എന്തൊക്കെയാകും പ്രധാനമന്ത്രി രാജ്യത്തിന് നൽകുന്ന ലോക്ക് ഡൗൺ ഇളവുകൾ ? ആകാംക്ഷയോടെ ബ്രിട്ടൻ | Malayalam UK\nഎന്തൊക്കെയാകും പ്രധാനമന്ത്രി രാജ്യത്തിന് നൽകുന്ന ലോക്ക് ഡൗൺ ഇളവുകൾ ? ആകാംക്ഷയോടെ ബ്രിട്ടൻ\nFebruary 22 06:34 2021 by News Desk\tPrint This Article\nഇന്ന് ലോക്ക്ഡൗൺ ഇളവുകളെ കുറിച്ചും കോവിഡ് നിയന്ത്രണത്തിനുള്ള പുതിയ പദ്ധതികളെക്കുറിച്ചും പ്രധാനമന്ത്രി ബോറിസ് ജോൺസൺ വിശദമായ രൂപരേഖ രാജ്യത്തിന് സമർപ്പിക്കും. എന്തൊക്കെയാകും ലോക്ക്ഡൗൺ ഇളവുകൾ എന്നതിനെകുറിച്ച് ചൂടുപിടിച്ച ചർച്ചകളാണ് രാജ്യമെങ്ങും പുരോഗമിക്കുന്നത്. സ്കൂളുകൾ തുറക്കുന്നതിനും കുടുംബങ്ങൾ തമ്മിലും പ്രിയപ്പെട്ടവരുമായുള്ള പുനഃസമാഗമത്തിനും പ്രാധാന്യം നൽകുമെന്ന് കഴിഞ്ഞ ദിവസം പ്രധാനമന്ത്രി ബോറിസ് ജോൺസൺ പറഞ്ഞിരുന്നു.\nദീർഘകാലമായി രാജ്യം കാത്തിരുന്ന പ്രധാനമന്ത്രിയുടെ പ്രഖ്യാപനത്തിൽ മാർച്ച് -29 മുതൽ ആറു പേരുടെയോ രണ്ടു കുടുംബങ്ങളിലെ അംഗങ്ങൾക്കോ ഒത്തുചേരലിനുള്ള അനുമതി ഉണ്ടാകും എന്നാണ് വ്യാപകമായി പ്രതീക്ഷിക്കപ്പെടുന്നത്. ലോക്ക്ഡൗൺ നിയന്ത്രണങ്ങളാലും പ്രതിരോധകുത്തിവെയ്പ്പുകളാലും രാജ്യത്തിലെ കൊറോണാ വൈറസ് വ്യാപനം നിയന്ത്രണത്തിലായതായാണ് പൊതുവേയുള്ള വിലയിരുത്തൽ . എങ്കിലും ജനിതക മാറ്റം വന്ന വൈറസുകളുടെ വ്യാപനത്തെ കുറിച്ചുള്ള ആശങ്ക ആരോഗ്യപ്രവർത്തകർ മറച്ചുവയ്ക്കുന്നില്ല. ഇതിനിടെ മുതിർന്നവരിൽ മൂന്നിൽ ഒരാൾക്ക് പ്രതിരോധ കുത്തിവെയ്പ്പ് നൽകാൻ കഴിഞ്ഞതായി ആരോഗ്യ സെക്രട്ടറി മാറ്റ് ഹാൻകോക്ക് പറഞ്ഞു. ഏറ്റവും പുതിയ കണക്കുകൾ പ്രകാരം 215 പേരാണ് കോവിഡ് ബാധിച്ച് രാജ്യത്ത് മരണമടഞ്ഞത്. ഇന്നലെ പുതിയതായി 9834 പേർക്കാണ് രോഗം ബാധിച്ചത് . ഇത് കഴിഞ്ഞ ദിവസത്തെ അപേക്ഷിച്ച് 10 ശതമാനം കുറവാണ്.\nജൂൺ മുതൽ കൂടുതൽ ഇളവുകൾ ; കോവിഡ് അലേർട്ട് നാലിൽ നിന്നും മൂന്നിലേക്ക് കുറച്ചു. സർക്കാരിന്റെ ട്രേസിങ് സിസ്റ്റം ആദ്യദിനം തന്നെ തകരാറിൽ!\nക്രിസ്മസ് ഇളവുകൾ നിരവധി പേരുടെ ജീവൻ അപകടത്തിലാക്കും. മുന്നറിയിപ്പുമായി മെഡിക്കൽ ജേണലുകൾ\nഉടൻ പ്രിയപ്പെട്ടവരുമായുള്ള ഒത്തുചേരൽ സാധ്യമാകുമോ? ഉറ്റുനോക്കി ബ്രിട്ടൻ\nരാജ്യത്ത് ലോക്ക് ഡൗണ് നീട്ടിയേക്കുമെന്ന് സൂചന; തീരുമാനം ഇന്ന് വൈകിട്ട്…….


കൊറോണ വൈറസ് ബാധയെത്തുടര്‍ന്ന് ബെംഗുളൂരുവില് നാലുപേര് നിരീക്ഷണത്തില് – Tip of India News\nകൊറോണ വൈറസ് ബാധയെത്തുടര്‍ന്ന് ബെംഗുളൂരുവില് നാലുപേര് നിരീക്ഷണത്തില്\nബംഗുളൂരു : കൊറോണ വൈറസ് ബാധയെത്തുടര്‍ന്ന് കര്‍ണാടകയുടെ തലസ്ഥാനമായ ബെംഗുളൂരുവില് നാലുപേര് നിരീക്ഷണത്തിലാണെന്ന് സംസ്ഥാന ആരോഗ്യ വിഭാഗം വ്യക്തമാക്കി. ജനുവരി 20 മുതല് 28 വരെയുള്ള ദിവസങ്ങളില് 3275 പേരെയാണ് ബെംഗുളൂരുവിലെ കെംപഗൗഡ അന്താരാഷ്ട്ര വിമാനത്താവളത്തില് തെര്‍മല് സ്‌ക്രീനിങിന് വിധേയരാക്കിയത്.\nഎന്നാല് പരിശോധനയില് ഒരാള്‍ക്കു പോലും വൈറസ് ബാധ ഉള്ളതായി കണ്ടെത്തിയിട്ടില്ല. അതേസമയം ഈ 3275 പേരില് മൂന്നുപേര് മാത്രമാണ് ചൈനയിലെ വുഹുവാന് സന്ദര്‍ശിച്ചത്. വുഹാനിലാണ് ആദ്യം കൊറോണ വൈറസ് ബാധ കണ്ടെത്തിയത്. ആറുപേര് വീടുകളില് നിരീക്ഷണത്തിലാണ്.\nഎന്നാല് പുതിയതായി 1459 പേര്‍ക്കു കൂടി കൊറോണ വൈറസ് സ്ഥിരീകരിച്ചതായി ചൈനീസ് ആരോഗ്യ ഉദ്യോഗസ്ഥര് അറിയിച്ചു. 60 വയസ്സിന് മുകളിലുള്ളവരാണ് വൈറസ് ബാധ മൂലം കൂടുതലും മരണപ്പെട്ടത്. അടുത്ത സമ്പര്‍ക്കത്തിലൂടെ മനുഷ്യരില് നിന്നും മനുഷ്യരിലേയ്ക്ക് അതിവേഗം പകരുന്ന രോഗമാണ് ഇതെന്ന് ചൈനീസ് മെഡിക്കല് വിദഗ്ധര് പറഞ്ഞു.\nയുഎയിലും കൊറോണ വൈറസ് ബാധ സ്ഥിരീകരിച്ച് ആരോഗ്യ മന്ത്രാലയം


Karnataka starts first detention centre for illegal migrants | അനധികൃത കുടിയേറ്റക്കാര്‍ക്കുള്ള ആദ്യ തടങ്കല് കേന്ദ്രവുമായി കര്‍ണാടക സര്‍ക്കാര് - Malayalam Oneindia\nUpdated: Tue, Dec 24, 2019, 18:27 [IST]\nബെംഗളൂരു: രാജ്യത്തെ അനധികൃത കുടിയേറ്റക്കാര്‍ക്കായി തടങ്കല് കേന്ദ്രങ്ങളൊന്നും പണിതിട്ടില്ലെന്ന പ്രധാനമന്ത്രി നരേന്ദ്ര മോദിയുടെ പ്രസ്താവനയ്ക്ക് വിരുദ്ധമായി കര്‍ണാടകയിലെ തടങ്കല് കേന്ദ്രം. ബെംഗളൂരുവില് നിന്ന് 40 കിലോമീറ്റര് അകലെ നെലമംഗലയ്ക്ക് സമീപമാണ് ഈ തടങ്കല് കേന്ദ്രം സ്ഥിതി ചെയ്യുന്നത്. അനധികൃത കുടിയേറ്റക്കാര്‍ക്കുള്ള തടങ്കല് കേന്ദ്രം തുറന്നതായി സാമൂഹ്യ ക്ഷേമ വകുപ്പ് കമ്മീഷണര് ആര് എസ് പെഡ്ഡപ്പയ്യ പറഞ്ഞു. സംസ്ഥാന ആഭ്യന്തര വകുപ്പിലെ മുതിര്‍ന്ന ഉദ്യോഗസ്ഥന് ഇക്കാര്യം സ്ഥിരീകരിച്ചു. ദില്ലിയിലെ രാംലീല മൈതാനിയില് നടന്ന റാലിയിലാണ് രാജ്യത്ത് തടങ്കല് കേന്ദ്രങ്ങളൊന്നുമില്ലെന്ന് മോദി അറിയിച്ചത്. ദേശീയ പൗരത്വ രജിസ്റ്ററിനെ കുറിച്ച് സംസാരിക്കുകയായിരുന്നു അദ്ദേഹം.\nജനുവരിയിലാണ് ഈ കേന്ദ്രം തുറക്കാന് സംസ്ഥാന സര്‍ക്കാര് പദ്ധതിയിട്ടതെങ്കിലും കേന്ദ്രസര്‍ക്കാര് നിര്‍ദേശിച്ചതിനാല് നിലവില് ഇത് തുറന്നു പ്രവര്‍ത്തിക്കുന്നുണ്ട്. എന്നാല് ഇതുവരെ അനധികൃത കുടിയേറ്റക്കാര് ആരും തന്നെ തടങ്കല് കേന്ദ്രത്തില് എത്തിയിട്ടില്ല. വിദേശ റീജിയണല് രജിസ്‌ട്രേഷന് ഓഫീസ് അനധികൃത കുടിയേറ്റക്കാരെ തിരിച്ചറിഞ്ഞ് തടങ്കല് കേന്ദ്രത്തിലേക്ക് അയയ്ക്കുകയാണ് ചെയ്യുക. ഇവരെ പാര്‍പ്പിക്കാന് ആവശ്യമായ അടിസ്ഥാന സൗകര്യങ്ങള് തയ്യാറാണെന്ന് പെദ്ദപ്പയ്യ പറഞ്ഞു. സാമൂഹ്യക്ഷേമ വകുപ്പിന്റെ ഹോസ്റ്റലാണ് തടങ്കല് കേന്ദ്രമായി മാറ്റിയിരിക്കുന്നത്. 24 പേരെ താമസിപ്പിക്കാന് കഴിയുന്ന ആറ് മുറികളും ഒരു അടുക്കളയും സുരക്ഷാ മുറിയും അടങ്ങുന്നതാണ് കെട്ടിടം. കാവല്‍ക്കാര്‍ക്കായി രണ്ട് നിരീക്ഷണ കേന്ദ്രവും മുള്ളു കമ്പി കെട്ടിയ മതില്‍ക്കെട്ടിനകത്തുണ്ട്.\nഅനധികൃത കുടിയേറ്റക്കാര്‍ക്കായി എല്ലാ ജില്ലകളിലുമായി 35 താല്‍ക്കാലിക തടങ്കല് കേന്ദ്രങ്ങളുള്ളതായി സംസ്ഥാന സര്‍ക്കാര് നേരത്തെ കര്‍ണാടക ഹൈക്കോടതിയെ അറിയിച്ചിരുന്നു. ബംഗ്ലാദേശില് നിന്നുള്ള രണ്ട് അനധികൃത കുടിയേറ്റക്കാരുടെ ജാമ്യാപേക്ഷ പരിഗണിക്കവെയാണ് സര്‍ക്കാര് രേഖാമൂലം ഇക്കാര്യം അറിയിച്ചത്. വിദേശ നിയമത്തിലും മറ്റ് നിയമങ്ങളിലുമായി വിവിധ രാജ്യങ്ങളിലെ 866 പേര്‍ക്കെതിരെ 612 കേസുകള് രജിസ്റ്റര് ചെയ്തിട്ടുണ്ടെന്നും സര്‍ക്കാര് കോടതിയെ അറിയിച്ചു.\nkarnataka bengaluru ബെംഗളൂരു\nKarnataka starts first detention centre for illegal migrants


രാഷ്ട്രീയക്കാരെ മോശമായി കാണുന്ന ആ നിരയിലേക്കാണ് മെമ്പർ അയ്യപ്പൻ കടന്നു വരുന്നത്. | Boolokam\nരാഷ്ട്രീയക്കാരെ മോശമായി കാണുന്ന ആ നിരയിലേക്കാണ് മെമ്പർ അയ്യപ്പൻ കടന്നു വരുന്നത്.\nമലയാളി സമൂഹത്തെ അരാഷ്ട്രീയവൽക്കരിക്കുന്നതിൽ മലയാള സിനിമ വഹിച്ച പങ്ക് ചെറുതല്ല. വെള്ളയും വെള്ളയുമിട്ട് അച്ചടി ഭാഷ സംസാരിച്ച് അഴിമതിയും ബലാത്സo ഗവും നടത്തുന്ന നേതാക്കളെയാണ്\nമലയാളി സമൂഹത്തെ അരാഷ്ട്രീയവൽക്കരിക്കുന്നതിൽ മലയാള സിനിമ വഹിച്ച പങ്ക് ചെറുതല്ല. വെള്ളയും വെള്ളയുമിട്ട് അച്ചടി ഭാഷ സംസാരിച്ച് അഴിമതിയും ബലാത്സo ഗവും നടത്തുന്ന നേതാക്കളെയാണ് മലയാള സിനിമ എന്നും സൃഷ്ടിച്ചിട്ടുള്ളത്. ആ നിരയിലേക്കാണ് LJP യുടെ മെമ്പർ അയ്യപ്പൻ കടന്നു വരുന്നത്.ഈസിയുടെ അപ്പൻ വാവച്ചൻ മേസ്തിരിയുടെ മരണവാർത്തയറിഞ്ഞാണ് അയ്യപ്പൻ എത്തുന്നത്. അവിടം മുതൽ ഡോക്ടറെ വിളിക്കാനും മരണവാർത്ത കൊടുക്കാനും മുന്നിട്ടിറങ്ങുന്ന അയ്യപ്പൻ ചടങ്ങ് നടത്താൻ പണമില്ലാതിരിക്കുന്ന ഈസിക്ക് പലിശക്ക് ജാമ്യം നിൽക്കുകയും ചെയ്യുന്നുണ്ട്.\nവാക്കുകൾ കൊണ്ട് ജനങ്ങളെ സുഖിപ്പിച്ചു നിർത്തുന്ന പതിവ് രാഷ്ട്രീയ അടവുകൾ ഒന്നും അയ്യപ്പന് വശമില്ല. അതു കൊണ്ടാണ് വാവച്ചൻ മേസ്തിരിയുടെ മരണത്തെ കൊലപാതകമാക്കി മാറ്റാൻ ശ്രമിക്കുന്നവരോട് തൻ്റെ നാടൻ ഭാഷയിൽ തന്നെ മറുപടി പറയുന്നതും, സർക്കാർ ശമ്പളം വാങ്ങി പണി എടുക്കാതെ കിടന്നുറങ്ങിയ ലൈൻമാനെ തല്ലുന്നതും. തുടക്കം മുതൽ ഈസിയുടെ ദു:ഖത്തോടൊപ്പം സഞ്ചരിക്കുകയാണ് അയാൾ. തൻ്റെ സുഹൃത്തിന് വേണ്ടി പള്ളീലച്ചൻ്റെ മുമ്പിൽ തൻ്റെ രാഷ്ട്രീയ സ്ഥാനം മറന്നു കൊണ്ട് ഒരു യാചകനെ പോലെ അപേക്ഷിക്കാനും അയാൾ മടിക്കുന്നില്ല.\nഒടുവിൽ എല്ലാ വഴികളും അടഞ്ഞ് നിൽക്കുന്ന അവസ്ഥയിൽ കോരിച്ചൊരിയുന്ന മഴയത്തും തൻ്റെ സുഹൃത്തിന് വേണ്ടി പോലീസ് സ്റ്റേഷൻ്റെ പടികൾ കയറുന്ന അയ്യപ്പനെയാണ് കാണുന്നത്.അയ്യപ്പൻ പ്രതിനിധീകരിക്കുന്ന രാഷ്ട്രീയ പാർട്ടിയോ പ്രത്യയശാസ്ത്രമോ ഒന്നും പരാമർശിക്കപ്പെടുന്നില്ല. പക്ഷേ അയാളുടെ രാഷ്ട്രീയം വളരെ വ്യക്തമാണ്. ജീവിതത്തിൽ ഒരിക്കലും രാഷ്ട്രീയക്കാരൻ ആകണമെന്ന് തീരുമാനം എടുത്ത ആളായിരിക്കില്ല അയ്യപ്പൻ. അയാൾ പട്ടിണി എന്തെന്നറിഞ്ഞിരുന്നിരിക്കണം, ഒറ്റപ്പെടലിൻ്റെ വേദന അനുഭവിച്ചിരുന്നിരിക്കണം. താൻ കടന്നു വന്ന പാതയിൽ മനുഷ്യരുടെ വേദനയും യാതനകളും അയാൾ കണ്ടിരുന്നിരിക്കണം. അല്ലെങ്കിൽ എങ്ങനെയാണ് അയാൾക്ക് ഇത്രക്കും മനുഷ്യ പക്ഷത്ത് നിൽക്കാൻ സാധിക്കുന്നത്.\nരാഷ്ട്രീയം തിന്മയും തിന്മയും തമ്മിലുള്ള കളിയാണെന്ന് പറഞ്ഞു പഠിപ്പിച്ച് സമൂഹത്തെ അരാഷ്ട്രീയവൽക്കരിക്കുന്ന സ്റ്റീഫൻ നെടുമ്പള്ളി മാർ വാഴ്ത്തപ്പെടുന്ന ഈ കെട്ടകാലത്ത് അയ്യപ്പൻ്റെ രാഷ്ട്രീയം ഏറ്റെടുക്കേണ്ടതുണ്ട്. അത് അപരൻ്റെ വേദനയറിയുന്ന അവനെ തോളോട് തോൾ ചേർത്ത് നിർത്തുന്ന മാനവികതയുടെ രാഷ്ട്രീയമാണ്.ഒരുപാട് അയ്യപ്പൻമാരുള്ള നാടാണിത്. അവരെ ചേർത്തു പിടിക്കേണ്ടത് നമ്മുടെ ആവശ്യമാണ് . “എല്ലാവരും ഒരു ദിവസം പിരിഞ്ഞു പോകും. അപ്പോ ബാക്കി ഉള്ള നമ്മളെല്ലാവരും കൂടി അവർക്ക് നല്ലൊരു യാത്രയയപ്പ് കൊടുക്കണം. അങ്ങനെയൊക്കെയല്ലേ. ഇല്ലെങ്കിൽപ്പിന്നെ നമ്മളൊക്കെ എന്തിനാ മനുഷ്യൻ എന്നൊക്കെ പറഞ്ഞ് ജീവിക്കണത്”.\nRelated Topics:Aaron Judgeactor vinayakanlijo jose pellisseryLJPMEMBER AYYAPPANPoliticiansvinayakan


Death toll rises to 43; A search today turned up 17 bodies, including that ofasix-month-old baby | പെട്ടിമുടി ദുരന്തത്തില് മരണം 43 ആയി; ഇന്ന് നടത്തിയ തിരച്ചിലില് ആറു മാസം പ്രായമായ കുട്ടിയുടേത് ഉള്‍പ്പെടെ 17 മൃതദേഹങ്ങള് കണ്ടെടുത്തു - Malayalivartha.com Widgets Magazine\n09 AUGUST 2020 07:01 PM IST\nപെട്ടിമുടി ഉരുള്‍പൊട്ടലില് മരണം 43 ആയി. കാണാതായവര്‍ക്ക് വേണ്ടി മൂന്നാം ദിവസവും രാവിലെ മുതല് തിരച്ചില് നടക്കുകയാണ്. ഇന്ന് നടത്തിയ തിരച്ചിലില് ആറു മാസം പ്രായമായ കുട്ടിയുടേത് ഉള്‍പ്പെടെ 17 മൃതദേഹങ്ങള് കണ്ടെടുത്തു. മഞ്ഞും മഴയുമടക്കം പ്രതികൂല കാലാവസ്ഥയിലും രക്ഷാപ്രവര്‍ത്തനം ഊര്‍ജിതമായി നടന്നു. പത്തോളം മണ്ണുമാന്തി യന്ത്രങ്ങള് ഉപയോഗിച്ച് വലിയ പാറകല്ലുകള് നീക്കം ചെയ്ത് 1015 അടി താഴ്ചയില് മണ്ണ് നീക്കം ചെയ്താണ് തിരച്ചില് നടത്തുന്നത്. ദേശീയ ദുരന്ത നിവാരണ സേന, അഗ്‌നിശമനരക്ഷാ സേന, പോലീസ്, റവന്യൂ, വനം വകുപ്പുകള് സംയുക്തമായാണ് രക്ഷാപ്രവര്‍ത്തനങ്ങള്‍ക്ക് നേതൃത്വം നല്‍കുന്നത്. മന്ത്രിമാരായ കെ. രാജു, എ.കെ. ബാലന് എന്നിവര് ദുരന്ത മേഖല സന്ദര്‍ശിച്ച് രക്ഷാപ്രവര്‍ത്തനം വിലയിരുത്തി. ഡീന് കുര്യാക്കോസ് എം.പി., എസ്. രാജേന്ദന് എം.എല്.എ., ജില്ലാ കളക്ടര് എച്ച്.ദിനേശന്, ദേവികുളം സബ് കളക്ടര് പ്രേം കൃഷ്ണ എന്നിവരും രക്ഷാപ്രവര്‍ത്തനങ്ങള്‍ക്ക് നേതൃത്വം നല്‍കി. മൂന്നാര് സ്‌പെഷ്യല് തഹസില്‍ദാര് ബിനു ജോസഫ്, മൂന്നാര് പഞ്ചായത്ത് സെക്രട്ടറി അജിത് എന്നിവര് റവന്യു പഞ്ചായത്ത് തല വിഭാഗങ്ങളെ ഏകോപിപ്പിച്ച് രംഗത്തുണ്ട്.\nരാഹുല് ഗാന്ധിക്കെതിരായ പൊലീസ് നടപടി ജനാധിപത്യ സമൂഹത്തിന് അനുവദിച്ചു കൊടുക്കാനാവില്ല; ആഞ്ഞടിച്ച് മുഖ്യമന്ത്രി (3 minutes ago)\nകൂട്ടമാനഭംഗമല്ല കോവിഡ് ബാധിച്ച മരിച്ചതായി പറയണം; ഉത്തര്‍പ്രദേശിലെ ഹത്രാസില് കൂട്ടമാനഭംഗത്തിനിരയായി കൊല്ലപ്പെട്ട പെണ്‍കുട്ടിയുടെ കുടുംബത്തെ ഭീഷണിപ്പെടുത്തി ജില്ലാ മജിസ്റ്റട്രറ്റ് (17 minutes ago)\nസി.ബി.ഐ ചുമത്തിയ കുറ്റങ്ങള് ഒറ്റക്കാഴ്ചയില് നിലനില്‍ക്കുന്നതല്ല; മുഖ്യമന്ത്രി (41 minutes ago)


Coronavirus cases in US: 60 ദിവസത്തിനുള്ളിൽ 70,000 കൊവിഡ് മരണം സംഭവിക്കും; 8 മില്യൺ കേസുകൾ റിപ്പോർട്ട് ചെയ്യും, റിപ്പോർട്ടുമായി വിദഗ്‌ധർ - before joe biden inauguration 70000 more could die from covid-19 in the us says media report | Samayam Malayalam\nbefore joe biden inauguration 70000 more could die from covid-19 in the us says media report\nJibin George | Samayam Malayalam | Updated: 14 Nov 2020, 08:12:57 PM\nലോകത്ത് ഏറ്റവുമധികം കൊവിഡ് കേസുകൾ അമേരിക്കയിലാണ് റിപ്പോർട്ട് ചെയ്‌തിരിക്കുന്നത്. വേൾഡോമീറ്റർ കണക്കുകൾ പ്രകാരം അമേരിക്കയിൽ 11,066,546 പേർക്ക് രോഗബാധ സ്ഥിരീകരിച്ചു\nന്യൂയോർക്: കൊവിഡ്-19 തിരിച്ചടിയിൽ നിന്ന് കരകയറാനാകാത്ത അവസ്ഥയിലാണ് അമേരിക്ക. ലോകത്ത് ഏറ്റവുമധികം കൊവിഡ് കേസുകൾ റിപ്പോർട്ട് ചെയ്‌ത രാജ്യമാണ് യുഎസ്. രോഗമുക്തി നേടിയവരുടെ എണ്ണം ഉയർന്ന തോതിലാണെങ്കിലും മരണസംഖ്യ നിയന്ത്രിക്കാൻ കഴിയാത്തതാണ് തിരിച്ചടിയാകുന്നത്. വീടുകളിൽ നിരീക്ഷണത്തിൽ കഴിയുന്നവരുടെ എണ്ണം ഉയർന്ന തോതിലാണ്. അമേരിക്കൻ പ്രസിഡൻ്റ് തെരഞ്ഞെടുപ്പ് ആശങ്കകൾ അവസാനിച്ചതിന് പിന്നാലെ ഞെട്ടിക്കുന്ന ഒരു റിപ്പോർട്ടാണ് അമേരിക്കയിൽ നിന്ന് പുറത്തുവന്നത്.\nയുഎസ് സീക്രട്ട് സർവീസിൽ കൊവിഡ് വ്യാപകം?\nഅമേരിക്കൻ പ്രസിഡൻ്റിനും വൈറ്റ് ഹൗസിനും സുരക്ഷയൊരുക്കുന്ന യുഎസ് സീക്രട്ട് സർവീസിൽ കൊവിഡ് കേസുകൾ വ്യാപകമാകുന്നുവെന്നാണ് റിപ്പോർട്ട്. 130ലധികം സീക്രട്ട് സർവീസ് ഏജന്റുമാർക്ക് കൊവിഡ് ബാധിച്ചെന്നു യുഎസ് മാധ്യമമായ വാഷിങ്ടൻ പോസ്‌റ്റ് വ്യക്തമാക്കുന്നു. പ്രസിഡൻ്റ് തെരഞ്ഞെടുപ്പിൽ പ്രവർത്തിച്ചവരാണ് ഈ ഉദ്യോഗസ്ഥർ എന്നാണ് പുറത്തുവരുന്ന റിപ്പോർട്ട്.\nവാക്‌സിൻ ലഭ്യമാക്കുമെന്ന് ട്രംപ്\nഅടുത്ത ഏപ്രിൽ മുതൽ രാജ്യത്ത് കൊവിഡ് വാക്‌സിൻ വിതരണം ചെയ്യുമെന്ന് യുഎസ് പ്രസിഡന്റ് ഡൊണാൾഡ് ട്രംപ് കഴിഞ്ഞ ദിവസം വ്യക്തമാക്കി. വരുന്ന ഏപ്രിൽ മാസത്തോടെ രാജ്യത്ത് കൊവിഡ് വാക്‌സിൻ ലഭ്യമാകും. പ്രായമായവർ, ആരോഗ്യ പ്രവർത്തകർ, അപകട സാധ്യതയുള്ള തൊഴിൽ രംഗത്ത് പ്രവർത്തിക്കുന്നവർ എന്നിവർക്കാകും വാക്‌സിൻ ആദ്യഘട്ടത്തിൽ ലഭ്യമാക്കുക. വാക്‌സിൻ ലഭ്യമാക്കാനുള്ള എല്ലാ സൗകര്യങ്ങളും ഏർപ്പാടാക്കിയിട്ടുണ്ടെന്നും അദ്ദേഹം പറഞ്ഞു.\nവരാൻ പോകുന്ന ശൈത്യകാലം കൊവിഡ് കേസുകൾ വർധിക്കാനുള്ള സാഹചര്യമുണ്ടാക്കുമെന്ന് വിദഗ്‌ധർ പറയുന്നു. പകർച്ച വ്യാധികൾ ശക്തമാകുന്നത് വസന്തകാലത്തേക്കാൾ മോശമായിരിക്കുമെന്ന് യേൽ സർവകലാശാലയിലെ എപ്പിഡെമിയോളജി ഫ്രൊഫസർ ഗ്രെഗ് ഗോൺസാൽവസ് പറഞ്ഞു. കർശനമായ നിർദേശങ്ങളും ചിട്ടയാ പ്രതിരോധ പ്രവർത്തനങ്ങളും മാത്രമാണ് ഈ സാഹചര്യം മറികടക്കാനുള്ള ഏക പ്രതിവിധിയെന്നും ഗവേഷകർ പറയുന്നു. ജനുവരി 20 ആകുമ്പോഴേക്കും രാജ്യത്ത് 8 മില്യൺ മുതൽ 13 മില്യൺ വരെ കേസുകൾ റിപ്പോർട്ട് ചെയ്തേക്കുമെന്ന സൂചനയാണ് ഗവേഷകർ നൽകുന്നത്.\n70,000 കൊവിഡ് മരണങ്ങൾ സംഭവിക്കുമോ?\nകൊവിഡ് കേസുകൾ ഉയർന്ന തോതിൽ തുടരുന്നതിനിടെയാണ് ആശങ്ക ശക്തമാക്കുന്ന റിപ്പോർട്ട് പുറത്തുവന്നത്. അടുത്ത രണ്ട് മാസത്തിനുള്ളിൽ രാജ്യത്ത് കൊവിഡ് ബാധിതരുടെ എണ്ണം കുതിച്ചുയരുമെന്നാണ് റിപ്പോർട്ടുകൾ പറയുന്നത്. ഈ കാലയളവിൽ 8 മില്യൺ കേസുകളും 70,000 മരണങ്ങളും സംഭവിക്കും. രോഗബാധിതരുടെ എണ്ണത്തിൽ 80 ശതമാനവും മരണത്തിൽ 29 ശതമാനത്തിന്റെയും വർധനയുണ്ടാകുമെന്നുമാണ് വിദഗ്‌ധർ വ്യക്തമാക്കിയത്. അതായത് പുതിയ നിയുക്ത യു‌എസ് പ്രസിഡന്റ് ജോ ബൈഡൻ ജനുവരി 20ന് അധികാരത്തിലേറുന്നതിന് മുൻപ് ഇത്രയും കേസുകൾ റിപ്പോർട്ട് ചെയ്യുമെന്ന് അധികൃതർ പറയുന്നു.\nലോകത്ത് ഏറ്റവുമധികം കൊവിഡ് കേസുകൾ അമേരിക്കയിലാണ് റിപ്പോർട്ട് ചെയ്‌തിരിക്കുന്നത്. വേൾഡോമീറ്റർ കണക്കുകൾ പ്രകാരം അമേരിക്കയിൽ 11,066,546 പേർക്ക് രോഗബാധ സ്ഥിരീകരിച്ചു. 6,790,144 രോഗമുക്തി നേടിയപ്പോൾ 4,026,404 സജീവ കേസുകളാണ് രാജ്യത്ത് നിലവിലുള്ളത്. 249,998 പേർക്കാണ് ഇതുവരെ ജീവൻ നഷ്‌ടമായത്. കൊവിഡ് വ്യാപനത്തിൻ്റെ ആദ്യഘട്ടത്തിൽ തന്നെ രാജ്യത്ത് രോഗബാധിതരുടെ എണ്ണം ഉയർന്ന തോതിൽ രേഖപ്പെടുത്തിയിരുന്നു. വാക്‌സിൻ ഉടൻ ലഭ്യമാകുമെന്ന അവകാശവാദം ഉണ്ടെങ്കിലും അതിനുള്ള സാധ്യതകൾ നിലവിലില്ല.\nകൊവിഡ് മൂർച്ഛിച്ചപ്പോഴും ആശുപത്രി കിടക്കയിൽ കിടന്ന് പഠിപ്പിച്ചു; ഒടുവിൽ അധ്യാപിക മരണത്തിന് കീഴടങ്ങി ആര്‍ട്ടിക്കിള് ഷോ\nജോ ബൈഡൻ കൊവിഡ്-19 കൊവിഡ് മരണം അമേരിക്ക Joe Biden Donald Trump covid-19 vaccine covid-19 Coronavirus cases in US coronavirus America\nWeb Title : before joe biden inauguration 70000 more could die from covid-19 in the us says media report


മഴയില് കുളിച്ച മൂന്ന് കാടുകള്; ട്രയാങ്കിള് പോയിന്റിലൂടെ ഒരു വയനാടന് യാത്ര\nMon Sep 28 2020 23:42:55 GMT+0530 (India Standard Time)\nHome > Travel > Travel Expo\nപച്ചപ്പിന്റെ നിറവില് മനം കുളിര്‍ക്കുന്ന മൂന്നു കാടുകള് അതിരിട്ട് കിടക്കുന്ന ട്രയാങ്കിള് പോയന്റിലൂടെ ഒരു വയനാടന് യാത്ര. തൃശൂര് കേച്ചേരിയില് നിന്ന് യാത്ര തിരിക്കുമ്പോള് തന്നെ നിരവധി തവണ യാത്ര ചെയ്ത കാട്ടുപാതകള് മനസ്സില് തെളിഞ്ഞിരുന്നു.\nAPH10 July 2019 11:41 AM GMT\nഅബ്ദുല് മനാഫ് പട്ടിക്കര\nകാഴ്ച്ചകളുടെ വൈവിധ്യം തേടിയുള്ള യാത്രികരുടെ സ്വര്‍ഗഭൂമിയാണ് വയനാട്. ചുരം കയറിയെത്തുന്നവരെ വരവേറ്റ് കാടും മേടും മഞ്ഞും മലകളും തടാകങ്ങളും താഴ്‌വാരങ്ങളിലെ കാട്ടരുവികളും ഇഴചേര്‍ന്ന് കിടക്കുന്ന പച്ചപ്പ്.\nമഴക്കാലത്തെ നനവും കുളിരും തേടി വയനാട്ടിലേക്ക് ഒരു യാത്ര. അതും പച്ചപ്പിന്റെ നിറവില് മനം കുളിര്‍ക്കുന്ന മൂന്നു കാടുകള് അതിരിട്ട് കിടക്കുന്ന ട്രയാങ്കിള് പോയന്റിലൂടെ തന്നെയായിരിക്കട്ടെ എന്ന് ഉറപ്പിച്ചു. തൃശൂര് കേച്ചേരിയില് നിന്ന് യാത്ര തിരിക്കുമ്പോള് തന്നെ നിരവധി തവണ യാത്ര ചെയ്ത കാട്ടുപാതകള് മനസ്സില് തെളിഞ്ഞിരുന്നു.\nഅപ്രതീക്ഷിതമായിരുന്ന പല യാത്രകളും. പലപ്പോഴും യാതൊരു മുന്നൊരുക്കങ്ങളും ഇല്ലാതെ തുടങ്ങുന്ന യാത്ര ദിവസങ്ങള് നീളും. ഇത്തവണ ആരെയും കൂടെ കൂട്ടാതെയാണ് യാത്ര പുറപ്പെട്ടത്. ഇതുപോലുള്ള ഒരു യാത്രയില് കബനിയില് വച്ച് കടുവയെ കണ്ടത് മനസ്സില് തെളിഞ്ഞു. യാത്രകളെ അവിസ്മരണീയമാക്കുന്നത് അപ്രതീക്ഷിതമായി കാടൊരുക്കുന്ന ഇത്തരം കാഴ്ച്ചകളാണ്.\nമൂന്ന് സംസ്ഥാനങ്ങള്, മൂന്ന് കാടുകള്\nനിലമ്പൂര് വഴി നാടുകാണി ചുരം വഴി തമിഴ്‌നാടിന്റെ മുതുമലയും, കര്‍ണാടകയുടെ ബന്ദിപ്പൂരും, സൂര്യകാന്തിയും ചെണ്ടു മല്ലിയും പൂത്തുലഞ്ഞു നില്‍ക്കുന്ന ഗുണ്ടല് പേട്ടയും കേരളത്തിന്റെ മുത്തങ്ങയും കടന്നു വയനാടിന്റെ മാറിലേക്ക് ചായുമ്പോള് തന്നെ മനസ് പ്രകൃതിയുടെ ലഹരിയില് അലിഞ്ഞിരുന്നു. മുത്തങ്ങയുടെയും ബന്ദിപ്പുരിന്റെയും അതിര്‍ത്തിയില് നിന്ന് കാട്ടുചെന്നായകള് ഇരയെ തേടിയാവണം അങ്ങിങ്ങായി നില്‍പ്പുണ്ട്.\nവണ്ടി തൊട്ടടുത്തായി നിര്‍ത്തിയിട്ടു. ചിത്രങ്ങള് പകര്‍ത്തുന്നതിനിടെ ഒരു നിമിഷം കാട്ടുനായ്ക്കള് കാമറയിലേക്ക് നോക്കി നിന്നു. പിന്നെ വേഗത്തിലേക്ക കുറ്റിക്കാട്ടില് മറഞ്ഞു.\nഓരോ കാഴ്ചകളും കാമറയില് ഒപ്പിയെടുക്കാനുള്ള തിടുക്കത്തില് പലപ്പോഴും കാടിന്റെ വന്യമായ സൗന്ദര്യവും മഴയഴകും ആസ്വദിക്കാന് മറന്നു. എത്രയോ തവണ ഈ വഴികള് പിന്നിട്ടിരിക്കുന്നു, എന്നിട്ടും ഈ മഴയത്ത് ഓരോ കാഴ്ചയും വ്യത്യസ്തമായി അനുഭവപ്പെട്ടു. മഴ കാരണം മുത്തങ്ങയിലെ ട്രെക്കിങ്ങിന് യാത്രികര് കുറവാണ്. കാട്ടിനുള്ളില് തന്നെ വെള്ളവും ഭക്ഷണവും സുഭിക്ഷമായതിനാല് പുറംകാടുകളില് മൃഗങ്ങളെ കാണുന്നത് കുറവാണ്.\nകാടിന്റെ ഭംഗി ആസ്വദിക്കാന് മഴക്കാലം അടിപൊളിയാണ്. മുത്തങ്ങയിലെ പുല് മേടുകളില് മേയുന്ന മാനുകള് കുളിര്‍കാഴ്ചയാണ്. ആദിവാസി ഗോത്രസമൂഹങ്ങളും ജൈവ വൈവിധ്യവും നിറഞ്ഞ മുത്തങ്ങയിലെ കാഴ്ച്ചകള് ആവോളം നുകര്‍ന്ന് നേരെ തോല്‍പ്പെട്ടിയിലേക്ക്. അവിടെ പച്ചപ്പ് നുകര്‍ന്ന് ആനയുടെയും കുഞ്ഞിന്റെയും നില്‍പ്പ് കാഴ്ച്ചയുടെ വിരുന്നൊരുക്കി.\nഅമ്മക്കും കുഞ്ഞിനും ശല്യമാകാതെ റോഡിനരികിലായി കാറ് നിര്‍ത്തിയിട്ടു. കുറച്ചു നേരെ ചിത്രങ്ങള് എടുക്കാതെ ആനയുടെ നിഴല്‍പറ്റി നില്‍ക്കുന്ന കുട്ടികുറുമ്പനെ തന്നെ നോക്കി നിന്നു. റോഡരികില് തന്നെ ആനയേയും കുഞ്ഞിനെയും കണ്ടതോടെ കാഴ്ച്ച ആസ്വദിക്കാന് നിരവധി സഞ്ചാരികളും വാഹനങ്ങള് നിര്‍ത്തിയിട്ടു. മതിവരുവോളം ചിത്രങ്ങള് പകര്‍ത്തിയതിന് ശേഷം രാത്രിയില് താമസിക്കാനുള്ള സ്ഥലം ലക്ഷ്യമാക്കി യാത്രതിരിച്ചു.\nതോല്‍പെട്ടിയില് നിന്ന് രാവിലെയാണ് ട്രെക്കിങ്ങിന് പോയത്. മഴപെയ്ത് നനഞ്ഞ കാട്ടുവഴികളിലൂടെ ജീപ്പിലുള്ള യാത്ര വ്യത്യസ്ഥത അനുഭവമാണ് സമ്മാനിച്ചത്. കാട്ടിടവഴികളിലൂടെ തനിച്ചുള്ള ഡ്രൈവിങ്ങും ട്രെക്കിങ്ങും കഴിഞ്ഞ് വയനാടിന് വിട പറഞ്ഞ് ചുരമിറങ്ങുമ്പോള് അടുത്ത യാത്രക്കുള്ള ഒരുക്കത്തിലായിരുന്നു മനസ്സ്.\nസമുദ്രനിരപ്പില് നിന്ന് 700 മുതല് 2100 വരെ മീറ്റര് ഉയരത്തിലാണ് വയനാട്ടിലെ വിവിധ പ്രദേശങ്ങള്. 2132 ചതുരശ്ര കി. മീ. സ്ഥലത്തായി പശ്ചിമഘട്ടപ്രദേശത്ത് പരന്നു കിടക്കുന്ന വയനാട് ജില്ല ജൈവ വൈവിധ്യത്താല് സമ്പന്നമാണ്. ഇന്നും ആധ്യനിക നാഗരികത കടന്നു ചെല്ലാത്ത ആദിവാസി ഗോത്രസമൂഹങ്ങള് ഇവിടെ ജീവിക്കുന്നുണ്ട്. കേരളത്തിലെ ഏറ്റവും പഴക്കമുള്ള ശിലാരേഖകള് ഇവിടെയാണ്. അമ്പലവയലിനു സമീപം ഇടക്കല് ഗുഹയിലുള്ള ശിലാചിത്രങ്ങള് ചരിത്രാതീത കാലത്തു തന്നെ സമ്പന്നമായ ഒരു സംസ്‌കൃതി ഇവിടെ നിലനിന്നിരുന്നു എന്നതിന്റെ തെളിവാണ്. ദൃശ്യചാരുതയാര്‍ന്ന കുന്നിന് ചരിവുകള്, സുഗന്ധ വ്യഞ്ജനതോട്ടങ്ങള്, വനങ്ങള്, സമ്പന്നമായ സാംസ്‌കാരിക പാരമ്പര്യം തുടങ്ങിയവയെല്ലാം വയനാടിനെ വ്യത്യസ്തമാക്കുന്നു. ഡക്കാണ് പീഢ ഭൂമിയുടെ തെക്കേ അഗ്രത്താണ് വയനാടിന്റെ സ്ഥാനം ഭൗമ ശാസ്ത്രജ്ഞര് അടയാളപ്പെടുത്തുന്നത്.\nസമീപ റെയില്‍വെ സ്‌റ്റേഷന് : കോഴിക്കോട്\nസമീപ വിമാനത്താവളം: കോഴിക്കോട്, കണ്ണൂര്.\nജില്ലയിലെ പ്രമുഖ പട്ടണങ്ങളും റെയില്‍വെ സ്‌റ്റേഷനും തമ്മിലുള്ള അകലം.\nറോഡ് മാര്‍ഗ്ഗം : കോഴിക്കോട്, കണ്ണൂര്, ഊട്ടി, മൈസൂര് എന്നിവിടങ്ങളില് നിന്നെല്ലാം വയനാട് റോഡുമാര്‍ഗ്ഗം ബന്ധപ്പെട്ടു കിടക്കുന്നു.\nചെമ്പ്ര കൊടുമുടി, നീലിമല, മീന്‍മുട്ടി വെള്ളച്ചാട്ടം, ചെതലയം, പക്ഷി പാതാളം, ബാണാസുര സാഗര് അണക്കെട്ട്, പൂക്കോട് തടാകം, തിരുനെല്ലി, ജൈന ക്ഷേത്രം, എടക്കല് ഗുഹ തുടങ്ങി കാഴ്ച്ചകളുടെ പറുദീസയാണ് വയനാട്.\nwayanad travel expo tourism kerala tourism


പെഗാസസിൽ അമിത് ഷായുടെ വിശദീകരണമില്ലെന്ന നിലപാടിൽ കേന്ദ്രം, പാർലമെന്റ് സ്തംഭനം തുടരാൻ പ്രതിപക്ഷം | opposition protest in parliament over pegasus\nപ്രധാനമന്ത്രി മറുപടി നല്കണം എന്ന നിലപാടിലായിരുന്നു ആദ്യം പ്രതിപക്ഷം. എന്നാൽ ഇത് മയപ്പെടുത്തി ആഭ്യന്തരമന്ത്രി അമിത് ഷായുടെ വിശദീകരണമാണ് ഇപ്പോൾ പ്രതിപക്ഷം തേടുന്നത്. എന്നാൽ ഈയാവശ്യവും അംഗീകരിക്കേണ്ടതില്ലെന്ന് ബിജെപി തീരുമാനിച്ചു.\nDelhi, First Published Aug 1, 2021, 1:19 PM IST\nദില്ലി: പെഗാസസ് ഫോൺ ചോർത്തലിൽ അമിത് ഷാ വിശദീകരണം നല്കണം എന്ന ആവശ്യം സർക്കാർ തള്ളിയതോടെ പ്രതിപക്ഷ പ്രതിഷേധവും പാർലമെന്റ് സ്തംഭനവും തുടരുമെന്ന് ഉറപ്പായി. പാർലമെൻറ് ബജറ്റ് സമ്മേളനത്തിന്റെ ഇതുവരെയുള്ള9ദിനവും പെഗാസസ് ഫോൺ ചോർത്തലിനെ ചൊല്ലിയുള്ള ബഹളത്തിൽ മുങ്ങിയിരുന്നു. പ്രധാനമന്ത്രി മറുപടി നല്കണം എന്ന നിലപാടിലായിരുന്നു ആദ്യം പ്രതിപക്ഷം. എന്നാൽ ഇത് മയപ്പെടുത്തി ആഭ്യന്തരമന്ത്രി അമിത് ഷായുടെ വിശദീകരണമാണ് ഇപ്പോൾ പ്രതിപക്ഷം തേടുന്നത്. എന്നാൽ ഈയാവശ്യവും അംഗീകരിക്കേണ്ടതില്ലെന്ന് ബിജെപി തീരുമാനിച്ചു.\nപ്രതിരോധമന്ത്രി രാജ്നാഥ് സിംഗ് പ്രതിപക്ഷ നേതാക്കളെ കാണും എന്ന് നേരത്തെ അറിയിച്ചിരുന്നെങ്കിലും ഇത് റദ്ദാക്കിയതോടെ ഒത്തുതീർപ്പ് നീക്കങ്ങൾക്ക് തിരിച്ചടിയേറ്റു. ഇനിയുള്ള പത്തു ദിവസവും വിട്ടുവീഴ്ചയ്ക്കില്ലെന്ന് പ്രതിപക്ഷനേതാക്കൾ പറയുന്നു. രാഷ്ട്രപതിയെ കണ്ട് നിലപാട് കർശനമാക്കാനാണ് പതിനഞ്ച് പ്രതിപക്ഷ പാർട്ടികളുടെ തീരുമാനം. പെഗാസസ് ഫോൺ ചോർത്തലിൽ ഉന്നതതല അന്വേഷണം ആവശ്യപ്പെട്ട് ഒന്നിലധികം ഹർജികൾ സുപ്രീംകോടതിയിൽ എത്തിയിട്ടുണ്ട്. ചീഫ് ജസ്റ്റിസ് എൻ വി രമണ, ജസ്റ്റിസ് സൂര്യകാന്ത് എന്നിവർ ഉൾപ്പെട്ട ബഞ്ചാവും വ്യാഴാഴ്ച കേസ് കേൾക്കുക. ഫോൺ ചോർത്തലിന് ഫോറൻസിക് പരിശോധന ഫലം മാത്രം കോടതിക്ക് തെളിവായി സ്വീകരിക്കാനാകുമോ എന്ന സംശയം നിയമവൃത്തങ്ങൾക്കുണ്ട്.\nLast Updated Aug 1, 2021, 1:47 PM IST\nതിരുവനന്തപുരം എസ്എടിയിലെ കുട്ടികളുടെ ഹൃദയ ശസ്ത്രക്രിയാ യൂണിറ്റ് തയ്യാർ; ഉദ്ഘാടനം വെള്ളിയാഴ്ച


UUKMA News Thelunkana student shot dead in US Thelunkana student shot dead in US\nടെക്സാസ്: തെലങ്കാനയിൽ നിന്നുള്ള വിദ്യാർഥി അമേരിക്കയിൽ വെടിയേറ്റ് മരിച്ചു. യു.എസിലെ കനാസ് സിറ്റിയിൽ വെള്ളിയാഴ്ച വൈകീേട്ടാടെയാണ് സംഭവമുണ്ടായത്. വിദ്യാർഥിയായ ശരത് കൊപ്പുവാണ് വെടിയേറ്റ് മരിച്ചത്. കഴിഞ്ഞ വർഷമാണ് ശരത് അമേരിക്കയിലെത്തിയത്.\nയു.എസിലെ മിസൗറി-കനാസ് യൂനിവേഴ്സിറ്റിയിലെ വിദ്യാർഥിയായിരുന്നു. പഠനത്തോടൊപ്പം സമീപത്തെ റസ്റ്ററൻറിലും ശരത് ജോലി ചെയ്തിരുന്നു. വെള്ളിയാഴ്ച വൈകീട്ട് ഏഴ് മണിയോടെ റസ്റ്ററൻറിലെത്തിയ അജ്ഞാതൻ ശരത്തിന് േനരെ വെടിയുതിർക്കുകയായിരുന്നുവെന്നാണ് അമേരിക്കൻ പൊലീസ് അറിയിച്ചത്.\nറസ്റ്ററൻറിൽ മോഷണത്തിനെത്തിയതാണ് അക്രമിയെന്നാണ് പൊലീസിെൻറ പ്രാഥമിക നിഗമനം. അക്രമിയിൽ നിന്ന് ഒാടി രക്ഷപ്പെടാൻ ശ്രമിക്കുേമ്പാഴാണ് ശരതിന് വെടിയേറ്റത്. വെടിവെപ്പ് നടത്തിയ അക്രമിയുടെ ദൃശ്യങ്ങൾ പൊലീസ് പുറത്ത് വിട്ടിട്ടുണ്ട്. തെലങ്കാനയിലെ വാറങ്കലാണ് ശരത്തിെൻറ സ്വദേശം. എൻജീനയറിങ് ബിരുദദാരിയായ ശരത് ഹൈദരാബാദിലെ ജോലി ഉപേക്ഷിച്ചാണ് അമേരിക്കയിലേക്ക് ഉപരിപഠനത്തിനായി പോയത്. ശനിയാഴ്ച വൈകീേട്ടാടെയാണ് മരണവിവരം ശരത്തിെൻറ കുടുംബാംഗങ്ങളെ അറിയിച്ചത്.


Ilayaraja - Malayalam Movie Motion Poster Archives -\nIlayaraja - Malayalam Movie Motion Poster\nമഞ്ജു വാര്യരും ബിജു മേനോനും കേന്ദ്ര കഥാപാത്രങ്ങളായി പുതിയ ചിത്രം; സംവിധാനം മധു വാര്യര്\nLemi Thomas - May 9, 2019 0\nമഞ്ജു വാര്യരും ബിജു മേനോനും കേന്ദ്ര കഥാപാത്രങ്ങളായെത്തുന്ന പുതിയ ചിത്രം വരുന്നു. മഞ്ജു വാര്യരുടെ സഹോദരനായ മധു വാര്യരാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. മധു വാര്യര് തന്നെയാണ് ഫെയ്‌സ്ബുക്കിലൂടെ ഈ വിശേഷം ആരാധകരുമായി പങ്കുവെച്ചതും. മോഹന്‍ദാസ് ദാമോദരനാണ് ചിത്രത്തിന്റെ നിര്‍മ്മാണം. പ്രമോദ് മോഹനാണ് രചന. ചിത്രത്തിന്റെ പേരോ കൂടുതല് വിവരങ്ങളോ പുറത്തുവിട്ടിട്ടില്ല. എന്നാല് സഹോദരിയെ...\n‘പണത്തിലും പവറിലുമൊന്നും ഒരു കാര്യവുമില്ല’; തരംഗമായി ‘ഇളയരാജ’യുടെ മോഷന് പോസ്റ്റര്\nLemi Thomas - November 7, 2018 0\nമലയാളികളുടെ പ്രിയതാരം ഗിന്നസ് പക്രു കേന്ദ്ര കഥാപാത്രമായെത്തുന്ന പുതിയ ചിത്രമാണ് ഇളയരാജ. ചിത്രത്തിന്റെ മോഷന് പോസ്റ്റര് അണിയറ പ്രവര്‍ത്തകര് പുറത്തുവിട്ടു. ഗിന്നസ് പക്രു തന്റെ ഫെയ്‌സ്ബുക്ക് പേജിലൂടെ പങ്കുവെച്ച മോഷന് പോസ്റ്ററിന് മികച്ച പ്രതികരണമാണ് ലഭിക്കുന്നത്. മനോഹരമായ ഡയലോഗുകള് ഉള്‍പ്പെടുത്തിക്കൊണ്ടാണ് മോഷന് പോസ്റ്റര് ഒരുക്കിയിരിക്കുന്നത്. വനജന് എന്ന കഥാപാത്രത്തെയാണ് ചിത്രത്തില് ഗിന്നസ് പക്രു അവതരിപ്പിക്കുന്നത്. 'എന്തിനാടാ...\nEntertainmentanu - December 2, 2020 0\nസിനിമ ജീവിതത്തിലെ ആദ്യ പിറന്നാൾ ആഘോഷം; ‘ഖെദ്ദ’ ടീമിനൊപ്പം ആഘോഷിച്ച് ഉത്തര ശരത്\nനടിയും നർത്തകിയുമായ ആശ ശരത്തിന്റെ മകൾ ഉത്തര ശരത്തും സിനിമയിലേക്ക് അരങ്ങേറ്റം കുറിയ്ക്കാൻ ഒരുങ്ങുകയാണ്. അമ്മയ്‌ക്കൊപ്പം തന്നെയാണ് ഉത്തര വെള്ളിത്തിരയിലേക്കും ചുവടുവയ്ക്കുന്നത്. ഇപ്പോഴിതാ...\nഏകദിനത്തില് ആശ്വാസജയം തേടി ഇന്ത്യ; ഓസ്‌ട്രേലിയയ്‌ക്കെതിരെ ആദ്യം ബാറ്റിങ്ങ്\nLemi Thomas - December 2, 2020 0\nഇന്ത്യ- ഓസ്‌ട്രേലിയ ഏകദിന പരമ്പരയിലെ അവസാന മത്സരമാണ് ഇന്ന്. ആദ്യ രണ്ട് ഏകദിനത്തിലും വിജയിക്കാനാവത്തിനാല് ഇന്ത്യയ്ക്ക് പരമ്പര നഷ്ടമായി. എന്നാല് ആശ്വാസജയം തേടിയാണ് ടീം ഇന്ത്യ ഇന്ന് കളത്തിലിറങ്ങിയിരിക്കുന്നത്. ടോസ്...\nപ്രിയപ്പെട്ട സാന്റയ്ക്ക് അല്ലിയുടെ കത്ത്; ചിത്രം പങ്കുവെച്ച് സുപ്രിയ\nവെള്ളിത്തിരയിലെ അഭിനയ വിസ്മയങ്ങള്‍ക്കൊപ്പം പലപ്പോഴും ചലച്ചിത്രതാരങ്ങളുടെ കുടുംബ വിശേഷങ്ങളും സമൂഹമാധ്യമങ്ങളില് ശ്രദ്ധ നേടാറുണ്ട്. സോഷ്യല് മീഡിയയില് ഏറെ സജീവമാണ് മലയാളികളുടെ പ്രിയതാരം പൃഥ്വിരാജ്. ഭാര്യ സുപ്രിയയും ഇടയ്ക്കിടെ സോഷ്യല്‍മീഡിയയില് വിശേഷങ്ങള്...\nയൂടായിൽ അപ്രത്യക്ഷമായി റൊമാനിയയിൽ പ്രത്യക്ഷപ്പെട്ടു; നിഗൂഢതകൾ നിറച്ച ലോഹസ്തംഭം\nകഴിഞ്ഞ കുറച്ച് നാളുകളായി സോഷ്യൽ ഇടങ്ങളിൽ അടക്കം വലിയ ശ്രദ്ധ നേടിയ ഒന്നായിരുന്നു അമേരിക്കയിലെ യൂടായിൽ പ്രത്യക്ഷമായ നിഗൂഢ ലോഹസ്‌തംഭം. ഈ ലോഹസ്തംഭത്തെക്കുറിച്ചുള്ള പഠനങ്ങൾ നടക്കുന്നതിനിടെ രണ്ടാഴ്ചയ്ക്ക് ശേഷം...\nസൂരരൈ പോട്രു രത്‌നം പോലുള്ള സിനിമ; അഭിനന്ദനവുമായി സാമന്ത\nസൂര്യ കേന്ദ്ര കഥാപാത്രമായെത്തിയ പുതിയ ചിത്രമാണ് സൂരരൈ പോട്രു. മികച്ച സ്വീകാര്യതയാണ് ചിത്രം നേടുന്നതും. നിരവധിപ്പേര് ചിത്രത്തെ അഭിനന്ദിച്ചുകൊണ്ടും രംഗത്തെത്തിയിരുന്നു. ഇപ്പോഴിതാ സൂരരൈ പോട്രുവിനെ പ്രശംസിച്ചിരിക്കുകയാണ് ചലച്ചിത്രതാരം സാമന്ത. രത്‌നം...


പുത്തന് ഗൂര്‍ഖയുമായി ഫോഴ്‍സ് | New Force Gurkha Unveiled\nപുത്തന് ഗൂര്‍ഖയുമായി ഫോഴ്‍സ്\nDelhi, First Published 11, Feb 2020, 9:17 PM IST\nഫോഴ്‌സ് മോട്ടോഴ്‍സിന്‍റെ ഓഫ് റോഡര് എസ്‍യുവി ഗൂര്‍ഖയുടെ 2020 മോഡല് ദില്ലി ഓട്ടോ എക്‌സ്‌പോയില് അനാവരണം ചെയ്തു\nഫോഴ്‌സ് മോട്ടോഴ്‍സിന്‍റെ ഓഫ് റോഡര് എസ്‍യുവി ഗൂര്‍ഖയുടെ 2020 മോഡല് ദില്ലി ഓട്ടോ എക്‌സ്‌പോയില് അനാവരണം ചെയ്തു. ബിഎസ്6എന്‍ജിനുമായാണ് പുതിയ ഗൂര്‍ഖ വരുന്നത്. തിളങ്ങുന്ന മെറ്റാലിക് ഓറഞ്ച് നിറത്തിലുള്ള വാഹനമാണ് ഓട്ടോ എക്‌സ്‌പോയില് പ്രദര്‍ശിപ്പിച്ചത്. പുതിയ ക്രാഷ് ടെസ്റ്റ് മാനദണ്ഡങ്ങള് പാലിക്കും. ഇന്ത്യൻ വാഹന നിർമാതാക്കളായ ഫോഴ്സിൽ നിന്നും വിപണിയിൽ എത്തുന്ന ആദ്യ ബിഎസ്-VI മോഡൽ കൂടിയാണ് ഗൂർഖ.\nനിലവിലെ അതേ 2.6 ലിറ്റര് ഡീസല് എന്‍ജിന് തന്നെയാണ് ഓഫ് റോഡറിന്‍റെയും ഹൃദയം. എന്നാല് ഇപ്പോള് ഈ എഞ്ചിന് ബിഎസ്6പാലിക്കും. ഈ മോട്ടോര് 90 എച്ച്പി കരുത്ത് ഉല്‍പ്പാദിപ്പിക്കും. അതായത് മുന്‍ഗാമിയേക്കാള്5എച്ച്പി കൂടുതല്.5സ്പീഡ് മാന്വല് ഗിയര്‍ബോക്‌സ് എന്‍ജിനുമായി ചേര്‍ത്തുവെച്ചു.\nമുന്നില് സ്വതന്ത്രമായ സസ്‌പെന്‍ഷന്, മുന്നിലും പിന്നിലും ലൈവ് ആക്‌സില്, മാന്വല് ലോക്കിംഗ് ഡിഫ്രന്‍ഷ്യല്,4വീല് ഡ്രൈവ് സിസ്റ്റം എന്നിവ മെക്കാനിക്കല് ഫീച്ചറുകളാണ്. മുന്നില് ഇരട്ട എയര്‍ബാഗുകള്, ഇബിഡി സഹിതം എബിഎസ്, റിവേഴ്‌സ് സെന്‍സറുകള്, അമിത വേഗത്തിന് മുന്നറിയിപ്പ് സംവിധാനം എന്നിവയാണ് സുരക്ഷാ ഫീച്ചറുകള്.\nമഹീന്ദ്ര ഥാറാണ് എതിരാളി. 2020 മെയ് മാസത്തിൽ വാഹനം വിപണിയിൽ എത്തും. അപ്പോള് മാത്രമേ പുതിയ ഗൂർഖയുടെ വിലകൾ കമ്പനി വെളിപ്പെടുത്തും.\nForce Gurkha 2020 Launch\nForce Gurkha 2020 Price\nForce Gurkha 2020 Review\nForce Gurkha 2020 Booking\nഫോഴ്‍സ് ഗൂര്‍ഖ 2020


ജോക്കർ വൈറസ്: ഈ എട്ട് ആപ്പുകളെ കരുതിയിരിക്കാം – Business Life\nജോക്കർ വൈറസ്: ഈ എട്ട് ആപ്പുകളെ കരുതിയിരിക്കാം\nമൂന്ന് വർഷത്തോളമായി ഗൂഗിൾ പ്ലേയിലെ വിവിധ ആപപ്പുകളിൽ കണ്ടു വരുന്ന വൈറസാണ് ജോക്കർ വൈറസ്. ഇപ്പോൾ പുതുതായി എട്ട് ആപ്പുകളിൽ കൂടി ഈ വൈറസിന്റെ സാന്നിധ്യം കണ്ടെത്തിയിരിക്കുകയാണ്. ക്വിക്ക് ഹീൽ സെക്യൂരിറ്റി ലാബ് പുറത്ത് വിട്ട പുതിയ റിപ്പോർട്ടിലാണ് ഈ വിവരം.\nഉപയോക്താവിന്റെ മൊബൈലിലേക്ക് ആപ്പ് മുഖേന കടന്നുവന്ന് വിവരങ്ങൾ ശേഖരിക്കാൻ കഴിയുന്നതാണ് ജോക്കർ വൈറസുകൾ. ഉപയോക്താവിന്റെ അനുമതിയില്ലാതെ ഉപയോക്താവിനെ ആപ്പിന്റെ പ്രീമിയം സബ്‌സ്‌ക്രിപ്ഷനിൽ സബ്‌സ്‌ക്രൈബ് ചെയ്യിക്കാൻ ഈ വൈറസുകൾക്ക് കഴിയും.\nവൈറസ് സാന്നിധ്യം കണ്ടെത്തിയതോടെ ഗൂഗിൾ ആ ആപ്പുകൾ പ്ലേ സ്റ്റോറിൽ നിന്നും നീക്കം ചെയ്തു. എന്നാൽ ഈ ആപ്പുകൾ ഡൗൺലോഡ് ചെയ്തിട്ടുണ്ടെങ്കിൽ ജോക്കർ വൈറസുകൾ വരാനുളള സാധ്യതയുണ്ട്. ഓക്‌സിലറി മെസേജ്, ഫാസ്റ്റ് മാജിക്, എസ്എംഎസ് , ഫ്രീ കാംസ്‌കാനർ, സൂപ്പർ മെസേജ്, എലമെന്റ് സ്‌കാനർ, ഗോ മെസ്സേജസ്, ട്രാവൽ വോൾപേപ്പേർസ്, സൂപ്പർ എസ്എംഎസ് ഈ ആപ്പുകളിലാണ് ജോക്കർ വൈറസ് ഭീതിയുളളത്.\nക്വിക്ക് ഹീൽ റിപ്പോർട്ടുകൾ പ്രകാരം ഈ ആപ്പുകൾ എടുക്കുമ്പോൾ തന്നെ നോട്ടിഫിക്കേഷൻ ആക്‌സസ് ചോദിക്കുന്നു. തുടർന്ന് നിങ്ങളുടെ എസ്.എംഎസ് ഡാറ്റകൾ ഈ ഒരു നോട്ടിഫിക്കേഷനിലൂടെ ചോർത്തുകയും ചെയ്യുന്നു. അതു കൊണ്ട് തന്നെ ഇത്തരം ആപ്പുകൾ ഡൗൺലോഡ് ചെയ്തിട്ടുണ്ടെങ്കിൽ അൺ ഇൻസ്റ്റാൾ ചെയ്യണം.


വർക്കലയിൽ യുകെ, ഫ്രാൻസ് സ്വദേശിനികളായ വനിതകൾക്ക് നേരെ അതിക്രമത്തിന് ശ്രമം; പ്രതികൾക്കായി തെരച്ചിൽ ആരംഭിച്ച് പോലീസ് - ഇ വാർത്ത | evartha\nവർക്കലയിൽ യുകെ, ഫ്രാൻസ് സ്വദേശിനികളായ വനിതകൾക്ക് നേരെ അതിക്രമത്തിന് ശ്രമം; പ്രതികൾക്കായി തെരച്ചിൽ ആരംഭിച്ച് പോലീസ്\nതിരുവനന്തപുരം ജില്ലയിലെ വർക്കലയിൽ യുകെ, ഫ്രാൻസ് സ്വദേശികളായ വിദേശ വനിതകൾക്ക് നേരെ അതിക്രമത്തിന് ശ്രമം. ഈ വനിതകൾ വർക്കല പൊലീസ് സ്റ്റേഷനിൽ നേരിട്ടെത്തി പരാതി നൽകിയതിനെ തുടർന്ന് പ്രതികൾക്കായി അന്വേഷണം തുടങ്ങിയെന്ന് വർക്കല പൊലീസ് അറിയിച്ചു.\nതിങ്കളാഴ്ച രാത്രി എട്ട് മണിയോടെയാണ് സംഭവം നടന്നത്. വർക്കലയിലെ പാപനാശത്ത് സായാഹ്ന സവാരിക്ക് ഇറങ്ങിയ യുവതികളോട് പ്രതികൾ അസഭ്യം പറയുകയും ശരീരത്തിൽ തട്ടി ഭീഷണിപ്പെടുത്തുകയും ചെയ്യുകയായിരുന്നു .\nഅവസാന നാല് മാസമായി വർക്കലയിലെ ഹോം സ്റ്റേയിൽ താമസിക്കുകയാണ് ഇവർ. ഇവരോടൊപ്പം മുംബൈ സ്വദേശിയായ യുവതിയും ഉണ്ട്. ഇവർക്കെതിരെനേരത്തെയും അതിക്രമം നടന്നിട്ടുള്ളതായി പരാതിയിൽ പറയുന്നു. പ്രതികൾ മദ്യപിച്ചിരുന്നതായി പരാതിയിൽ പറയുന്നു.\nTopics: Attacked Foreigners police Womens


സ്വകാര്യ മദ്രസകൾ സർക്കാർ നിയന്ത്രണത്തിലാക്കാൻ അസം സർക്കാർ; കുട്ടികളെ നിർബന്ധിച്ച് പറഞ്ഞയക്കരുതെന്ന് നിർദ്ദേശം\nOct 27, 2020, 12:31 am IST\nOct 17, 2020, 07:57 pm IST\nഗുവാഹട്ടി : സംസ്ഥാനത്തെ സ്വകാര്യ മദ്രസകൾക്ക് നിയന്ത്രണങ്ങൾ ഏർപ്പെടുത്താൻ അസം സർക്കാർ. എല്ലാ സ്വകാര്യ മദ്രസകളും സർക്കാരിന്റെ നിയന്ത്രണങ്ങൾക്ക് കീഴിൽ കൊണ്ടുവരുമെന്ന് വിദ്യാഭ്യാസ മന്ത്രി ഡോ. ഹിമാന്ത ബിശ്വ ശർമ്മ അറിയിച്ചു. സർക്കാർ ഉടമസ്ഥതയിലുള്ള മദ്രസകൾ അടയ്ക്കാൻ തീരുമാനിച്ചതിന് പിന്നാലെയാണ് സ്വകാര്യ മദ്രസകൾക്ക് നിയന്ത്രണം ഏർപ്പെടുത്താൻ ഒരുങ്ങുന്നത്.\nസംസ്ഥാനത്തെ സ്വകാര്യ മദ്രസകൾ അടച്ചു പൂട്ടാൻ സർക്കാരിന് ഉദ്ദേശ്യമില്ല. എന്തിനാണ് മദ്രസകളിൽ ചെല്ലുന്നതെന്ന കാര്യം ആദ്യം കുട്ടികളോട് വ്യക്തമാക്കണം. ശാസ്ത്രവും, ഗണിതവും പാഠ്യപദ്ധതിയിൽ ഉൾപ്പെടുത്തണം. എല്ലാ മദ്രസകളും സർക്കാരിൽ രജിസ്റ്റർ ചെയ്യണം. ഭരണഘടന വിഭാവനം ചെയ്യുന്ന വിദ്യാഭ്യാസ അവകാശം സംരക്ഷിക്കണം. അതേസമയം മദ്രസയുടെ സവിശേഷതകളും ഉൾക്കൊള്ളിക്കാം. മദ്രസകളിൽ നിന്നും വിദ്യാഭ്യാസം നേടുക എന്നത് കുട്ടികളുടെ ഇഷ്ടപ്രകാരമായിരിക്കണമെന്നും അദ്ദേഹം പറഞ്ഞു.\nസംസ്ഥാനത്ത് സർക്കാരിന് കീഴിൽ പ്രവർത്തിക്കുന്ന മദ്രസകൾക്ക് അടച്ചുപൂട്ടൽ നോട്ടീസ് നൽകിയിട്ടുണ്ട്. നവംബറോട് കൂടി എല്ലാ മദ്രസകളും അടയ്ക്കാനാണ് സർക്കാർ നിർദ്ദേശം. 610 മദ്രസകളാണ് സംസ്ഥാനത്തുള്ളത്. ഇതിനായി 260 കോടി രൂപയാണ് സർക്കാർ ചെലവാക്കുന്നത്. അടച്ചു പൂട്ടുന്ന മദ്രസകൾ സ്‌കൂളുകളാക്കി മാറ്റാനാണ് തീരുമാനമെന്നും അദ്ദേഹം കൂട്ടിച്ചേർത്തു.


റബേക്ക, എഴുതിയത് രാജീവ് ശിവശങ്കര് , വിഷയം നോവല് , ISBN 9789354324314, Published by DC Books ::: കേരളാ ബുക്ക് സ്റ്റോർ\nISBN : 9789354324314\nBook Name in English : Rebecca\nപത്തേക്കർ വീടും അതിലെ താമസക്കാരിയും എന്നും പുഞ്ചക്കുറിഞ്ചിക്കാർക്ക് ദുരൂഹതകൾ മാത്രമേ സമ്മാനിച്ചിട്ടുള്ളൂ. സ്‌കൂളിൽ കുട്ടികളെ പഠിപ്പിച്ചിരുന്ന കാലത്തുപോലും കുട്ടികളോടോ അന്നാട്ടുകാരോടോ അവർ യാതൊരു അടുപ്പവും കാണിച്ചില്ല. ഒന്നരയാൾ പൊക്കത്തിലുള്ള മതിൽക്കെട്ടിനുള്ളിലെ തറവാട്ടിൽ ജീവിച്ച റബേക്ക ടീച്ചറെ നാട്ടുകാർ എന്നും ഭയത്തോടെ വീക്ഷിച്ചു. നാട്ടുകാർ അവരവരുടെ ഭാവനകൾക്കനുസരിച്ച് കഥകൾ മെനയുകയും പ്രചരിപ്പിക്കുകയും ചെയ്തു. റബേക്ക ടീച്ചറാകട്ടെ ചിരിച്ചുകൊണ്ട് ചൂണ്ടയിൽ ഇരകളെ കോർത്തുകൊണ്ടുമിരുന്നു. തന്റെ ആത്മകഥയിലൂടെ റബേക്ക ടീച്ചർ സ്വജീവിതം തുറന്നു കാട്ടുമ്പോൾ ആരുടെയൊക്കെ പൊയ്മുഖങ്ങളാകും അഴിഞ്ഞുവീഴുക. ഓരോ വരിയിലും ആവേശം തുളുമ്പുന്ന ത്രില്ലർ. മലയാളിസമൂഹം ഏറ്റവും ഞെട്ടലോടെ കേൾക്കുകയും ഏറെ ചർച്ച ചെയ്യുകയും ചെയ്ത ഒരു വാർത്തയെ അടിസ്ഥാനമാക്കി രചിച്ച നോവൽ.\nWrite Your Review about റബേക്ക\nപോസ്റ്റ് മോര്‍ട്ടം ടേബിള്\nഡോ ഷേര്‍ലി വാസു


May 20, 2022, 11:36 pm IST\nമോസ്കോ: റഷ്യയുടെ പടിഞ്ഞാറൻ അതിർത്തിയിൽ കൂടുതൽ സൈന്യത്തെ വിന്യസിക്കുമെന്ന് പ്രതിരോധ മന്ത്രി ജനറൽ സെർജി ഷോയ്ഗു. 2022 അവസാനത്തോടെയാണ് സൈനിക നീക്കം നടത്തുകയെന്നും അദ്ദേഹം അറിയിച്ചു.\nമതിയായ പ്രതിരോധ നടപടികൾ സ്വീകരിക്കേണ്ടതുണ്ട്. മോസ്‌കോ നേരിടുന്ന പ്രതിരോധ ഭീഷണികളെ മറികടക്കുകയാണ് ലക്ഷ്യം. റഷ്യയുടെ പടിഞ്ഞാറൻ അതിർത്തികളിൽ 12 മിലിട്ടറി യൂണിറ്റുകളും സബ് യൂണിറ്റുകളും 2022 അവസാനത്തോടെ വിന്യസിക്കുമെന്ന് സെർജി ഷോയ്ഗു അറിയിച്ചു.\nനാറ്റോയുടെ അംഗത്വത്തിന് ഫിൻലാൻഡും സ്വീഡനും അപേക്ഷിക്കുന്നുവെന്ന വിവരം പുറത്തുവന്നതിന് പിന്നാലെയാണ് റഷ്യയുടെ പ്രതിരോധ നീക്കമെന്നത് ശ്രദ്ധേയമാണ്. റഷ്യയുടെ പടിഞ്ഞാറൻ അതിർത്തി പങ്കിടുന്ന രാജ്യമാണ് ഫിൻലാൻഡ്. സ്വീഡനും സമീപത്താണ് സ്ഥിതിചെയ്യുന്നത്. അതിനാൽ നാറ്റോ അംഗത്വത്തിനുള്ള ഇരുരാജ്യങ്ങളുടെയും അപേക്ഷ റഷ്യയുടെ പടിഞ്ഞാറൻ അതിർത്തിയിലെ സാഹചര്യം രൂക്ഷമാക്കുമെന്നാണ് റഷ്യയുടെ വിലയിരുത്തൽ.\nഏത് രാജ്യത്തേയ്‌ക്ക് കടന്നാലും വിജയ്ബാബുവിനെ നാട്ടിലെത്തിക്കും; എംബസിയുടെ സഹായം തേടി പോലീസ്


jayasoorya – East Coast Movies & Entertainments News\n“മേരി ആവാസ് സുനോ ” ആദ്യമായി ജയസൂര്യയും മഞ്ജു വാര്യരും ഒരുമിക്കുന്നു\nലോക റേഡിയോ ദിനമായ ഇന്ന് സിനിമയുടെ നെയിം പോസ്റ്റർ പുറത്തു വിട്ടു\nകഥാപാത്രം പൂർണ്ണമാകണമെങ്കിൽ ആ നടൻ അത്രമേൽ സത്യമുള്ളവനാകണം ; ജയസൂര്യയെ പ്രശംസിച്ച് മധുപാൽ\nപ്രജേഷ് സെന് സംവിധാനം ചെയ്ത ജയസൂര്യ ചിത്രം വെള്ളം നിറഞ്ഞ സദസില് പ്രദര്‍ശനം തുടരുകയാണ്. കോവിഡ് പ്രതിസന്ധിക്ക് ശേഷം തുറന്ന തിയറ്ററുകളിൽ ആദ്യം പ്രദർശനത്തിനെത്തിയ ചിത്രം കൂടിയാണ്…\n“നീയായിരിക്കുന്നതിന് നന്ദി ”; വിവാഹ വാർഷിക ദിനത്തിൽ ജയസൂര്യയോട് സരിത\nപ്രേഷകരുടെ പ്രിയപ്പെട്ട നടനാണ് ജയസൂര്യ. സിനിമ മാത്രമല്ല സാമൂഹ്യ പ്രവർത്തനങ്ങളിലും മുൻപന്തിയിലായാണ് ജയസൂര്യ. എത്ര തിരക്കുള്ള സമയത്തും കുടുംബത്തോടൊപ്പം ചെലവഴിക്കാൻ ജയസൂര്യ സമയം കണ്ടെത്താറുണ്ട്. തന്റെ പ്രിയ…\nസിനിമയല്ല പച്ചയായ ജീവിതം, വെള്ളം കുറച്ച് മുമ്പ് ഇറങ്ങിയിരുന്നെങ്കിൽ അവനെ നമുക്ക് നഷ്ടപെടില്ലായിരുന്നു; ബാലാജി\nകോവിഡ് പ്രതിസന്ധിക്ക് ശേഷം തുറന്ന തിയറ്ററുകളിൽ ആദ്യം പ്രദർശനത്തിനെത്തിയ ചിത്രമാണ് ജയസൂര്യയുടെ ‘വെള്ളം’. സിനിമയിലെ മുഴുക്കുടിയനായ മുരളി എന്ന കഥാപാത്രം ഇതിനോടകം ശ്രദ്ധിക്കപ്പെട്ടു കഴിഞ്ഞു. ഇപ്പോഴിതാ സിനിമ…\nഎന്റെ കല്യാണത്തിന് മുരളിയെ പോലെ മൂപ്പരേം പൂട്ടിയിടേണ്ടി വന്നിട്ടുണ്ട് ; സംവിധായികയുടെ കുറിപ്പ് വൈറലാകുന്നു\nകോവിഡ് പ്രതിസന്ധിക്ക് ശേഷം തുറന്ന തിയറ്ററുകളിൽ ആദ്യം പ്രദർശനത്തിനെത്തിയ ചിത്രമാണ് ജയസൂര്യയുടെ ‘വെള്ളം’. സിനിമയിലെ മുഴുക്കുടിയനായ ജയസൂര്യയുടെ മുരളി എന്ന കഥാപാത്രം ഇതിനോടകം ശ്രദ്ധിക്കപ്പെട്ടു കഴിഞ്ഞു. ഇപ്പോഴിതാ…\n‘വെള്ളം’ ജയസൂര്യയെ ഖസാഖിന്റെ ഇതിഹാസത്തോട് ഉപമിച്ച് സംവിധായകൻ ; വൈറലായി കുറിപ്പ്\nമുരളിയുടെ ജീവിതത്തിലെ നാലിലൊന്നേ സിനിമയിൽ കാണിക്കാൻ സാധിച്ചിട്ടുള്ളു ; ജയസൂര്യ പറയുന്നു\nകോവിഡ് പ്രതിസന്ധിക്ക് ശേഷം തുറന്ന തിയറ്ററുകളിൽ ആദ്യം പ്രദർശനത്തിനെത്തിയ ചിത്രമാണ് ജയസൂര്യയുടെ ‘വെള്ളം’. സിനിമയിലെ മുഴുക്കുടിയനായ മുരളി എന്ന കഥാപാത്രം ഇതിനോടകം ശ്രദ്ധിക്കപ്പെട്ടു കഴിഞ്ഞു. ഇപ്പോഴിതാ തന്റെ…\n”വെള്ളം കണ്ടു ജയേട്ടാ”, നിങ്ങളുടെ മികച്ച പ്രകടനങ്ങളിലേക്ക് ഒരെണ്ണം കൂടെ ; ജയസൂര്യയെ അഭിനന്ദിച്ച് ഉണ്ണി മുകുന്ദൻ\n‘വെള്ളം’ സിനിമയിലെ ജയസൂര്യയുടെ കഥാപാത്രത്തിന് പ്രചോദനമായ യഥാർത്ഥ മുരളി ഇവിടെ ഉണ്ട്\nകോവിഡ് പ്രതിസന്ധിക്ക് ശേഷം തുറന്ന തിയറ്ററുകളിൽ ആദ്യം പ്രദർശനത്തിനെത്തിയ ചിത്രമാണ് ജയസൂര്യയുടെ ‘വെള്ളം’. സിനിമയിലെ മുഴുക്കുടിയനായ മുരളി എന്ന കഥാപാത്രം ഇതിനോടകം ശ്രദ്ധിക്കപ്പെട്ടു കഴിഞ്ഞു. എന്നാൽ ഈ…\nവെള്ളം റിലീസിന് ; ജയസൂര്യയുടെ പ്രകടനം വലിയ രീതിയിൽ സ്വാധീനിച്ചിരുന്നു, സംയുക്ത\nപത്ത് മാസത്തെ ഇടവേളയ്ക്കുശേഷം തിയറ്ററുകളിൽ ആദ്യം റിലീസിനെത്തിയ ചിത്രമാണ് വെള്ളം. ജയസൂര്യയും സംയുക്തയും മുഖ്യ കഥാപാത്രത്തെ അവതരിപ്പിക്കുന്ന ചിത്രം പ്രജേഷ് സെൻ ആണ് സംവിധാനം ചെയ്യുന്നത്. ഇപ്പോഴിതാ…


പോര് മുറുകുന്ന കര്‍ണാടക ബി.ജെ.പി മന്ദ്രി സഭയിൽ നിന്നും ആരോഗ്യമന്ത്രി ബി ശ്രീരാമലുവിനെ മാറ്റി മുഖ്യമന്ത്രി യെഡിയൂരപ്പ. - ടൈംസ് ഓഫ് ബഹ്‌റൈൻ\nHome News COVID - 19 പോര് മുറുകുന്ന കര്‍ണാടക ബി.ജെ.പി മന്ദ്രി സഭയിൽ നിന്നും ആരോഗ്യമന്ത്രി ബി ശ്രീരാമലുവിനെ മാറ്റി മുഖ്യമന്ത്രി...\nപോര് മുറുകുന്ന കര്‍ണാടക ബി.ജെ.പി മന്ദ്രി സഭയിൽ നിന്നും ആരോഗ്യമന്ത്രി ബി ശ്രീരാമലുവിനെ മാറ്റി മുഖ്യമന്ത്രി യെഡിയൂരപ്പ.\nബംഗളൂരു: കര്‍ണാടക ബി.ജെ.പി മന്ത്രിസഭയില് പോര് മുറുകുന്നു. കോവിഡ് വ്യാപനം രൂക്ഷമാകുന്ന സാഹചര്യത്തില് ആരോഗ്യമന്ത്രി ബി ശ്രീരാമലുവിനെ തല്‍സ്ഥാനത്തുനിന്ന് മാറ്റി മുഖ്യമന്ത്രി യെഡിയൂരപ്പ. മെഡിക്കല് വിദ്യാഭ്യാസമന്ത്രി ഡോ. കെ. സുധാകറിനാണ് ആരോഗ്യ മന്ത്രാലയത്തിന്റെ ചുമതല നല്‍കിയിട്ടുള്ളത്. കഴിഞ്ഞ വര്‍ഷം കോണ്‍ഗ്രസില് നിന്ന് ബിജെപിയില് എത്തിയ ആളാണ് സുധാകര്.\nഇതിന് മുമ്പും മന്ത്രിസഭ പുനഃസംഘടനയുമായി ബന്ധപ്പെട്ട് കര്‍ണാടക ബിജെപിയില് വലിയ പൊട്ടിത്തെറിയുണ്ടായിരുന്നു. മുഖ്യമന്ത്രി യെഡിയുരപ്പക്കെതിരെ നിരവധി എംഎല്‍എമാരായിരുന്നു രംഗത്തെത്തിയിരുന്നത്. നിലവില് ആരോഗ്യമന്ത്രിയെ മാറ്റിയത് ബിജെപിയില് വലിയ പൊട്ടിത്തെറി ഉണ്ടാകുമെന്നാണ് വിലയിരുത്തല്.\nആരോഗ്യ മന്ത്രിയെ മാറ്റിയ നടപടി സംസ്ഥാനത്തെ കോവിഡ് പ്രതിരോധം പാളിയതിന്റെ തെളിവാണെന്ന ആരോപണവുമായി കോണ്‍ഗ്രസ് രംഗത്തെത്തി. കോവിഡ് വ്യാപനം തുടങ്ങിയ കാലം മുതല് കോണ്‍ഗ്രസ് ഉന്നയിച്ച ആരോപണങ്ങളെല്ലാം ശരിയായിരുന്നു എന്നതിന്റെ തെളിവാണിതെന്ന് പിസിസി അധ്യക്ഷന് ഡികെ ശിവകുമാര് ട്വീറ്റ് ചെയ്തു. കര്‍ണാടക സര്‍ക്കാരിന്റെ കഴിവുകേട് മൂലമാണ് സംസ്ഥാനത്ത് നിരവധി പേര്‍ക്ക് ജീവന് നഷ്ടമായതെന്നും അദ്ദേഹം ആരോപിച്ചു.\nPrevious articleഹലാൽ മാംസം നിരോധിക്കണമെന്ന് ആവശ്യപ്പെട്ട് അഖണ്ഡ് ഭാരത് മോര്‍ച്ച നൽകിയ ഹർജി തള്ളി; ഭക്ഷണ ശീലത്തില് ഇടപെടാന് കഴിയില്ലെന്ന് സുപ്രീം കോടതി.\nNext articleഅർനബ് ഗോസ്വാമിക്കെതിരെ ബോളിവുഡ്; ഷാറൂഖ് ഖാനും അമീര് ഖാനും ഹര്‍ജി ഫയല് ചെയ്തു.\nതലയിൽ മുണ്ടിട്ട് മണൽക്ക‌ടത്തു വഞ്ചിയിൽ എന്നിട്ടും ഡ്രോൺ വിട്ടില്ല, കയ്യോടെ പൊക്കി.\nകോവിഡ് റിലീഫ് ഫുഡ് കിറ്റുകളുടെ രണ്ടാം ഘട്ട വിതരണവുമായി ഒ.ഐ.സി.സി മലപ്പുറം ജില്ല കമ്മറ്റി.


" ആന്റണി അനുഗ്രഹീതനാണ് ". - Cinema Prekshaka Koottayma\n" ആന്റണി അനുഗ്രഹീതനാണ് ".\nഇമോഷനും , ഫാന്റസിയും ചേരുന്ന " അനുഗ്രഹീതൻ ആന്റണി " തീയേറ്ററുകളിൽ വൻ പ്രേക്ഷക ശ്രദ്ധ നേടുന്നു\nസണ്ണി വെയ്ൻ, ഗൗരി ജി. കൃഷ്ൻ ,സിദ്ദീഖ് എന്നിവരെ പ്രധാന\nകഥാപാത്രങ്ങളാക്കി നവാഗതനായ പ്രിൻസ് ജോയ് സംവിധാനം ചെയ്യുന്ന ചിത്രമാണിത്.\nഅദ്ധാപകനായ വർഗ്ഗീസ് മാഷിന്റെ ഏക മകനാണ് ആന്റണി. ചെറുപ്പത്തിലെ ആന്റണിയുടെ അമ്മ മരിച്ചിരുന്നു. വർഗ്ഗീസ് മാഷിന്റെ പ്രതീക്ഷയ്ക്ക് ഒത്തല്ല ആന്റണി വളർന്നത്. ആന്റണിയുടെ സ്വഭാവം പിതാവായ വർഗ്ഗീസ് മാഷിന് പലപ്പോഴും തലവേദനയാകുന്നു. ക്രമേണ ഇവർ മനസികമായി അകലുന്നു. ഇതിനിടയിൽ സഞ്ജന എന്ന പെൺകുട്ടിയെ ആന്റണി കണ്ടുമുട്ടുന്നു. തുടർന്ന് നടക്കുന്ന സംഭവങ്ങളാണ് സിനിമ പറയുന്നത്.\nമനോഹരമായ കഥയാണ് ഈ സിനിമയുടെ ഹൈലൈറ്റ്. മഴയെയും അവളെയും പ്രണയിക്കുന്ന ആന്റണി.ഇമോഷനും ,പ്രണയത്തിനും വലിയ പ്രധാന്യം സിനിമയിലുണ്ട്. ഫാന്റസി ചിത്രമാണെങ്കിലും പ്രേക്ഷകരെ മുഷിപ്പിച്ചിട്ടില്ല എന്നത് പ്രധാനകാര്യമാണ്. മനുഷ്യന്റെ മരണം പോലും മനസ്സിലാക്കുകയും അതുപോലെ മനുഷ്യനെ സ്നേഹിക്കുകയും ചെയ്യുന്നവരാണ് നായ്കൾ എന്ന് പ്രമേയം ചൂണ്ടിക്കാട്ടുന്നു.\nസണ്ണി വെയ്നിന്റെ സിനിമ ജീവിതത്തിലെ പ്രധാന കഥാപാത്രമാണ് ആന്റണി. ഓരോ സിനിമ കഴിയുംതോറും സിദ്ദീഖ് എന്ന നടൻ അഭിനയത്തിന്റെ മറ്റൊരു തലത്തിൽ\nഎത്തുകയാണ് .വർഗ്ഗീസ് മാഷ് സിദ്ദിഖിന്റെ കൈകളിൽ ഭദ്രം .96, മാസ്റ്റർ എന്നീ തമിഴ് ചിത്രങ്ങളിലൂടെ ശ്രദ്ധേയായ ഗൗരി ജി. കൃഷ്ൻ സഞ്ജനയായി തിളങ്ങി. ബെല്ല, റെസ് എന്നീ നായ്കളുടെ അഭിനയമാണ് പ്രേക്ഷക ശ്രദ്ധ നേടുന്നത്. അപ്പു ഭട്ടതിരിയുടെ എഡിറ്റിംഗും ഭംഗിയായി. മലയാള സിനിമയ്ക്ക് മികച്ച മറ്റൊരു സംവിധായകനെകൂടി ലഭിച്ചു.\nസൂരാജ് വെഞ്ഞാറംമൂട് ,\nമാലപാർവ്വതി , ജാഫർ ഇടുക്കി, ഷൈൻ ടോം ചാക്കോ, മണികണ്ഠൻ ആർ. ആചാരി ,പ്രശാന്ത് അലക്സാണ്ടർ ,ബൈജു സന്തോഷ് ,ലുക്ക്മാൻ അവറാൻ ,അരൂപ് ,സെബാൻ ,നവീൻ കോഴിക്കോട് ,സഹനിർമ്മാതാവ് ബിജു ബർണാഡ്,നവീൻ ,ഉണ്ണി കാർത്തികേയൻ ,വേദ ലക്ഷ്മി ,ഹരീഷ് പെൻഗൺ ,നന്ദൻ ഉണ്ണി ,മിഷ് ഷോജി , മെൽവിൻ ജി. ബാബു എന്നിവരോടൊപ്പം ബെല്ല ( റൂബി ) ,റെസ് ( റോണി ) എന്നീ നായ്കളും ഈ സിനിമയിൽ അഭിനയിക്കുന്നു.\nകഥ ജിഷ്ണു എസ്. രമേശും ,അശ്വിൻ പ്രകാശും , തിരക്കഥ നവീൻ ടി. മണിലാലും , ഛായാഗ്രഹണം സെൽവകുമാർ .എസും, എഡിറ്റിംഗ് അപ്പു ഭട്ടതിരിയും, പശ്ചാത്തല സംഗീതം അരുൺ മുരളീധനും,കലാസംവിധാനം അരുൺ വെഞ്ഞാറംമൂടും, പ്രൊഡക്ഷൻ കൺട്രോളർ അനിൽ മാത്യുവും , ഗാനരചന മനു രഞ്ജിത്തും ,ആക്ഷൻ കോറിയോഗ്രാഫി മാഫിയ ശശി, രാജശേഖരൻ എന്നിവരും, പി.ആർ.ഒ മഞ്ജു സന്തോഷും\n" കരിങ്കുന്നം സിക്സസ് " എന്ന ചിത്രത്തിൽ ദീപു കരുണാകരന്റെയും ," അലമാര എന്ന ചിത്രത്തിൽ " മിഥുൻ മാനുവൽ തോമസിന്റെയും അസിസ്റ്റന്റായിരുന്നു പ്രിൻസ് ജോയ് .എട്ടുകാലി , ഞാൻ സിനിമ മോഹി തുടങ്ങിയ ഷോർട്ട് ഫിലിമുകൾ പ്രിൻസ് ജോയ് സംവിധാനം ചെയ്തിട്ടുണ്ട്. ലക്ഷ്യയ എന്റെർടെയ്ൻമെന്റ്സ് അവതരിപ്പിക്കുന്ന ഈ ചിത്രം എം. ഷിജിത്താണ് നിർമ്മിച്ചിരിക്കുന്നത്.\nഎല്ലാത്തരം പ്രേക്ഷകർക്കും ഇഷ്ടപ്പെടുന്ന കുടുംബചിത്രമാണ് " അനുഗ്രഹീതൻ ആന്റണി " .\n" ആന്റണി അനുഗ്രഹീതനാണ് ". Reviewed by CPK on April 01, 2021 Rating: 5


പൊതുവേദിയില് സോണിയ ഗാന്ധിയുടെ കാല്‍ത്തൊട്ട് വന്ദിച്ചത് മന്‍മോഹന് സിങ് തന്നെയാണോ? | FactCrescendo | The leading fact-checking website in India\nസമൂഹമാധ്യമങ്ങളിലെ തെരഞ്ഞെടുപ്പ് പ്രചരണങ്ങളില് ഒടുവില് ചര്‍ച്ച ചെയ്യപ്പെടുന്ന പോസ്റ്റാണ് മുന് പ്രധാന മന്ത്രി മന്‍മോഹന് സിങിനെ കുറിച്ച്. ഒരു പൊതുവേദിയില് രാഹുല് ഗാന്ധിയുടെ സാന്നിധ്യത്തില് മുന് കോണ്‍ഗ്രസ് അധ്യക്ഷ സോണിയ ഗാന്ധിയുടെ കാലില് സിഖ് ടര്‍ബന് അണിഞ്ഞ ഒരാള് തൊട്ടു വന്ദിക്കുന്നതാണ് ചിത്രത്തിന്‍റെ ഉള്ളടക്കം. ഇത് പ്രധാനമന്ത്രിയായിരുന്ന സമയത്ത് മന്‍മോഹന് സിങ് സോണിയ ഗാന്ധിയുടെ കാലില് തൊട്ടുവന്ദിച്ചതാണെന്നാണ് പോസ്റ്റിലെ പ്രചരണം. നെല്‍സണ് ജോസഫ് എന്നയൊരു വ്യക്തിയാണ് ചിത്രം അപ്‌ലോഡ് ചെയ്തിരിക്കുന്നത്. 5,300ല് അധികം ഷെയര് ചെയ്യപ്പെട്ട പോസ്റ്റിന് ഇതിനോടകം 700ല് അധികം ലൈക്കുകളും ലഭിച്ചിട്ടുണ്ട്. രാഷ്ട്രീയ ലക്ഷ്യത്തോടെ പോസ്റ്റിന് ഒരു തലക്കെട്ടും നല്‍കിയിട്ടുണ്ട്. അത് ഇപ്രകാരമാണ് –\n“അഞ്ചു വര്‍ഷം മുൻപ് ദിവസവും മദാമ്മയുടെ കാലിൽതൊട്ടു വന്ദിക്കുന്ന പ്രധാനമന്ത്രി നമുക്കുണ്ടായിരുന്നു\nഅഞ്ചുവർഷം മുൻപ് അനുവാദത്തിനായി ഫയലുമായി മദാമ്മയുടെ വീടിനുമുൻപിൽ ക്യു നിൽക്കുന്ന പ്രധാനമന്ത്രി നമുക്കുണ്ടായിരുന്നു\nഇന്ത്യൻ പ്രധാനമന്ത്രി ഒപ്പിട്ട കരാറുകൾ പൊതുവേദിയിൽ മദാമ്മയുടെ മോൻ വലിച്ചുകീറി കാറ്റിൽപറത്തിയതും അഞ്ചുവർഷം മുൻപായിരുന്നു ..\nഇനിയും ഇറ്റാലിയൻ ലോബിയുടെ കാൽകീഴിൽ ഇന്ത്യൻ ഭരണം അടിയറവെക്കാനോ ……നമ്മളോരുരുത്തരുമാണ് തീരുമാനിക്കേണ്ടത്”\nഎന്നാല് ചിത്രത്തില് കാല്‍ത്തൊട്ട് വന്ദിക്കുന്നത് മന്‍മോഹന് സിങ് തന്നെയാണോ? പ്രചരിപ്പിക്കുന്ന ചിത്രത്തിനു പിന്നിലെ വസ്തുത എന്താണെന്നത് പരിശോധിക്കാം.\nചിത്രത്തിലുള്ള ഗെറ്റി ഇമേജസിന്‍റെ (GettyImages) വാട്ടര്‍മാര്‍ക്ക് നോക്കിയാണ് പോസ്റ്റിലെ ചിത്രത്തിന്‍റെ ഉറവിടം ഞങ്ങള് കണ്ടെത്തിയത്. 2011 നവംബര് 29ന് ഡല്‍ഹിയില് നടന്ന യൂത്ത് കോണ്‍ഗ്രസിന്‍റെ ദേശീയതല കണ്‍വന്‍ഷന്‍റെ ചിത്രമാണിത്. ഇന്ത്യാ ടുഡെ ഗ്രൂപ്പിന്‍റെ ഫോട്ടോഗ്രാഫര് ശേഖര് യാദവാണ് ചിത്രം പകര്‍ത്തിയിരിക്കുന്നത്. ചിത്രത്തിന് ഫോട്ടോഗ്രാഫര് നല്‍കിയിരിക്കുന്ന ക്യാപ്ഷനിലും വസ്തുതകള് വ്യക്തമാക്കുന്നുണ്ട്. അതായത് 2011 നവംബര് 29നു ന്യൂഡല്‍ഹിയില് നടന്ന യൂത്ത് കോണ്‍ഗ്രസ് യോഗത്തില് പങ്കെടുത്ത കോണ്‍ഗ്രസ് ദേശീയ അധ്യക്ഷ സോണിയ ഗാന്ധിയുടെ കാല്‍ത്തൊട്ടു വന്ദിക്കുന്ന ഒരു പാര്‍ട്ടി പ്രതിനിധി എന്നാണ് ഫോട്ടോ ക്യാപ്ഷന്. ഇതെ ചിത്രം വാട്ടര്‍മാര്‍ക്ക് സഹിതമാണ് മന്‍മോഹന് സിങാണ് ചിത്രത്തിലുള്ളതെന്ന അവകാശവാദം ഉന്നയിച്ച് ഫെയ്‌സ്ബുക്കില് പ്രചരിപ്പിച്ചിരിക്കുന്നത്.\nമാത്രമല്ല അന്ന് അതെ വേദിയില് നീല നിറമുള്ള ടര്‍ബന് അണിഞ്ഞ് അന്നത്തെ പ്രധാനമന്ത്രി മന്‍മോഹന് സിങ് വിശിഷ്ടാഥിതിയായി പങ്കെടുക്കുകയും ചെയ്തിരുന്നു. ആ ചിത്രങ്ങളും ഗെറ്റി ഇമേജില് ലഭ്യമാണ്. ശേഖര് യാദവ് തന്നെയാണ് ആ ചിത്രങ്ങളും പകര്‍ത്തിയിരിക്കുന്നത്.\nപണം നല്‍കി വാര്‍ത്തയ്ക്ക് ആവശ്യമായ ചിത്രങ്ങള് വാങ്ങാന് കഴിയുന്ന അമേരിക്ക ആസ്ഥാനമായി പ്രവര്‍ത്തിക്കുന്ന ഗെറ്റി ഇമേജസില് നിന്നു തന്നെയാണ് ഇത്രയും വിവരങ്ങള് ഞങ്ങള്‍ക്ക് ലഭിച്ചത്. സൈറ്റില് കയറിയാല് ആര്‍ക്കും വസ്തുതകള് മനസിലാക്കാന് സാധിക്കും. യൂത്ത് കോണ്‍ഗ്രസ് കണ്‍വന്‍ഷന്‍റെ വിവിധ ചിത്രങ്ങള് ഗെറ്റി ഇമേജസില് ലഭ്യമാമ്. ലിങ്ക് ചുവടെ ചേര്‍ക്കുന്നു-\nഒരു പൊതുയോഗത്തില് സാധരണ പ്രവര്‍ത്തകന് 2011ല് കോണ്‍ഗ്രസ് അധ്യക്ഷയായിരുന്ന സോണിയ ഗാന്ധിയുടെ കാലില് തൊട്ട് വന്ദിക്കുന്ന ചിത്രം തെറ്റായി വ്യാഖ്യാനിച്ച് അത് അന്നത്തെ പ്രധാന മന്ത്രി മന്‍മോഹന് സിങ് ആണെന്ന് വരുത്തിത്തീര്‍ക്കുകയാണ്. രാഹുല് ഗാന്ധിയുടെ സാന്നദ്ധ്യത്തിലുള്ള ചിത്രമാണിത്. യൂത്ത് കോണ്‍ഗ്രസ് കണ്‍വന്‍ഷനില് നിന്നും പകര്‍ത്തിയിരിക്കുന്ന ചിത്രത്തിന്‍റെ പൂര്‍ണ്ണമായ സീരീസ് ഗെറ്റി ഇമേജസില് ലഭ്യവുമാണ്. വ്യക്തമായ രാഷ്ട്രീയ ലക്ഷ്യത്തോടെ ജനങ്ങള് തെറ്റുധരിപ്പിക്കുക എന്ന ലക്ഷ്യത്തോടെ വ്യാജപ്രചരണം നടത്തുകയാണ്. അതുകൊണ്ടു തന്നെ പോസ്റ്റ് പൂര്‍ണമായി വ്യാജമെന്ന് തെളി‍ഞ്ഞിരിക്കുന്നു.\nചിത്രങ്ങള് കടപ്പാട്: ഗെറ്റി ഇമേജസ്\nTitle:പൊതുവേദിയില് സോണിയ ഗാന്ധിയുടെ കാല്‍ത്തൊട്ട് വന്ദിച്ചത് മന്‍മോഹന് സിങ് തന്നെയാണോ?\nTagged manmohan singh Sonia Gandhi Turban Youth Congress


കുവൈറ്റില് വിമാനത്തിന്റെ ചക്രത്തിനടിയില്‍പ്പെട്ട് മലയാളി യുവാവിന് ദാരുണാന്ത്യം – Truevision News\nകുവൈറ്റില് വിമാനത്തിന്റെ ചക്രത്തിനടിയില്‍പ്പെട്ട് മലയാളി യുവാവിന് ദാരുണാന്ത്യം. കുവൈത്ത് അന്താരാഷ്ട്ര വിമാനത്താവളത്തിലാണ് സംഭവം. തിരുവനന്തപുരം സ്വദേശിയായ ആനന്ദ് രാമചന്ദ്രനാണ് മരിച്ചത്. ആനന്ദ് കുവൈത്ത് എയര്‍വെയ്സിന്റെ സാങ്കേതിക വിഭാഗത്തിലെ ജീവനക്കാരനായിരുന്നു ആനന്ദ്.\nആനന്ദ് കുടുംബ സമേതം കുവൈത്തിലാണ് താമസിച്ചിരുന്നുത്. തിരുവനന്തപുരം കുറ്റിച്ചല് പുള്ളോട്ടുകോണം സദാനന്ദവിലാസത്തില് രാമചന്ദ്രന്റെയും രാജലക്ഷ്മിയുടെയും മകനാണ്. ഇന്ന് വൈകുന്നേരത്തോടെ കുടുംബത്തോടൊപ്പം മൃതദേഹം തിരുവനന്തപുരത്തേക്ക് കൊണ്ടുവരും.\nkuwait keralite dead\nബിജെപിക്ക് വോട്ടു മറിച്ചെന്ന പ്രചാരണത്തിനെതിരെ ശക്തമായ ഭാഷയില് പ്രതികരിച്ച് ; പിഎ മുഹമ്മദ് റിയാസ്


അമിതാഭ് ബച്ചന് വേറിട്ടൊരു പിറന്നാള് സമ്മാനം -\nHome Film അമിതാഭ് ബച്ചന് വേറിട്ടൊരു പിറന്നാള് സമ്മാനം\nഅമിതാഭ് ബച്ചന് വേറിട്ടൊരു പിറന്നാള് സമ്മാനം\nബോളിവുഡ് ചലച്ചിത്രരംഗത്തെ ഇതിഹാസതാരം അമിതാഭ് ബച്ചന് ഇന്ന് പിറന്നാള്. താരത്തിന് തികച്ചും വിത്യസ്തമായൊരു പിറന്നാള് സമ്മാനം നല്‍കിയിരിക്കുകയാണ് ‘സെയ് റാ നരസിംഹ റെഡ്ഡി’ എന്ന ചിത്രത്തിന്റെ അണിയറപ്രവര്‍ത്തകര്. തെലുങ്കില് അമിതാഭ് ബച്ചന് അരങ്ങേറ്റംകുറിക്കുന്ന ചിത്രമാണ് ‘സെയ് റാ നരസിംഹ റെഡ്ഡി’. താരത്തിന് പിറന്നാള് സമ്മാനമായി ചിത്രത്തിന്റെ ഫസ്റ്റ്‌ലുക്ക് പുറത്തുവിട്ടിരിക്കുകയാണ് ചിത്രത്തിന്റെ അണിയറപ്രവര്‍ത്തകര്.\nസ്വാതന്ത്ര്യ സമര സേനാനിയായ ഉയ്യലവാഡാ നരസിംഹ റെഡ്ഡിയുടെ ജീവിതമാണ് ‘സെയ് റാ നരസിംഹ റെഡ്ഡി’ എന്ന ചിത്രത്തിന്റെ പ്രമേയം. ചിത്രത്തില് നരസിംഹ റെഡ്ഡിയുടെ വഴികാട്ടിയായ ആത്മീയ ആചാര്യന് ഗോസായി വെങ്കണ്ണ എന്നയാളായാണ് അമിതാഭ് ബച്ചന് ചിത്രത്തിലെത്തുന്നത്.\nമോഷന് രൂപത്തിലാണ് ചിത്രത്തിന്റെ ഫസ്റ്റ് ലുക്ക് അണിയറപ്രവര്‍ത്തകര് പുറത്തുവിട്ടിരിക്കുന്നത്. ഹാപ്പി ബര്‍ത്ത് ഡേ അമിതാഭ് ജി എന്ന വാചകവും ഫസ്റ്റ് ലുക്കില് ഉള്‍പ്പെടുത്തിയിട്ടുണ്ട്. യുട്യൂബില് റിലീസ് ചെയ്ത ഫസ്റ്റ്‌ലുക്ക് ഇതിനോടകം നാല് ലക്ഷത്തിലധികം പേരാണ് കണ്ടത്.\nനിരവധി ചിത്രങ്ങളില് മുഖ്യ കഥാപാത്രമായി അഭിനയിച്ച താരത്തിന്റെ കരിയര് മാറ്റിമറിച്ച ചിത്രമാണ് ഖുദാ ഗവാഹ്. ഏറ്റവുംകൂടുതല് ആളുകള് കണ്ട ബച്ചന് ചിത്രത്തില് നായികയായി എത്തിയത് ഇന്ത്യന് സിനിമയുടെ പ്രിയപ്പെട്ട താരം ശ്രീദേവിയാണ്.


Palakkad, First Published 17, Nov 2019, 3:16 PM\nഅജ്ഞാത മൃതദേഹങ്ങൾ എന്നാണ് ഇവയില് രേഖപ്പെടുത്തിയിരിക്കുന്നത്. രമയുടെ മൃതദേഹം അന്വേഷിച്ച് ഇതുവരെ ബന്ധുക്കളാരും എത്തിയിട്ടില്ല.\nപാലക്കാട്: മഞ്ചിക്കണ്ടി ഏറ്റുമുട്ടലിൽ കൊല്ലപ്പെട്ട മാവോയിസ്റ്റുകളിൽ രണ്ടുപേരുടെ മൃതദേഹങ്ങൾ സംസ്കരിക്കാനുളള നീക്കം പൊലീസ് ആരംഭിച്ചു. ഇതിന് മുന്നോടിയായി തമിഴ് ദിനപ്പത്രങ്ങളിൽ അറിയിപ്പ് നൽകി. അതേസമയം മൃതദേഹം വിട്ടു നൽകണമെന്ന് ആവശ്യപ്പെട്ട് പോരാട്ടം പ്രവർത്തകർ തൃശൂര് ജില്ല കളക്ടര്‍ക്ക് അപേക്ഷ നല്‍കി.\nഏറ്റുമുട്ടലിൽ കൊല്ലപ്പെട്ട തമിഴ്നാട് സ്വദേശികളായ രമയുടേയും ശ്രീനിവാസന്‍റേയും മൃതദേഹങ്ങൾ ഇപ്പോഴും തൃശൂര് മെഡിക്കല് കോളേജിലെ മോര്‍ച്ചറിയില് സൂക്ഷിച്ചിരിക്കുകയാണ്. അജ്ഞാത മൃതദേഹങ്ങൾ എന്നാണ് ഇവയില് രേഖപ്പെടുത്തിയിരിക്കുന്നത്. രമയുടെ മൃതദേഹം അന്വേഷിച്ച് ഇതുവരെ ബന്ധുക്കളാരും എത്തിയിട്ടില്ല.\nകൊല്ലപ്പെട്ട മാവോയിസ്റ്റ് കാർത്തിയുടെ മൃതദേഹം തൃശ്ശൂരിൽ സംസ്‌കരിക്കില്ല; കോയമ്പത്തൂരേക്ക് കൊണ്ടുപോകും\nഈ സാഹചര്യത്തിലാണ് രമയുടെ മൃതദേഹം സംസ്കരിക്കാൻ വിട്ടു നൽകണമെന്നാവശ്യപ്പെട്ട് മനുഷ്യാവകാശ പ്രവർത്തകർ കളക്ടർക്ക് കത്ത് നൽകിയത്. അല്ലാത്തപക്ഷം അന്തിമ അഭിവാദ്യം അർപ്പിക്കാൻ അവസരമൊരുക്കണമെന്നതാണ് ഇവരുടെ ആവശ്യം. രമയുടെ ബന്ധുക്കൾ എത്തിച്ചേരാതിരിക്കാന് പൊലീസ് ഇവരെ ഭീഷണിപ്പെടുത്തുന്നതായും പേരാട്ടം പ്രവർത്തകർ ആരോപിച്ചു. ഏറ്റുമുട്ടലിൽ കൊല്ലപ്പെട്ട കാര്‍ത്തി, മാണിവാസകം എന്നിവരുടെ മൃതദേഹങ്ങള് പൊലീസ് നേരത്തെ ബന്ധുക്കൾക്ക് വിട്ടു നൽകിയിരുന്നു.\nLast Updated 17, Nov 2019, 3:21 PM\nbury the dead bodies\nമഞ്ചിക്കണ്ടി മാവോയിസ്റ്റ് ഏറ്റുമുട്ടല്\nമൃതദേഹം സംസ്ക്കരിക്കാനുള്ള നടപടി


പുതുക്കിയ കെപിസിസി ഭാരവാഹി പട്ടിക പ്രകാരം ആദ്യ യോഗം ഇന്ന് നടക്കും-kpcc office bearers general body meeting today\nKpcc Office Bearers General Body Meeting Today\nആദ്യം സമർപ്പിച്ച പട്ടിക തള്ളിയ രാഹുൽ ഗാന്ധി യുവാക്കൾക്കും സ്ത്രീകൾക്കും പിന്നാക്ക വിഭാഗക്കാർക്കും പ്രാധാന്യം ലഭിക്കുന്ന വിധത്തിൽ പുതിയ പട്ടിക സമർപ്പിക്കാൻ നേതാക്കൾക്ക് നിർദ്ദേശം നൽകിയിരുന്നു.\nതിരുവനന്തപുരം: വെട്ടിയും തിരുത്തിയും ഒടുവിൽ ഹൈക്കമാന്റ് അംഗീകരിച്ച കെപിസിസി ഭാരവാഹി പട്ടിക പ്രകാരം ആദ്യ ജനറൽ ബോഡി യോഗം ഇന്ന് നടക്കും. രാവിലെ 10.30 നാണ് കെപിസിസി ആസ്ഥാനമായ ഇന്ദിരാ ഭവനിൽ യോഗം ചേരുക. 304 അംഗ പട്ടികയാണ് കഴിഞ്ഞ ദിവസം ഹൈക്കമാന്റ് അംഗീകരിച്ചത്.\n282 പേർ ബ്ലോക്ക് കോൺഗ്രസ് പ്രതിനിധികളാണ്. പട്ടികയിൽ 45 പേർക്ക് 45 വയസ്സിൽ താഴെയാണ് പ്രായം. എ, ഐ ഗ്രൂപ്പുകൾക്ക് ഏതാണ്ട് തുല്യ പ്രാധാന്യം ലഭിച്ച പട്ടികയിൽ 25 ഓളം പേർ ഒരു ഗ്രൂപ്പിലും പെടാത്തവരാണ്. 28 സ്ത്രീകൾക്കും 18 പിന്നാക്ക വിഭാഗ പ്രതിനിധികൾക്കും പട്ടികയിൽ ഇടം ലഭിച്ചു.\nഎഐസിസി അംഗങ്ങളായി 35 പേരെ കെപിസിസി ഭാരവാഹികൾ യോഗം ചേർന്നാണ് തീരുമാനിക്കേണ്ടത്. എന്നാൽ ഇന്ന് നടക്കുന്ന യോഗത്തിൽ എഐസിസി അംഗങ്ങളെ തിരഞ്ഞെടുത്തേക്കില്ല. ആദ്യം സമർപ്പിച്ച പട്ടിക തള്ളിയ രാഹുൽ ഗാന്ധി യുവാക്കൾക്കും സ്ത്രീകൾക്കും പിന്നാക്ക വിഭാഗക്കാർക്കും പ്രാധാന്യം ലഭിക്കുന്ന വിധത്തിൽ പുതിയ പട്ടിക സമർപ്പിക്കാൻ നേതാക്കൾക്ക് നിർദ്ദേശം നൽകിയിരുന്നു.\nTags: Congress, kerala\nകേരളത്തിലെ രാഷ്ട്രീയ കൊലപാതകങ്ങൾ അന്വേഷിക്കാൻ സിബിഐ വേണ്ടെന്ന് സംസ്ഥാന സർക്കാർ


Ford Endeavour vs Toyota Fortuner vs MG Gloster vs Mahindra Alturas G4 - Ford Endeavour vs Toyota Fortuner vs MG Gloster vs Mahindra Alturas G4: Some surprises in May 2021 sales - AajTak\nമെയ് മാസത്തിൽ ഏറ്റവും കൂടുതൽ വിൽപ്പന നടത്തിയ എസ് യു വി ഫോർഡ് എൻ‌ഡവർ ആയിരുന്നു. എം ജി ഗ്ലോസ്റ്റർ രണ്ടാമത് എത്തിയപ്പോൾ കോവിഡ് മഹാമാരിയിൽ വമ്പന്മാർക്ക് അടി പതറി.\n(Updated 08 Jun 2021, 7:11 PM IST)\nവലിയ, മൂന്ന്-വരി, ബോഡി-ഓൺ-ഫ്രെയിം എസ്‌യുവികളുടെ കാര്യം വരുമ്പോൾ, ടൊയോട്ട ഫോർച്യൂണർ കുറച്ചുകാലമായി ഇന്ത്യക്കാരുടെ പ്രിയപ്പെട്ട വഹനമായിരുന്നു. എന്നാൽ മെയ് 2021 വിൽപ്പനയുടെ കാര്യത്തിൽ ചില അത്ഭുതങ്ങൾ ഉണ്ടായി. മെയ് മാസത്തിൽ ഏറ്റവും കൂടുതൽ വിൽപ്പന നടത്തിയ എസ് യു വി ഫോർഡ് എൻ‌ഡവർ ആയിരുന്നു. എം ജി ഗ്ലോസ്റ്റർ രണ്ടാമത് എത്തിയപ്പോൾ കോവിഡ് മഹാമാരിയിൽ വമ്പന്മാർക്ക് അടി പതറി.\nഫോർഡ് എൻ‌ഡവർ - 263 യൂണിറ്റുകൾ\n2021 മെയ് മാസത്തിൽ ഏറ്റവും കൂടുതൽ വിറ്റഴിക്കപ്പെട്ട എസ്‌യുവിയാണ് ഫോർഡ് എൻ‌ഡോവർ. മൊത്തം 263 യൂണിറ്റ് വിൽപ്പനയാണ് നടന്നത്. 2.0 ലിറ്റർ ഡീസൽ എഞ്ചിനാണ് എസ്‌യുവിക്ക് കരുത്ത് പകരുന്നത് (170 പിഎസ് പരമാവധി പവർ, 420 എൻഎം പീക്ക് ടോർക്ക്) ഇത് 10 സ്പീഡ് എടിയുമായി ജോടിയാക്കുന്നു. 29.99 ലക്ഷം മുതൽ 36.25 ലക്ഷം രൂപ വരെയാണ് ഇതിന്റെ വില (എക്‌സ്‌ഷോറൂം, ഡൽഹി).\nഎംജി ഗ്ലോസ്റ്റർ - 129 യൂണിറ്റുകൾ\nഫോർഡ് എൻ‌ഡോവറിന് പിന്നാലെ എം‌ജി ഗ്ലോസ്റ്റർ 2021 മെയ് മാസത്തിൽ മൊത്തം 129 യൂണിറ്റുകൾ വിറ്റഴിച്ചു. എസ്‌യുവിയിൽ 2.0 ലിറ്റർ ടർബോ ഡീസൽ (163 പിഎസ് പരമാവധി പവർ, 375 എൻഎം പീക്ക് ടോർക്ക്), 2.0 ലിറ്റർ ട്വിൻ-ടർബോ ഡീസൽ (218 പിഎസ് പരമാവധി പവറും 480Nm പീക്ക് ടോർക്കും) എന്നിങ്ങനെ രണ്ട് എഞ്ചിൻ ഓപ്ഷനുകൾ ഉണ്ട് . ഇവ രണ്ടും 8 സ്പീഡ് എടിയുമായി ജോടിയാകുന്നു. 29.98 ലക്ഷം മുതൽ 36.88 ലക്ഷം രൂപ വരെ (എക്സ്ഷോറൂം, ഡൽഹി) വിലയിൽ ഇത് ലഭ്യമാണ്.\nടൊയോട്ട ഫോർച്യൂണർ - 15 യൂണിറ്റുകൾ\nസെഗ്‌മെന്റിന്റെ ദീർഘകാല ലീഡർ ടൊയോട്ട ഫോർച്യൂണർ 2021 മെയ് മാസത്തിൽ 15 യൂണിറ്റുകൾ മാത്രമാണ് വിൽപ്പന രജിസ്റ്റർ ചെയ്തത്. ഫോർച്യൂണറിന് രണ്ട് എഞ്ചിൻ ഓപ്ഷനുകളുണ്ട് - 2.7 ലിറ്റർ പെട്രോൾ (166 പിഎസ് പരമാവധി പവർ, 245 എൻഎം പീക്ക് ടോർക്ക്), 2.8 ലിറ്റർ ഡീസൽ (പരമാവധി ശക്തിയുടെ 204 പി‌എസും 420 എൻ‌എം / 500 എൻ‌എം പീക്ക് ടോർക്കും). പെട്രോൾ എഞ്ചിന്5സ്പീഡ് എംടി അല്ലെങ്കിൽ6സ്പീഡ് എടി ഉപയോഗിച്ച് ജോടിയാക്കാം, ഡീസൽ മോട്ടറിന്6സ്പീഡ് എംടി,6സ്പീഡ് എടി ചോയ്സുകൾ ഉണ്ട്. 30.34 ലക്ഷം മുതൽ 38.30 ലക്ഷം രൂപ വരെയാണ് എസ്‌യുവി വാഗ്ദാനം ചെയ്യുന്നത് (എക്‌സ്‌ഷോറൂം,ഡൽഹി).\nമഹീന്ദ്ര അൽതുറാസ് ജി4-9യൂണിറ്റുകൾ\nമഹീന്ദ്ര അൽതുറാസ് ജി42021 മെയ് മാസത്തിൽ ആകെ9യൂണിറ്റുകളുടെ വിൽപ്പന മാത്രമാണ് രേഖപ്പെടുത്തിയത്. എസ്‌യുവിക്ക് 2.2 ലിറ്റർ ഡീസൽ എഞ്ചിൻ (181 പിഎസ് പരമാവധി പവർ, 420 എൻഎം പീക്ക് ടോർക്ക്)7സ്പീഡ് എടിയുമായി ജോടിയാകുന്നു, ഇത് മെഴ്‌സിഡസ് ബെൻസിൽ നിന്നുള്ള എഞ്ചിനാണ് . 28.74 ലക്ഷം രൂപ മുതൽ 31.74 ലക്ഷം രൂപ വരെ (എക്സ്ഷോറൂം, ഡൽഹി ).


വെളിച്ചമുള്ള മിന്നാമിനുങ്ങ്; കയ്യടിക്കേണ്ട അഭിനയത്തികവ് | Cinema | Deshabhimani | Monday Jul 24, 2017\nടി ആര് അനില്‍കുമാര്Updated: Monday Jul 24, 2017\nപിറവി മുതല് ജീവിതം അവളോടു നീതി പുലര്‍ത്തിയില്ല. കുഞ്ഞുന്നാളിലെ അമ്മയുടെ വിയോഗം. പെണ്‍കുഞ്ഞു പിറന്ന് നാലാം മാസം വിധവയാകേണ്ടി വന്നവള്. മകള്‍ക്കു വേണ്ടി സ്വന്തം ജീവിതം ജീവിക്കാന് മറന്നു പോയവള്...... മകള്, ഭാര്യ, അമ്മ.... എന്നിങ്ങനെ സഹനത്തിന്റെ ജീവിത വേഷങ്ങള് മാറി മാറി അഭിനയിക്കേണ്ടി വരുന്നവള്. ഒരു പേരില് ഒതുക്കാനാവാത്ത ഈ പെണ് ജന്മം. അടുത്ത കാലത്തൊന്നും മലയാള സിനിമ കണ്ടിട്ടില്ലാത്ത ഉള്‍ക്കരുത്തുള്ള ഈ സ്ത്രീ കഥാപാത്രം പറയും എന്തുകൊണ്ട് സുരഭി ലക്ഷ്മിക്ക് മിന്നാമിനുങ്ങിലെ അഭിനയത്തിന് ദേശീയ അവാര്‍ഡ് ലഭിച്ചുവെന്ന്.\nമിനി സ്‌കീനിലെ കോഴിക്കോടന് പാത്തുവിനെ കണ്ടു പരിചയിച്ച മലയാളി പ്രേക്ഷകരെ അത്ഭുതപ്പെടുത്തും സുരഭിയുടെ ഈ ആദ്യനായികാ കഥാപാത്രം. വലിയ വിജയങ്ങള് നേടുന്ന സ്ത്രീ ജീവിതങ്ങള് സിനിമകളില് കാണാം. നമുക്കിടയിലുള്ള ഓരോ കുടുംബത്തിലുമുണ്ട് പ്രതിസന്ധിയുടെ കാണാക്കയങ്ങളില് അതിജീവനത്തിന്റെ തോണിയിറക്കേണ്ടി വരുന്ന കുടുംബനാഥകള്. മക്കളില് കാണുന്ന പ്രതീക്ഷയുടെ പച്ചത്തുരുത്തുകളിലെ ചതിക്കുഴികള് തിരിച്ചറിയാനാവാത്തവര്. സാധാരണ സിനിമകളില് ഇടം കിട്ടാത്തവര്. സ്ത്രീ കേന്ദ്ര കഥാപാത്രമായ സിനിമകള് മലയാളത്തില് ഉണ്ടാകുന്നില്ലെന്ന പരാതിക്കും മറുപടിയാണ് മിന്നാമിനുങ്ങ്.\nഅകലെ ഹോസ്റ്റലില് താമസിച്ചു പഠിക്കുന്ന മകള്‍ക്കു വേണ്ടി എല്ലുമുറിയെ പണിയെടുക്കുന്ന ഓഫീസ് ജീവനക്കാരി, രോഗിയായ അച്ഛന്റെ മരുന്നിന് പശുവളര്‍ത്തലും കോഴിവളര്‍ത്തലും ചെയ്യുന്ന വീട്ടമ്മ, ഇടവേളകളില് ഫ്‌ളാറ്റുകളിലെ അടിച്ചു തളിക്കാരി. അങ്ങനെ ഒരു പേരും ഒരു വേഷവും പോരാ എന്നു തോന്നിയതാകാം സുരഭിയുടെ കഥാപാത്രത്തിന് ഒരു പേരിടാനാവാത്തത്. ഏകസ്ഥരായ സ്ത്രീകള് അനുഭവിക്കേണ്ടി വരുന്ന സമൂഹത്തിന്റെ അര്‍ഥം വച്ച ചാട്ടുളി നോട്ടങ്ങള്, വഷളന് പെരുമാറ്റങ്ങള്. അതിനെതിരായ ചെറുത്തുനില്‍പ്പ് അതും കഥാപാത്രത്തെ വ്യത്യസ്തയാകുന്നു.\nജീവിതത്തില് പകച്ചുപോയ നിമിഷങ്ങളില് ഒരു തുണ വേണമെന്നു തോന്നിയിട്ടില്ലേ എന്ന ചോദ്യത്തിനു ഈ അമ്മ നല്‍കുന്ന മറുപടിയും മിന്നാമിനുങ്ങിനെ വേറിട്ട സ്ത്രീപക്ഷ സിനിമയാക്കുന്നു. ആങ്ങളമാരും ഭര്‍ത്താവുമുള്ള സ്ത്രീകള്‍ക്കും ഇതുപോലുള്ള നിമിഷങ്ങള് നേരിടേണ്ടി വരില്ലേ സാറേ എന്നു പറഞ്ഞു കരച്ചില് നിര്‍ത്തി തോല്‍ക്കാതെ ജീവിക്കുന്ന കഥാപാത്രം. ഒടുവില് ജീവിതത്തിലെ ഏക പ്രതീക്ഷയായ മകളുടെ മനസ്സ് വായിച്ചെടുക്കുന്ന വൈകാരിക മുഹൂര്‍ത്തങ്ങളിലൂടെ സിനിമ ക്ലൈമാക്‌സിലേക്ക് നീങ്ങുമ്പോള് സുരഭി എന്ന അഭിനേതാവിന്റെ അഭിനയ മികവ് ഒരിക്കല് കൂടി പ്രേക്ഷകര് തിരിച്ചറിയുന്നു.\nവലതുകാല് വലിച്ചു വച്ച നടത്തവും തിരുവനന്തപുരം ശൈലിയിലെ വര്‍ത്തമാനവും സുരഭിയുടെ പ്രതിഭയ്ക്കു മുന്നില് വെല്ലുവിളിയായില്ല. കാരണവും സുരഭി പലതവണ പറഞ്ഞിട്ടുണ്ട്. സംസ്‌കൃത സര്‍വ്വകലാശാലയില് തിയറ്റര് പഠനകാലത്ത് ഹോസ്റ്റല് മേട്രണായിരുന്ന മീനയുടെ സംഭാഷണം നന്നായി നിരീക്ഷിച്ചു പഠിച്ചതുകൊണ്ട് തിരുവനന്തപുരം ശൈലി മികച്ചതാക്കാനായി എന്നേ സുരഭി പറയൂ. മകളായി അഭിനയിച്ച റെബേക്ക സന്തോഷ്, എം എസ് എന്ന എഴുത്തുകാരനായി പ്രേം പ്രകാശ്, പ്രഭുവായി കൃഷ്ണന് ബാലകൃഷ്ണന് എന്നിവരും നല്ല അഭിനയം കാഴ്ചവെച്ചു. സംവിധായകന് അനില് തോമസിനും തിരക്കഥാകൃത്ത് മനോജ് 'റാം സിങ്ങിനും അഭിമാനിക്കാവുന്ന സിനിമ. ഓസേപ്പച്ചന്റെ പശ്ചാത്തല സംഗീതവും സിനിമയിലെ ജീവിതത്തിന്റെ ശ്രുതിയും താളവുമായി. തീര്‍ച്ചയായും കുടുംബം ഒന്നായി കാണാവുന്ന, കണ്ടിരിക്കേണ്ട സിനിമയാണ് മിന്നാമിനുങ്ങ്.


ജയലക്ഷ്മിയുടെ വാഹനം ആക്രമിച്ച കേസില് ഡി.വൈ.എഫ്.ഐ പ്രവര്‍ത്തകര് അറസ്റ്റില് – Kerala News Hunt\nജയലക്ഷ്മിയുടെ വാഹനം ആക്രമിച്ച കേസില് ഡി.വൈ.എഫ്.ഐ പ്രവര്‍ത്തകര് അറസ്റ്റില്\nപനമരം: തെരഞ്ഞെടുപ്പ് പ്രചാരണം കഴിഞ്ഞു മടങ്ങുന്നതിനിടെ യു.ഡി.എഫ് സ്ഥാനാര്‍ഥി പി.കെ. ജയലക്ഷ്മിയുടെ പൈലറ്റ് വാഹനം ആക്രമിച്ച സംഭവത്തില് ഡി.വൈ.എഫ്.ഐ പ്രവര്‍ത്തകരെ പൊലീസ് അറസ്റ്റ് ചെയ്തു.\nമാത്തൂര്, പരിയാരം സ്വദേശികളായ ഉമേഷ്, സ്മിജിത്ത് ലാല്, ശ്രീലാല്, നിമിത്ത് എന്നിവരാണ് അറസ്റ്റിലായത്. ഇവരെ പിന്നീട് ജാമ്യത്തില് വിട്ടു. തിങ്കളാഴ്ച രാത്രിയാണ് സ്ഥാനാര്‍ഥിയുടെ പൈലറ്റ് വാഹനം പുഞ്ചവയലില് ഒരു സംഘം ആക്രമിച്ചത്.\nഇതില് പ്രതിഷേധിച്ച് യു.ഡി.എഫ് പ്രവര്‍ത്തകരും ജയലക്ഷ്മിയും പനമരം പൊലീസ് സ്റ്റേഷന് പുലര്‍ച്ചവരെ ഉപരോധിച്ചിരുന്നു. മാനന്തവാടി ഡിവൈ.എസ്.പി എ.പി. ചന്ദ്രനും യു.ഡി.എഫ് നേതാക്കളും ചേര്‍ന്നു നടത്തിയ ചര്‍ച്ചയുടെ അടിസ്ഥാനത്തില് 24 മണിക്കൂറിനകം പ്രതികളെ പിടികൂടുമെന്ന് ഉറപ്പുനല്‍കി. തുടര്‍ന്നാണ് ചൊവ്വാഴ്ച പുലര്‍ച്ച സമരം അവസാനിപ്പിച്ചത്.\nയു.ഡി.എഫ് നേതാക്കളായ സി. അഷ്റഫ്, എം.സി. സെബാസ്റ്റ്യന്, കുനിയന് അബ്ദുല് അസീസ്, പി.ജെ. ബേബി, മാലതി രാധാകൃഷ്ണന്, കെ. ഷാജഹാന്, വി. ജാബിര് എന്നിവര് നേതൃത്വം നല്‍കി. പൊലീസ് സ്റ്റേഷന് ഉപരോധിച്ചതിന് അമ്ബതാളുകളുടെ പേരിലും കേസെടുത്തിട്ടുണ്ട്.\nതിരുവനന്തപുരം :സംസ്ഥാനത്തെ വ്യാജ വോട്ടര്‍മാരുടെ വിവരങ്ങള് നാളെ പുറത്ത് വിടുമെന്ന് പ്രതിപക്ഷ നേതാവ് രമേശ് ചെന്നിത്തല. തിര‍ഞ്ഞെടുപ്പ് കമ്മീഷന്റെ കണ്ടെത്തല് അദ്ഭുതകരമാണെന്നും വ്യക്തമായ തെളിവുകള് താന് നല്‍കിയിരുന്നതായും ചെന്നിത്തല അവകാശപ്പെടുന്നു. നാല് ലക്ഷത്തി മുപ്പത്തിനാലായിരം പരാതികളാണ് നല്‍കിയതെന്നും എന്നാല് കമ്മീഷന്റെ കണ്ടെത്തല് ഞെട്ടിക്കുന്നതാണെന്നും ചെന്നിത്തല പറഞ്ഞു. പ്രതിപക്ഷ വ്യാജ വോട്ടര്‍മാരുടെ മുഴുവന് വിവരങ്ങളും നാളെ പുറത്തുവിടുമെന്നും തിരഞ്ഞെടുപ്പ് അട്ടിമറിക്കാനുള്ള ശ്രമം അനുവദിക്കില്ലെന്നും ചെന്നിത്തല വ്യക്തമാക്കി. കായംകുളത്തെ വോട്ടറേ സ്വാധീനിക്കാനുള്ള ശ്രമത്തെ അപലപിച്ച […]\nയുബര് ടാക്സി ഡ്രൈവറെ കൊലപ്പെടുത്തിയ കേസില് രണ്ട് പേര് അറസ്റ്റില്\nപെട്രോള് വില 90 കടന്നു; തുടര്‍ച്ചയായ അഞ്ചാം ദിവസവും വിലകൂട്ടി\nമന്ത്രി ശശീന്ദ്രനെതിരായ കേസ് പിന്‍വലിച്ചാല് നിയമപരമായി നേരിടുമെന്ന് വി.ഡി. സതീശന്


നടി ഖുശ്ബുവിനെ കുറിച്ച് ഇതെല്ലാം നിങ്ങള്‍ക്കറിയുമോ ? | the unknown facts about actress khushbu - Malayalam Filmibeat\n» നടി ഖുശ്ബുവിനെ കുറിച്ച് ഇതെല്ലാം നിങ്ങള്‍ക്കറിയുമോ ?\nനയന്‍സിനും പ്രഭുവിനുമടിയില് ഇടനിലക്കാരിയാവില്ല\nഷൂട്ടിങിനിടെ ഖുശ്ബുവിന്റെ കാലൊടിഞ്ഞു\nബാല താരമായിട്ടാണ് മുംബൈ സ്വദേശിയായ നടി ഖുശ്ബു ബോളിവുഡിലെത്തുന്നത്. കഴിഞ്ഞ ദിവസം 46 വയസ്സു പൂര്‍ത്തിയാക്കിയ ഖുശ്ബു 20 വര്‍ഷത്തിലധികമയി ദക്ഷിണേന്ത്യന് സിനിമകളിലെ സ്ഥിരം സാന്നിദ്യമാണ്. പ്രശസ്ത സംവിധായകരുടെ പല ശ്രദ്ധേയ ചിത്രങ്ങളിലും അവര്‍ക്കു അഭിനയിക്കാന് അവസരം ലഭിച്ചു.\nഎന്നാല് ഖുശ്ബു ബിഗ് ബി അമിതാഭ് ബച്ചനും ആമീര് ഖാനുമൊപ്പമെല്ലാം അഭിനയിച്ചത് ഒട്ടുമിക്ക പ്രേക്ഷകര്‍ക്കും അറിയാത്ത കാര്യമാണ്. ഖുശ്ബുവിനെ കുറിച്ച് നിങ്ങളറിയാത്ത ചില കാര്യങ്ങള് ഇവയാണ്....\nഖുശ്ബു അമിതാബിനൊപ്പം കാലിയയില്\nഹിന്ദി ,തമിഴ് ,തെലുങ്ക് ,കന്നട ഭാഷകളിലായി ഒട്ടേറെ ചിത്രങ്ങളില് ഖുശ്ബു അഭിനയിച്ചു. ബോളിവുഡില് ആറാം വയസ്സില് ബാല താരമായി അരങ്ങേറ്റം കുറിച്ച ഖുശ്ബു പ്രകാശ് മെഹ്‌റയുടെ ലാവാരിസ് ,ടിന്നു ആനന്ദിന്റെ കാലിയ എന്നീ ചിത്രങ്ങളില് അഭിനയിച്ചിരുന്നു. അമിതാഭ് ബച്ചനായകനായ കാലിയ ആയിരുന്നു ഖുശ്ബുവിന്റെ ആദ്യ ചിത്രം.\nഅമീര്‍ഖാനും മാധുരി ദീക്ഷിതും മുഖ്യ റോളിലെത്തിയ ദീവാന മുജ്‌സെ നഹീ എന്ന ചിത്രത്തിലും രാകേഷ് ബേഡി നായകനായ പ്രേം ദാന് എന്ന ചിത്രത്തിലും ഖുശ്ബു മുഖ്യ വേഷത്തിലെത്തിയിരുന്നു.\n1988 ല് പുറത്തിറങ്ങിയ രജനീകാന്ത് നായകനായ ധര്‍മ്മത്തിന് തലൈവന് എന്ന ചിത്രത്തിലൂടെയാണ് ഖുശ്ബു തമിഴകത്തെത്തിയത്.\nപ്രശസ്ത നടന്മാരായ കമല്‍ഹാസന്,വിഷ്ണുവര്‍ദ്ധന്,വെങ്കടേഷ് ,നാഗാര്‍ജ്ജുന, രവിചന്ദ്രന്,മമ്മുട്ടി ,മോഹന്‍ലാല്, സുരേഷ് ഗോപി ,പ്രഭു തുടങ്ങിയവരുടെ നായികയായി ഖുശ്ബു അഭിനയിച്ചിട്ടുണ്ട്.\nതമിഴില് ചിന്നതമ്പി , അണ്ണാമലൈ, മന്നന് ,ഭ്രമ തുടങ്ങിയവയാണ് ഖുശ്ബുവിന്റെ ഹിറ്റ് ചിത്രങ്ങള്.\n2000 ത്തില് വിവാഹം\nസംവിധായകന് സുന്ദറിനെയാണ് ഖുശ്ബു വിവാഹം കഴിച്ചത്. 2000 ത്തിലായിരുന്നു ഇവരുടെ വിവാഹം.\n2011 ല് ഡിഎംകെ യില് ചേര്‍ന്നു\n2011 ല് നടി ഡിഎംകെയില് ചേര്‍ന്നെങ്കിലും മൂന്നു വര്‍ഷത്തിനുശേഷം പാര്‍ട്ടിവിടുകയും 2014 ല് കോണ്‍ഗ്രസ്സില് ചേരുകയും ചെയ്തു.\nRead more about: khushbu amitabh bachchan tamil hindi kamal hasan bollywood ഖുശ്ബു അമിതാഭ് ബച്ചന് ആമിര് ഖാന് തമിഴ് ബോളിവുഡ് കമല്‍ഹാസന്\nMumbai girl Khushbu started her career asachild artist in Hindi films. She went on to become one of south's top actresses and then politician.


mammoottys one day food | രാവിലെ ഓട്‌സിന്റെ കഞ്ഞി, ഉച്ചക്ക് ചോറിന് പകരം ഓട്‌സിന്റെ പുട്ടും മീന് കറിയും, രാത്രിയില് ഗോതമ്പിന്‍െയോ ഓട്‌സിന്റെയോ ദോശ; മമ്മൂക്കയുടെ സൗന്ദര്യ രഹസ്യം വെളിപ്പെടുത്തി പേഴ്‌സണല് കുക്ക് ലെനീഷ് | Mangalam\nWednesday 12 Sep 2018 11.36 AM\nഏവരെയും അസൂയപ്പെടുത്തുന്ന ഒന്നാണ് മെഗാസ്റ്റാര് മമ്മൂട്ടിയുടെ സൗന്ദര്യം. പ്രായം കൂടുംതോറും മമ്മൂക്കയ്ക്ക് സൗന്ദര്യം കൂടി വരുന്നുവെന്നാണ് ഏവരും പറയുന്നത്. സൗന്ദര്യം നിലനിര്‍ത്താനുല്‌ള താരത്തിന്റെ ഡയറ്റും കാര്യങ്ങളും ഇതുവകരെയും പുറത്ത് വിട്ടിട്ടുമില്ല. ഏത് ഇന്റര്‍വ്യൂവിനും മമ്മൂട്ടി നേരിടേണ്ടി വരുന്ന ഒരു ചോദ്യം കൂടിയാണ് സൗന്ദര്യത്തിന്റെ രഹസ്യം എന്തെന്നുള്ളത്. അദ്ദേഹം അത് ചിരിച്ചു തള്ളുന്നെങ്കിലും ഇപ്പോഴും പലരും ആ ചോദ്യത്തിന്റെ ഉത്തരത്തിനായി കാത്തിരിക്കുന്നുണ്ട്. ഇപ്പോള് താരത്തിന്റെ ഒരു ദിവസത്തെ ഭക്ഷണക്രമത്തിന്റെ രീതികള് വെളിപ്പെടുത്തിയിരിക്കുകകയാണ് അദ്ദേഹത്തിന്റെ പേഴ്‌സണല് കുക്കായലെനീഷ്.\nഇപ്പോള് മമ്മൂക്കയുടെ പ്രഭാത ഭക്ഷണം ഓട്‌സിന്റെ കഞ്ഞിയാണ്. കൂട്ടത്തില് പപ്പായയുടെ കഷ്ണവും മുട്ടയുടെ വെള്ളയും തലേദിവസം വെള്ളത്തിലിട്ട് വെച്ച് തൊലികളഞ്ഞ പത്ത് ബദാമും. വെള്ളം തിളപ്പിച്ച ശേഷം ഓട്‌സ് ഇട്ട് കുറുകുമ്പോള് ഉപ്പിട്ട് വാങ്ങുകയാണ് ചെയ്യുന്നത്. ഉച്ചയ്ക്ക് മമ്മൂക്ക ചോറ് കഴിക്കാറില്ല. ഓട്‌സ് പൊടി കൊണ്ടുള്ള അരക്കുറ്റി പുട്ടാണ് ഭക്ഷണം. പുട്ടിന് കറിയായി മീന് നിര്‍ബന്ധമാണ്. കരമീന്, കണമ്പ്, തിരുത ഇവയിലേതെങ്കിലുമാണെങ്കില് നല്ലത്. പൊടിമീന്, കൊഴുവ എന്നിവ തേങ്ങയരച്ച് വെച്ചാലും ഇഷ്ടമാണ്. അച്ചിങ്ങ മെഴുക്കുപുരട്ടി, കുരുമുളക് പൊടി വിതറിയ പച്ചക്കറി സലാഡും വേണം.\nവൈകുന്നേരങ്ങളില് മമ്മൂട്ടി ഒന്നും കഴിക്കാറില്ല. ഇടവേള സമയങ്ങളില് കട്ടന്‍ചായ കുടിച്ചുകൊണ്ടിരിക്കും. രാത്രിയില് ഗോതമ്പിന്റെയോ ഓട്‌സിന്റെയോ മൂന്ന് ദോശ. ഒപ്പം തേങ്ങാപ്പാല് ചേര്‍ത്ത് അധികം മസാലയിടാത്ത നാടന് ചിക്കന് കറി. അതില്ലെങ്കില് ചമ്മന്തിയായാലും മതി. ശേഷം മഷ്റൂം സൂപ്പ്. ഇതാണ് മമ്മൂക്കയുടെ ഒരു ദിവസത്തെ ഭക്ഷണം. ഭക്ഷണം ലൊക്കേഷനില് എത്തി നല്‍കണമെന്ന് മമ്മൂക്കയ്ക്ക് നിര്‍ബന്ധമാണ്. ഭക്ഷണം ഇഷ്ടപ്പെട്ടാലും ഇല്ലെങ്കിലും ഉടന് തന്നെ മറുപടി നല്‍കുമെന്നും ലിനീഷ് വ്യക്തമാക്കി.\nതുറുപ്പു ഗുലാന് എന്ന ചിത്രത്തിന്റെ ചിത്രീകരണ സമയം മുതല് മമ്മൂട്ടിയുടെ കുക്കായ ആളാണ് ലെനീഷ്. ആദ്യം മമ്മൂക്കയുടെ മുമ്പിലെത്തുമ്പോള് പേടിയുണ്ടായിരുന്നു. പ്രൊഫഷണല് കോഴ്‌സു കഴിഞ്ഞു എന്നല്ലാതെ ഏതെങ്കിലും ഒരു വലിയ ഹോട്ടലില് ജോലിക്ക് നിന്ന പരിചയം ലെനീഷിന് ഉണ്ടായിരുന്നില്ല. തുറുപ്പു ഗുലാന്റെ ഷൂട്ടിംഗ് എറണാകുളത്തായിരുന്നു, പൊതുവെ എറണാകുളത്തോ ചെന്നൈയിലോ ഷൂട്ടിങ്ങെങ്കില് ഭക്ഷണമുണ്ടാക്കുന്നത് മമ്മൂക്കയുടെ വീട്ടില്‍നിന്നായിരിക്കും. അന്ന് ലൊക്കേഷനിലെത്തിയ എന്നെ മമ്മൂക്ക വീട്ടിലേക്കയച്ചു. ചേച്ചിയാണ് അദ്ദേഹത്തിന്റെ രുചികളെക്കുറിച്ചു പറഞ്ഞുതന്നതെന്നും ലെനീഷ് പറഞ്ഞു. മമ്മൂക്കയുടെ ഇഷ്ടങ്ങള് മനസ്സിലാക്കാന് അധികനാള്‍വേണ്ടിവന്നില്ല. ഭക്ഷണം വാരിവലിച്ചുകഴിക്കുന്ന കൂട്ടത്തില്‍പ്പെട്ടയാളല്ല. മീനിനോടാണ് താല്പര്യം. എരിവും പുളിയും കുറച്ച് മസാലകള് അധികം ചേര്‍ക്കാതെയുള്ള കറികളാണ് ഇഷ്ടമെന്നും ഗൃഹലക്ഷ്മിക്ക് നല്‍കിയ അഭിമുഖത്തില് ലെനീഷ് പറയുന്നു.\nഎന്ത് ആവശ്യമുണ്ടായാലും അറിയിക്കണം : രക്ഷാപ്രവര്‍ത്തനത്തിനിടെ അപകടത്തില് മരിച്ച ലിനുവിന്റെ കുടുംബത്തിന് മമ്മൂട്ടിയുടെ സാന്ത്വനം\nഞങ്ങള്‍ക്കാര്‍ക്കും തോന്നാത്ത ഒരുകാര്യമാണ് ചെയ്തത്; നൗഷാദിനെ നേരിട്ട് വിളിച്ച് അഭിനന്ദിച്ച് മമ്മൂട്ടി\nപേരന്‍പിലെ അഭിനയത്തിന് മമ്മൂട്ടിക്ക് അവാര്‍ഡ് നല്‍കാത്തതില് പ്രതിഷേധിച്ച് ആരാധകരുടെ തെറിവിളി; ദേശീയ പുരസ്‌കാര ജൂറി ചെയര്‍മാനോട് ക്ഷമ ചോദിച്ച് മമ്മൂട്ടി\nരണ്ടാം പകുതിയില് പേരന്‍പ് വലിഞ്ഞ് പോയി, ഇഴച്ചില് മമ്മൂട്ടിയുടെ പ്രകടനത്തില് നിന്നുള്ള ശ്രദ്ധ വ്യതിചലിപ്പിച്ചു; മേജര് രവി പറയുന്നു\nസൈമ അവാര്‍ഡ് വേദിയില് കേരളത്തിനായി സഹായം അഭ്യര്‍ത്ഥിച്ച് പൃഥ്വിരാജ്- വിഡിയോ\nതന്റെ നാലു കോടി രൂപ തട്ടിയെടുത്ത് മറ്റൊരാളെ വിവാഹം ചെയ്തു ! രാഖി സാവന്തിന്റെ ജീവിതം നശിപ്പിക്കുമെന്ന് മുന് കാമുകന് !\nആരാധകര്‍ക്കായി തന്റെ ഫിറ്റ്‌നസ് രഹസ്യം പങ്കുവെച്ച് ദിഷ പത്താനി\n'ടൊവിനോയുടെ രക്തത്തിലുള്ളതാണ് സഹായമനോഭാവം, 100 രൂപ കൈയ്യിലുണ്ടെങ്കില് 110 രൂപയ്ക്ക് ഭക്ഷണം മേടിച്ച് തരുന്നയാളാണ് ജോജു'; ടിനി ടോം പറയുന്നു\nഇനിയും അച്ഛന്റെ ഒപ്പം ജോലി ചെയ്യാനായി ഞാന് ആഗ്രഹിക്കുന്നില്ല; കല്യാണി പ്രിയദര്‍ശന് പറയുന്നു


നേരത്തെയെത്തി വോട്ട് ചെയ്ത് വയോധികരുടെ സംഘം\n# എം.ജി. സുബിൻ | subinmg@gmail.com\nഫെഡറേഷൻ ഓഫ് ഫിലിം സൊസൈറ്റീസ് ഓഫ് ഇന്ത്യ കേരള ഘടകത്തിന്റെ ആഭിമുഖ്യത്തിൽ എറണാകുളത്ത് ..\nചുണങ്ങംവേലി സെയ്ന്റ് ജോസഫ്‌സ് യു.പി. സ്കൂളില് രാവിലെതന്നെ വോട്ട് ചെയ്യാനെത്തിയത് ഒരുപറ്റം വയോധികര്... എസ്.ഡി. കോണ്‍വെന്റിന് കീഴിലെ ’ഹോം ഫോര് ഏജ്‌ഡ്’ എന്ന വയോധികമന്ദിരത്തില് നിന്നുള്ളവരാണ് ജനാധിപത്യ അവകാശം വിനിയോഗിക്കാന് എത്തിയത്. രാവിലെ തന്നെ എത്തിയെങ്കിലും വലിയ തിരക്കാണ് ബൂത്തില് അനുഭവപ്പെട്ടത്. 20 പുരുഷന്‍മാരും 30 സ്ത്രീകളുമാണ് സംഘത്തിലുണ്ടായിരുന്നത്. 90 വയസ്സുള്ള പാപ്പച്ചനായിരുന്നു സീനിയര്. എട്ട് വര്‍ഷമായി മന്ദിരത്തിലെ അന്തേവാസിയാണ് പാപ്പച്ചന്.\nവോട്ട് ചെയ്ത് തീരുന്നതനുസരിച്ച് ഓരോരുത്തരെയായി തിരികെ കൊണ്ടുപോകാനുള്ള സൗകര്യം കോണ്‍വെന്റ് അധികൃതരും ഏര്‍പ്പെടുത്തിയിരുന്നു. ഒന്‍പത് മണിയോടെ എല്ലാ വയോധികരും വോട്ട് ചെയ്തു. വോട്ട് ചെയ്ത അന്‍പത് പേരെ കൂടാതെ, ഇരുപതോളം പേര് കൂടി വയോമന്ദിരത്തിലുണ്ട്. എന്നാല്, പ്രായാധിക്യം മൂലമുള്ള ആരോഗ്യപ്രശ്നങ്ങള് കാരണം അവര്‍ക്ക് വോട്ട് ചെയ്യാന് എത്താന് കഴിഞ്ഞില്ല.\nകോംട്രസ്റ്റിൽനിന്ന് വീണ്ടും പൂച്ചട്ടികളും മൺപാത്രങ്ങളും\nമോഷണം തടയാൻ ജാഗ്രത ശക്തമാക്കും\nവിജിക്ക് സ്നേഹവീടൊരുക്കും സമ്മാനമായി\nഎസ്.എഫ്.ഐ.യുടെ കുത്തും സോഷ്യലിസ്റ്റ് ഐ.എം.എഫും


ഫുട്‌ബോള് കോച്ച് ഫൗസിയ മാമ്പറ്റ അന്തരിച്ചു – Chandrika Daily\nBy web desk 1 Friday February 19, 2021 10:12 am\nഫുട്‌ബോള് കോച്ച് ഫൗസിയ മാമ്പറ്റ അന്തരിച്ചു\nഅര്‍ബുദ രോഗത്തെ തുടര്‍ന്ന് ചികിത്സയിലായിരുന്നു\nകോഴിക്കോട്: വനിതാ മുന് ഫുട്‌ബോള് താരവും പ്രമുഖ പരിശീലകയുമായ ഫൗസിയ മാമ്പറ്റ അന്തരിച്ചു. അര്‍ബുദ രോഗത്തെ തുടര്‍ന്ന് ചികിത്സയിലായിരുന്നു. ഇന്നു രാവിലെയാണ് മരിച്ചത്. ഖബറടക്കം ഉച്ചക്ക് 11.30ന് ഈസ്റ്റ് വെള്ളിമാടുകുന്ന് ജുമാമസ്ജിദ് ഖബര്‍സ്ഥാനില് നടക്കും.\nകോഴിക്കോട് നടക്കാവ് ഗവ.ഗേള്‍സ് ഹയര്‍സെക്കണ്ടറി സ്‌കൂളിലെ ഫുട്‌ബോള് ടീം പരിശീലകയായിരുന്നു. വനിതാ ഫുട്‌ബോള് രംഗത്ത് പുതിയ ഭാവുകത്വം കൊണ്ടു വരുന്നതില് ഫൗസിയയുടെ പങ്ക് വലുതായിരുന്നു. നിരവധി പെണ്‍കുട്ടികളെ ഫുട്‌ബോള് രംഗത്തേക്ക് കൈപിടിച്ചുയര്‍ത്തി.\nദേശീയ ഗെയിംസ് വനിതാ ഫുട്‌ബോളില് കേരളത്തിന്റെ ഗോള്‍കീപ്പറായിരുന്നു. കൊല്‍ക്കത്തയില് നടന്ന അഖിലേന്ത്യാ വനിതാ ജൂനിയര് ചാമ്പ്യന്‍ഷിപ്പ് മത്സരത്തില് കേരളത്തിന്റെ ഗോള്‍വല കാത്തത് ഫൗസിയയായിരുന്നു. മാതാവിനും സഹോദരിക്കുമൊപ്പം വെള്ളിമാടുകുന്നിലെ വീട്ടിലായിരുന്നു താമസം.\nകോഴിക്കോട് മാമ്പറ്റ കുഞ്ഞിമൊയ്തു-ബിച്ചിവി ദമ്പതികളുടെ നാലാമത്തെ മകളാണ്. 35 വര്‍ഷമായി കളിക്കളത്തില് സജീവമായിരുന്നു.


കണ്ടാൽ കൊതിയാവും, പക്ഷെ വഴിവക്കിൽ നിന്നും മാങ്ങാ വാങ്ങും മുൻപ് ഈ കാര്യങ്ങൾ അറിഞ്ഞിരിക്കണം - മലയാളം ഇ മാഗസിൻ.കോം\nകണ്ടാൽ കൊതിയാവും, പക്ഷെ വഴിവക്കിൽ നിന്നും മാങ്ങാ വാങ്ങും മുൻപ് ഈ കാര്യങ്ങൾ അറിഞ്ഞിരിക്കണം\nപഴങ്ങളിലെ രാജാവാണ് മാമ്പഴം. വേനല് അവധിയാകുന്നതോടെ മാമ്പഴം പെറുക്കാന് കാത്ത് നില്‍ക്കുന്ന കുട്ടികള് നാട്ടുമ്പുറങ്ങളിലെ പതിവ് കാഴ്ചയായിരുന്നു. ഒരു കാറ്റ് ആഞ്ഞുവീശിയില് പ്രായഭേദമെന്യേ ആളുകള് കൂട്ടത്തോടെ തൊടിയിലെ മാവിന്റെ ചുവട്ടിലുണ്ടാകും. എന്നാല് ഇന്ന് നാട്ടിന്‍പുറങ്ങളിലെ മാവുകള് അപ്രത്യക്ഷമായി പകരം, കച്ചവടക്കാരന്റെ വില്‍പ്പനകുട്ടകളില് നിറഞ്ഞിരിക്കുന്ന, രാസവസ്തുക്കള് ചേര്‍ന്ന മാമ്പഴങ്ങളെയാണ് മലയാളികള് ആശ്രയിക്കുന്നത്.\nമാങ്ങയ്ക്ക് വില കിട്ടുന്നില്ല എന്ന ന്യായീകരണം പറഞ്ഞാണ് ഒരുകാലത്ത് നാട്ടുമാവുകള് കേരളത്തില് നിന്നും അറുത്തുമാറ്റപ്പെട്ടത്. രുചി വൈവിധ്യമുള്ള ഇന്ത്യന്‍മാമ്പഴങ്ങളില് ഒട്ടേറെയും നമുക്ക് അപ്രാപ്യമാണ്. കിട്ടുന്നത് മായംകലര്‍ത്തിയ നിലയിലായതോടെ പലരും മാമ്പഴപ്രേമം അവസാനിപ്പിക്കുകയാണ്. എങ്കിലും മാമ്പഴം നമുക്ക് നൊസ്റ്റാള്‍ജിയതന്നെ തന്നെ. ഒരു നാട്ടുമാങ്ങ വീണുകിട്ടിയപോലത്തെ നൊസ്റ്റാള്‍ജിയ.\nകാലംമാറി കാലാവസ്ഥാമാറ്റം മൂലം കേരളം ഇപ്പോള് മാമ്പഴങ്ങളാല് സമ്പന്നമാണ്. കൃമികീടങ്ങളാണ് മുഖ്യഭീഷണി. പതിവിനു വിപരീതമായി നാട്ടിടകളില് മാമ്പഴം സുലഭമാണിപ്പോള്. ഇവ വാങ്ങുന്നവര് ഉടന്‍വിപണിയിലെത്തിക്കാനായി കാര്‍ബൈഡ് വച്ച് പഴുപ്പിക്കുകയാണ്. ഒരു നിയന്ത്രണവും ശാസ്ത്രീയമേല്‍നോട്ടവും ഇല്ലാതെയാണ് കാര്‍ബൈഡ് ഉപയോഗിക്കുന്നത്. ആരെങ്കിലും ഉപയോഗിക്കുന്നു എന്ന് കേട്ടാണ് നാട്ടു വ്യാപാരികളും ഇത്തരം കൊടുംവിഷങ്ങള് ഉപയോഗിക്കുന്നത്.\nകാര്‍ബൈഡിന്റെ അംശം മനുഷ്യശരീരത്തില് പ്രവേശിച്ചാല് നാഡീവ്യൂഹത്തെയും തലച്ചോറിനെയുമാണു ബാധിക്കുക. കാര്‍ബൈഡ് ഉപയോഗിച്ചു പഴുപ്പിച്ച ഫലവര്‍ഗങ്ങള് ഭക്ഷിച്ചാല് ഉടന് തന്നെ തലചുറ്റല്, ശക്തമായ തലവേദന എന്നിവ ഉണ്ടാകാന് സാധ്യതയുണ്ട്. കാര്‍ബൈഡ് ഉപയോഗിച്ചാല് ഏത് ഫലവും 12 മണിക്കൂറുകൊണ്ട് പഴുത്തുകിട്ടും. മഞ്ഞയും ഓറഞ്ചും കലര്‍ന്ന നിറം മാങ്ങയുടെ തൊലിയില് വരുകയും വിളഞ്ഞു പഴുത്തതായി തെറ്റിദ്ധരിപ്പിക്കാനും സാധിക്കും. എന്നാല് ഇത്തരത്തില് പഴുപ്പിക്കുന്ന ഫലങ്ങള്‍ക്കു രുചി തീരെ കുറവായിരിക്കും.സ്വാഭാവികമായി പഴുക്കുന്ന മാങ്ങയുടെയത്ര സുഗന്ധം കാര്‍ബൈഡുപയോഗിച്ച് പഴുപ്പിക്കുന്നവയ്ക്കുണ്ടാകില്ല. പുറത്ത് കടുംമഞ്ഞനിറം ആയിരിക്കും. ഒരുകൂട്ടം പഴങ്ങള് ഒരേനിറത്തില് ആകര്‍ഷകമായിപഴുത്തിരിക്കുന്നതും വ്യാജനാണ്. കാര്‍ബൈഡുപയോഗിച്ചു പഴുപ്പിച്ചവ ഏറെനേരം കഴുകി നന്നായി ചെത്തി തൊലിനീക്കി ഉപയോഗിക്കാന് ശ്രദ്ധിക്കണം. സീസണിലല്ലാതെ ലഭിക്കുന്ന മാങ്ങകളില് വ്യാജനുണ്ടാകും.\nവിളയുമ്പോള് പുഴു പക്ഷി മൃഗാദികളുടെ ശല്യം മൂലമുണ്ടായേക്കാവുന്ന നഷ്ടത്തില് നിന്ന് രക്ഷപ്പെടുക എന്ന ഉദ്ദേശ്യത്തോടെ കര്‍ഷകര് തുഛവിലക്ക് മാങ്ങ വില്‍ക്കുകയാണ് പതിവ്. ഈ ഒരു ദുരിതത്തില്‍നിന്നും കര്‍ഷകരെ രക്ഷിക്കാന് നിലവില്‍ഒരു സംവിധാനവുമില്ല. കച്ചവടതാത്പര്യം മാത്രം മുതലാക്കി വിളയാന് കാത്ത് നില്‍ക്കാതെ ഏകദേശ വലിപ്പം ആയാല് പറിച്ചെടുത്ത് കാല്‍സിയം കാര്‍ബൈഡ് ഉപയോഗിച്ച് പഴുപ്പിക്കുകയാണ് നിലവില് കച്ചവടക്കാര് ചെയ്യുന്നത്. വാങ്ങുന്നവന്റെ കണ്ണില് പൊടിയിടാനായി വൈയ്‌ക്കോല് പൊടിയോ, മറ്റോകാണിച്ചാകും ഉപഭോക്താക്കളെ കച്ചവടക്കാര് ആകര്‍ഷിക്കുക.\nമാങ്ങകള് സ്വാഭാവികമായി പഴുക്കുന്നത് മാങ്ങകളില് നിന്ന് തന്നെ ഉല്പാദിപ്പിക്കപ്പെടുന്ന എഥിലിന് മൂലമാണ്. എന്നാല് ഇന്ന് ഈ വസ്തുവിനെ ക്രമാതീതമായിട്ടാണ് മാമ്പഴ കച്ചവടക്കാര് ഉപയോഗിക്കുന്നത് ചിലര് ഇത് കാര്‍ബൈഡുമായി ചേര്‍ത്തും കച്ചവടക്കാര് ഉപയോഗിക്കുന്നുണ്ട്. ഇങ്ങനെ പ്രവര്‍ത്തിക്കുമ്പോള് സ്ഥിതി ഗുരുതരമാകുകയാണെന്നു ആരോഗ്യവിദഗ്ധര് മുന്നറിയിപ്പ് നല്‍കുന്നു.\nഅനുവദിച്ചിട്ടുള്ള അളവിന്റെ പല മടങ്ങ് വീര്യമാണ് എഥിലിന് പൊടിയായി ചാക്കുകളില് നിറയ്ക്കുമ്പോഴുള്ളത്. എഥിലിന് അധികമായി ഉപയോഗിച്ചു പഴുപ്പിച്ച പഴങ്ങള് കാരണം വയറ്റില് അള്‍സറിനും നാഡീവ്യൂഹത്തിനു തകരാറിനും കാരണമാകാം. അര്‍ബുദത്തിനും എഥിലീന് ഉപയോഗിച്ചു പഴുപ്പിക്കുന്ന പഴങ്ങള് കാരണമാകുമെന്നും കണ്ടെത്തിയിട്ടുണ്ട്.\nപഴങ്ങള് കൂടുതല് പഴുക്കുന്നതിനായി നിയന്ത്രിത അളവില് എഥിലിന് വാതകം ഉപയോഗിക്കാന് ഇന്ത്യയില് അനുമതിയുണ്ട്. എന്നാല്, എഥിലിന് പൊടിരൂപത്തില് നിറച്ച ചാക്കുകള് ഉപയോഗിച്ചു പഴങ്ങള് പഴുപ്പിക്കുന്നത് ആരോഗ്യ പ്രശ്‌നങ്ങള്‍ക്ക് വഴി തെളിയ്ക്കും. നാട്ടുകച്ചവടക്കാര് തോന്നിയതരത്തില് കാല്‍സ്യം കാര്‍ബൈഡും മറ്റ് വിഷങ്ങളും ഉപയോഗിക്കുന്നത് തടയാന് സാധാരണ പരിശോധനകള് പര്യാപ്തമല്ല. 2011ലെ ഭക്ഷ്യസുരക്ഷാ നിയമപ്രകാരം കാര്‍ബൈഡുപയോഗിച്ച് ഫലങ്ങള് പഴുപ്പിക്കുന്നത് ശിക്ഷാര്‍ഹമാണ്. തടവും പിഴയും ലഭിക്കുന്ന കുറ്റമാണിത്.\nപറഞ്ഞതൊക്കെയും കള്ളം? യുവതിയെ 10 വർഷം ഒളിച്ചു താമസിപ്പിച്ചുവെന്ന വെളിപ്പെടുത്തലിന് പുതിയ ട്വിസ്റ്റ്\nസുഖ പ്രസവം അത്ര സുഖകരമാണോ? സാധാരണ പ്രസവം അഥവാ സുഖപ്രസവം എങ്ങനെ സാധിക്കുന്നു?


bjp cpm vote Business says ramesh chennithala | നടന്നത് വ്യാപകമായ സി.പി.എം-ബി.ജെ.പി വോട്ട് കച്ചവടം; കണക്ക് നിരത്തി രമേശ് ചെന്നിത്തല; ബി.ജെ.പി അക്കൗണ്ട് പൂട്ടിച്ചതും ബി.ജെ.പി മുന്നേറ്റം തടഞ്ഞതും യു.ഡി.എഫ്; വോട്ട് കച്ചവടം മറച്ചു വയ്ക്കാന് മുഖ്യമന്ത്രി മറിച്ച് ആരോപണം ഉന്നയിക്കുന്നു - Malayalivartha.com Widgets Magazine\nകോവിഡ് ബാധിച്ച് മരിച്ചെന്ന് കരുതി സംസ്‌ക്കരിക്കാന് കൊണ്ടുപോയി.... ചിതയ്ക്ക് തീകൊളുത്തും മുന്‍പ് 76 കാരി കരഞ്ഞുകൊണ്ടെഴുന്നേറ്റ് ഓടി...ഞെട്ടിക്കുന്ന സംഭവം ഇങ്ങനെ\nനടന്നത് വ്യാപകമായ സി.പി.എം-ബി.ജെ.പി വോട്ട് കച്ചവടം; കണക്ക് നിരത്തി രമേശ് ചെന്നിത്തല; ബി.ജെ.പി അക്കൗണ്ട് പൂട്ടിച്ചതും ബി.ജെ.പി മുന്നേറ്റം തടഞ്ഞതും യു.ഡി.എഫ്; വോട്ട് കച്ചവടം മറച്ചു വയ്ക്കാന് മുഖ്യമന്ത്രി മറിച്ച് ആരോപണം ഉന്നയിക്കുന്നു\n04 MAY 2021 03:24 PM IST\nനിയമസഭാ തിരഞ്ഞെടുപ്പില് സി.പി.എം-ബി.ജെ.പി വോട്ടുകച്ചവടം നടന്നുവെന്നതിന് തെളിവുമായി രമേശ് ചെന്നിത്തല രംഗത്ത്. യഥാര്‍ത്ഥത്തില് 69 സീറ്റുകളില് ബിജെപി സിപിഎമ്മിന് പ്രകടമായി തന്നെ വോട്ടുമറിച്ച് നല്‍കുകയാണ് ചെയ്തിരിക്കുന്നതെന്ന് വോട്ടുകളുടെ കണക്കുകള് ചൂണ്ടികാട്ടി അദ്ദേഹം പറയുന്നു.\nനേമം, പാലക്കാട്, മഞ്ചേശ്വരം എന്നീ മണ്ഡലങ്ങളാണ് ബി.ജെ.പി ജയിക്കാന് സാധ്യതയുള്ളതായി അവര് തന്നെ കണ്ടിരുന്ന മണ്ഡലങ്ങള്. ഇവിടെ ബി ജെ പിയുടെ മുന്നേറ്റത്തെ തടഞ്ഞത് യുഡിഎഫ് സ്ഥാനാര്‍ത്ഥികളാണെന്ന് വോട്ടുകളുടെ കണക്കുകളില് നിന്ന് വ്യക്തമാണ്. ഈ നാലിടത്തും സിപിഎം വോട്ടു കുറയുകയും ചെയ്തു. അവ ബി.ജെ.പി സ്ഥാനാര്‍ത്ഥികള്‍ക്കാണ് കിട്ടിയത്.\nബി.ജെ.പി പ്രസ്റ്റീജ് മത്സരം നടത്തിയ സിറ്റിംഗ് സീറ്റായ നേമത്ത് കോണ്‍ഗ്രസ് കരുത്തനായ സ്ഥാനാര്‍ത്ഥിയെ നിര്‍ത്തി ബിജെപിക്കെതിരെ കനത്തയുദ്ധമാണ് കോണ്‍ഗ്രസ് നടത്തിയത്. അവിടെ കോണ്‍ഗ്രസ് സ്ഥാനാര്‍ത്ഥി കെ. മുരളീധരന് കഴിഞ്ഞ തവണത്തെ 13860 വോട്ടുകള് 369524 വോട്ടുകളായി വര്‍ധിപ്പിച്ചാണ് ബി.ജെ.പിയെ തളച്ചത്. ഇടതു സ്ഥാനാര്‍ത്ഥിയായ ശിവന്‍കുട്ടിയാകട്ടെ കഴിഞ്ഞ തവണ പിടിച്ച 59,192 വോട്ടുകള് പിടിച്ചില്ല. 55,837 വോട്ടുകളാണ് ഇത്തവണ ശിവന്‍കുട്ടിക്ക് ലഭിച്ചത്. 3,305 വോട്ടുകള് സിപിഎം സ്ഥാനാര്‍ത്ഥി ബി.ജെ.പിക്ക് വിട്ടുകൊടുക്കുകയാണ് ചെയ്തത്.\nപാലക്കാട് ബി.ജെ.പിയുടെ സ്റ്റാര് സ്ഥാനാര്‍ത്ഥി ഇ. ശ്രീധരന്റെ മുന്നേറ്റം ധീരമായി നേരിട്ടത് കോണ്‍ഗ്രസിന്റെ ഷാഫി പറമ്പിലാണ്. സിപിഎം അവിടെ കഴിഞ്ഞ തവണത്തെക്കാള് 2242 വോട്ടുകള് ബി.ജെ.പിക്ക് വിട്ടുകൊടുക്കുകയാണ് ചെയ്തത്. മഞ്ചേശ്വരത്ത് മുസ്ലീം ലീഗിന്റെ സ്ഥാനാര്‍ത്ഥി എ.കെ.എം അഷ്‌റഫിന്റെ മുന്നേറ്റമാണ് ബി.ജെ.പിയുടെ അധ്യക്ഷന് കെ സുരേന്ദ്രന്റെ വിജയത്തെ തകര്‍ത്തത്. കഴിഞ്ഞ തവണത്തെക്കാള് യു.ഡി.എഫ് 8888 വോട്ടുകള് കൂടുതല് പിടിച്ച് യു.ഡി.എഫ് ബി.ജെ.പി മുന്നേറ്റത്തെ തടഞ്ഞപ്പോള് സി പി എം 1926 വോട്ടുകള് ബി ജെപിക്ക് സമ്മാനിക്കുകയാണ് ചെയ്തത്.\nബി ജെപിക്ക് ഇത്തവണ 4,35,606 വോട്ടുകളാണ് കഴിഞ്ഞ നിയമസഭാ തിരഞ്ഞെടുപ്പിനെക്കാള് കുറഞ്ഞത്. 3.71 ശതമാനം വോട്ടുകളുടെ കുറവുണ്ടായി. ഈ ഈ വോട്ടുകള് ഭൂരിഭാഗവും കിട്ടിയിരിക്കുന്നത് സി.പി.എമ്മിനും ഇടതു മുന്നണിക്കുമാണ്. സംസ്ഥാനത്ത് 69 ലേറെ മണ്ഡലങ്ങളില് ബി.ജെ.പി സി.പി.എമ്മിനും ഇടതുമുന്നണിക്കും വോട്ടുമറിച്ച് നല്‍കിയിട്ടുണ്ടെന്നാണ് കണക്കുകള് കാണിക്കുന്നത്. സി.പി.എമ്മിന്റെ പ്രമുഖ സ്ഥാനാര്‍ത്ഥി പി.രാജീവ് മത്സരിച്ച കളമശേരിയില് എന്.ഡി.എ സ്ഥാനാര്‍ത്ഥിക്ക് 13065 വോട്ടുകളുടെ കുറവാണ് കഴിഞ്ഞ തവണത്തെക്കാള് ഇത്തവണ ഉണ്ടായത്. അത് ലഭിച്ചത് സിപിഎം സ്ഥാനാര്‍ത്ഥിക്കാണ്.\nകുട്ടനാട്ടില് എന്.ഡി.എ സ്ഥാനാര്‍ത്ഥിക്ക് ഇത്തവണ കഴിഞ്ഞ നിയമസഭാ തിരഞ്ഞെടുപ്പിനെക്കാള് കുറഞ്ഞത് 18098 വോട്ടുകളാണ്. കഴിഞ്ഞ തവണ പിടിച്ചതിന്റെ പകുതി വോട്ട് പോലും എന്.ഡി.എ പിടിച്ചില്ല. ഇത് അപ്പടി ഇടതു സ്ഥാനാര്‍ത്ഥിക്ക് മറിച്ച് കൊടുത്തു. വൈക്കത്ത് എന് ഡി എ സ്ഥാനാര്‍ത്ഥിക്ക് കഴിഞ്ഞ തവണ 30067 വോട്ടുകള് ആണ് ലഭിച്ചതെങ്കില് ഇത്തവണ ലഭിച്ചത് വെറും 11953 വോട്ടുകള്. വ്യത്യാസം 18,114 വോട്ടുകള്. ഇത് ലഭിച്ചത് അവിടുത്തെ സിപിഐ സ്ഥാനാര്‍ത്ഥിക്ക്.\nഉടുമ്പന് ചോലയില് എന്.ഡി.എ സ്ഥാനാര്‍ത്ഥിക്ക് കഴിഞ്ഞ തവണ ലഭിച്ചത് 21799 വോട്ടുകള് ആയിരുന്നുവെങ്കില് ഇത്തവണ കിട്ടിയത് വെറും 7208 വോട്ടുകള് മാത്രമാണ്. വ്യത്യാസം 14591. അവിടെ ഇടതു സ്ഥാനാര്‍ത്ഥിക്ക് 50813 വോട്ടുകള് ഉണ്ടായിരുന്നത് 77381 വോട്ടുകള് ആയി കുതിച്ചുയര്‍ന്നു. എന്‍ഡിഎ വോട്ടുകള് അപ്പാടെ കച്ചടവം നടത്തുകയാണുണ്ടായത്. ഏറ്റുമാനൂര്, അരുവിക്കര, തൃത്താല, വടക്കാഞ്ചേരി, ഇടുക്കി, പീരുമേട,് ചങ്ങനാശേരി, വാമനപുരം, കോവളം, കൈപ്പമംഗലം, തുടങ്ങി ബിജെപി ഇടതു മുന്നണിക്ക് വോട്ട് മറിച്ച് നല്‍കിയ മണ്ഡലങ്ങളുടെ വലിയ ലിസ്റ്റ് തന്നെയുണ്ട്.\nനിയമസഭാ തിരഞ്ഞെടുപ്പില് ബി ജെ പിയുടെ അക്കൗണ്ട് പൂട്ടിക്കുകയും, സി.പി.എം ബി.ജെ.പി ഡീല് തകര്‍ത്ത് ബി.ജെ.പി മുന്നേറ്റത്തെ തടഞ്ഞു നിര്‍ത്തുകയും ചെയ്തത് കോണ്‍ഗ്രസും യു.ഡി.എഫുമാണെന്ന് പ്രതിപക്ഷ നേതാവ് രമേശ് ചെന്നിത്തല അവകാശപ്പെട്ടു. ബി.ജെ.പിയും സിപിഎമ്മും തമ്മില് നടത്തിയ വോട്ടുകച്ചവടം പുറത്തുവരുമെന്ന് കണ്ടപ്പോള് രക്ഷപെടാനായി മുന്‍കൂട്ടി എറിഞ്ഞത് മാത്രമാണ് ബി ജെപി, യു.ഡി.എഫിന് വോട്ടുമറിച്ചു നല്‍കി എന്ന മുഖ്യമന്ത്രി പിണറായി വിജയന്റെ ആരോപണം. സത്യവുമായി പുലബന്ധമില്ലാത്ത ആ ആരോപണം അര്‍ഹിക്കുന്ന അവജ്ഞയോടെ തള്ളിക്കളയുന്നുവെന്നും രമേശ് പറഞ്ഞു.\nസിപിഎമ്മും ബിജെപിയും തമ്മില് ഡീല് ഉണ്ടെന്ന് ആര് എസ് എസ് ഉന്നതന് ബാലശങ്കര് തിരഞ്ഞെടുപ്പിന് മുമ്പ് വെളിപ്പെടുത്തിയത് ശരിയാണെന്ന് തെളിയിക്കുന്നതാണ് തിരഞ്ഞെടുപ്പ് ഫലം. സ്വര്‍ണക്കള്ളക്കടത്ത് ഉള്‍പ്പെടെയുള്ള കേസുകള് അട്ടിമറിക്കപ്പെട്ടതും ഈ ഡീലിന്റെ ഭാഗമായിരുന്നു. അഴിമതിക്കേസുകളിന്മേലുള്ള അന്വേഷണമെല്ലാം കേന്ദ്ര ഏജന്‍സികള് മരവിപ്പിച്ചത് ഇതിന്റെ ഭാഗമാണ്. കോണ്‍ഗ്രസ് മുക്തഭാരതമാണ് ബി.ജെ.പിയുടെയും ലക്ഷ്യം. അതിന്റെയും കൂടി ഭാഗമായിട്ടായിരുന്നു ബി.ജെ.പി സി.പി.എമ്മുമായി ഡീല് ഉണ്ടാക്കിയത്.\nഈ കള്ളക്കച്ചവടം പുറത്ത് വരുമെന്ന് കണ്ടപ്പോഴാണ് മറിച്ച് പറഞ്ഞു കൊണ്ട് ഇല്ലാക്കഥകളുമായി പതിവ് പോലെ മുഖ്യമന്ത്രി ഇറങ്ങിത്തിരിച്ചിരിക്കുന്നത്. തിരഞ്ഞെടുപ്പ് ഫലം പരിശോധിച്ചാല് ഏത് കൊച്ചുകുട്ടിക്കും ബോധ്യപ്പെടുന്ന കാര്യം മറച്ച് വച്ച് പച്ചക്കള്ളം പ്രചരിപ്പിച്ച് രക്ഷപ്പെടാനാണ് മുഖ്യമന്ത്രി ശ്രമിക്കുന്നതെന്നും രമേശ് ചെന്നിത്തല പറഞ്ഞു.\nനാളെ അര്‍ധരാത്രി മുതല് നാല് ജില്ലകളില് ട്രിപ്പിള് ലോക്ഡൗണ്; നിയന്ത്രിക്കാന് 1,000 പൊലീസുകാരും ഡ്രോണ് ഉപയോഗിച്ച് ആകാശ നിരീക്ഷണവും (3 hours ago)\nവര്‍ഗീയ പരാമര്‍ശം നടത്തിയ ജനപക്ഷം നേതാവ് പിസി ജോര്‍ജിനെതിരെ കേസെടുത്തു (4 hours ago)\nസംസ്ഥാനത്ത് ഇന്ന് 32,680 പേർക്ക് കൊവിഡ് സ്ഥിരീകരിച്ചു (5 hours ago)


തെങ്ങ് : ആമുഖം\nഇന്ത്യയിലെ നാലു പ്രധാന കേരകൃഷി സംസ്ഥാനങ്ങള് കേരളം, തമിഴ്നാട്, കര്‍ണ്ണാടകം, ആന്ധ്രാപ്രദേശ് എന്നിവയാണ്. ഇന്ത്യയിലെ ആകെ സ്ഥലലഭ്യതയുടെ 1.18 ശതമാനം മാത്രമുള്ള കേരളം, ആകെയുള്ള നാളികേരകൃഷിയുടെ 58 ശതമാനവും ഉല്‍പ്പാദനത്തിന്‍റെ 47 ശതമാനവും സംഭാവന ചെയ്യുന്നു. 'കൊക്കോസ് ന്യൂസിഫെറ' എന്നാണ് തെങ്ങിന്‍റെ ശാസ്ത്രനാമം.\nവളരെ വൈവിധ്യമുള്ള പ്രദേശങ്ങളിലും കാലാവസ്ഥാമേഖലകളിലും അനായാസം വളരാന് തെങ്ങിനു കഴിയും. എങ്കിലും ഉഷ്ണമേഖലാപ്രദേശങ്ങളിലാണ് തെങ്ങ് നന്നായി വളരുന്നത്. തെങ്ങിന്‍റെ വളര്‍ച്ചയ്ക്കു യോജിച്ച ഊഷ്മാവ് 270 സെല്‍ഷ്യസ് ആണ്. അതുപോലെ 1300-2300 മില്ലിമീറ്റര് എന്ന തോതില് വിതരണം ചെയ്തിരിക്കണം എന്നു മാത്രം. സമുദ്രനിരപ്പില്‍നിന്നും 1000 മീറ്റര് ഉയരംവരെയുള്ള സ്ഥലങ്ങളില് തെങ്ങുകൃഷി ചെയ്യാവുന്നതാണ്.\nശാസ്ത്രീയ കേരകൃഷിക്ക് അനുയോജ്യമായത് നല്ല നീര്‍വാര്‍ച്ചയും 11/2 മീറ്റര് എങ്കിലും താഴ്ചയുമുള്ള മണ്ണാണ്. അടിവശത്ത് പാറക്കെട്ടുള്ളതോ വളരെ താഴ്ന്ന വെള്ളക്കെട്ടുള്ള സ്ഥലങ്ങളോ കനത്ത ചെളി മണ്ണോ തെങ്ങിനു നന്നല്ല. എന്നാല് ഒന്നിടവിട്ട് ചെളിമണ്ണും മണല്‍മണ്ണും ഇട്ട് വെള്ളക്കെട്ടില്‍നിന്നും വീണ്ടെടുത്ത പ്രദേശങ്ങളിലും തെങ്ങുകൃഷി ചെയ്യാവുന്നതാണ്.\nVisitor's Count 5342741


'രാക്ഷസൻ' തെലുങ്ക് പതിപ്പ് 'രാക്ഷസുഡു'; ടീസര് - BIGNEWSLIVE | Latest Malayalam News\n2018ലെ പ്രേക്ഷക ശ്രദ്ധ പിടിച്ചു പറ്റിയ ചിത്രങ്ങളില് ഒന്നായിരുന്നു രാം കുമാര് സംവിധാനം ചെയ്ത രാക്ഷസന്. വിഷ്ണു വിശാല്, അമലപോള് എന്നിവര് കേന്ദ്ര കഥാപാത്രങ്ങളായെത്തിയ ചിത്രം മികച്ച വിജയം കൊയ്യുകയും നിരൂപകപ്രശംസ നേടുകയും ചെയ്തിരുന്നു. ഇപ്പോഴിതാ ഈ സൈക്കോ ത്രില്ലര് ചിത്രത്തിന്റെ തെലുങ്ക് പതിപ്പ് ഒരുങ്ങുകയാണ്.\nനവാഗതനായ രമേഷ് വര്‍മ്മയാണ് ചിത്രത്തിന്റെ സംവിധാനം നിര്‍വ്വഹിച്ചിരിക്കുന്നത്. ചിത്രത്തിന്റെ ടീസര് കഴിഞ്ഞ ദിവസം പുറത്തിറങ്ങി. അനുപമ പരമേശ്വരനാണ് തെലുങ്കില് നായിക. വിഷ്ണു വിശാലിനു പകരം ബെല്ലാംകൊണ്ട സായ് ശ്രീനിവാസും അഭിനയിക്കുന്നു. ചിത്രത്തിന്റെ ഫസ്റ്റ്‌ലുക്ക് പോസ്റ്റര് അണിയറപ്രവര്‍ത്തകര് നേരത്തേ പുറത്തു വിട്ടിരുന്നു. ജൂലൈ 18 ന് ചിത്രം പ്രദര്‍നത്തിനെത്തുമെന്നും അണിയറപ്രവര്‍ത്തകര് അറിയിച്ചിട്ടുണ്ട്.\nഓർഡർ ചെയ്തത് പലവ്യഞ്ജനങ്ങള്; വീട്ടിലെത്തിയ ബോക്സില് ഉണ്ടായിരുന്നത് മൂര്‍ഖന് പാമ്പ്\nഅനധികൃതമായി താമസിക്കുന്നവരെ കണ്ടെത്തും, ഇവരെ സ്വന്തം രാജ്യങ്ങളിലേക്ക് തിരിച്ചയക്കും; പൗരത്വ നിയമം നടപ്പാക്കാന് യുപി നടപടി തുടങ്ങി


അഫ്ഗാനിസ്ഥാനില് ഏര്‍പ്പെടുത്തിയത് തനി കാടന് നിയമങ്ങള്, ലംഘിച്ചാല് കടുത്ത ശിക്ഷ – Pradeepam\nഅഫ്ഗാനിസ്ഥാനില് ഏര്‍പ്പെടുത്തിയത് തനി കാടന് നിയമങ്ങള്, ലംഘിച്ചാല് കടുത്ത ശിക്ഷ\nNovember 22, 2021 November 22, 2021 Pradeepam OnlineLeaveaComment on അഫ്ഗാനിസ്ഥാനില് ഏര്‍പ്പെടുത്തിയത് തനി കാടന് നിയമങ്ങള്, ലംഘിച്ചാല് കടുത്ത ശിക്ഷ\nകാബൂള്: അഫ്ഗാനിസ്ഥാനില് സ്ത്രീകള്‍ക്കെതിരെ നിയമങ്ങള് കൂടുതല് കടുപ്പിച്ച് താലിബാന്. സ്ത്രീകള് അഭിനയിക്കുന്ന എല്ലാ ടെലിവിഷന് ഷോകളുടെയും പ്രദര്‍ശനം ഉടനടി നിറുത്തിവയ്ക്കണമെന്ന കര്‍ശന നിര്‍ദ്ദേശം താലിബാന് ഭരണകൂടം രാജ്യത്തെ ചാനലുകള്‍ക്ക് നല്‍കിക്കഴിഞ്ഞു.ഇതുലംഘിച്ചാല് ചാനല് എന്നെന്നേക്കുമായി അടച്ചുപൂട്ടുന്നതിനൊപ്പം ഉടമകള് കടുത്ത ശിക്ഷകള്‍ക്കും വിധേയരാകേണ്ടിവരും.\nവനിതാ മാദ്ധ്യമപ്രവര്‍ത്തകള് വാര്‍ത്താ ബുള്ളറ്റിന് അവതരിപ്പിക്കുമ്പോള് ഹിജാബ് ധരിക്കണമെന്നും നിര്‍ദ്ദേശമുണ്ട്. ഇതിനൊപ്പം മതവിരുദ്ധമോ താലിബാന് വിരുദ്ധമോ ആയ ഒന്നും വാര്‍ത്തകളില് ഉണ്ടാവാനും പാടില്ല. ഇപ്പോള് പുറപ്പെടുവിക്കുന്നത് മതപരമായ നിര്‍ദ്ദേശങ്ങള് മാത്രമാണെന്നും നിയമങ്ങള് അല്ലെന്നുമാണ് താലിബാന് വക്താക്കള് പറയുന്നത്.\nതങ്ങളുടെ ഭരണത്തില് രാജ്യത്തെ സ്ത്രീകള്‍ക്ക് അധികാരങ്ങളും അവകാശങ്ങളും ഉണ്ടാവും എന്ന് തുടരെത്തുടരെ പറഞ്ഞിരുന്ന താലിബാനാണ് ഇപ്പോള് കളംമാറ്റിച്ചവിട്ടിയത്.\n1996-2001 കാലഘട്ടത്തില് അഫ്ഗാന് ഭരണം താലിബാന് കൈയാളിയിരുന്നപ്പോള് സിനിമയും ടിവിയും രാജ്യത്ത് പൂര്‍ണമായും നിരോധിച്ചിരുന്നു. ടെലിവിഷനോ സിനിമയോ കാണുന്നത് പൊറുക്കാനാവാത്ത കുറ്റമായി കണക്കാക്കി കഠിന ശിക്ഷ നടപ്പാക്കിയിരുന്നു. പരസ്യമായ ചാട്ടയടിയും ടെലിവിഷന് സെറ്റുകള് നശിപ്പിക്കുന്നതും ഇത്തരക്കാര്‍ക്കുള്ള ചെറിയ ശിക്ഷയായിരുന്നു. ‘വോയ്സ് ഓഫ് ഷരിയ’ എന്ന റേഡിയോ സ്റ്റേഷന് മാത്രമാണ് എല്ലാവര്‍ക്കും കേള്‍ക്കാന് അനുമതി ഉണ്ടായിരുന്നത്. അധികാരത്തില് നിന്ന് താലിബാന് പുറത്തായതോടെ രാജ്യത്ത് സിനിമയും ടെലിവിഷനുമാക്കെെ തിരികെ വന്നു. ഇന്ത്യ ഉള്‍പ്പടെയുളള രാജ്യങ്ങളിലെ ടെലിവിഷന് ഷോകളും അഫ്ഗാനില് പ്രദര്‍ശിപ്പിച്ചിരുന്നു.\nരാജ്യത്ത് കടുത്ത നിയന്ത്രണങ്ങള് നടപ്പാക്കില്ലെന്നാണ് ഇക്കുറി അധികാരത്തിലെത്തിയപ്പോള് താലിബാന് വ്യക്തമാക്കിയിരുന്നത്. എന്നാല് എല്ലാം പഴയപോലെ തന്നെയാണെന്ന് അല്പദിവസത്തിനകം തന്നെ വ്യക്തമായി. ഹിജാബ് ധരിക്കാത്ത സ്ത്രീകളെ വീട്ടില് കയറി വെടിവച്ചുകൊല്ലുന്നത് പതിവായി.\nസര്‍വകലാശാലകളില് പെണ്‍കുട്ടികളുടെ വസ്ത്രധാരണം സംബന്ധിച്ചും കോളേജുകളിലെയും സ്കൂളുകളിലെയും ക്ളാസുകളില് എങ്ങനെ ഇരിക്കണം എന്നതിനെക്കുറിച്ചും കടുത്ത നിര്‍ദ്ദേശങ്ങള് താലിബാന് പുറപ്പെടുവിച്ചിരുന്നു.\nബന്ധുവായ പുരുഷനോടൊപ്പമല്ലാതെ സ്ത്രീകള് പുറത്തിറങ്ങരുതെന്നും ഒറ്റയ്ക്ക് കാറില് യാത്രചെയ്യരുതെന്നുമുള്ള പഴയ നിര്‍ദ്ദേശങ്ങളും പുതിയ താലിബാന് ഭരണാധികാരികള് നടപ്പാക്കിയിരുന്നു.\nരാജ്യത്ത് 8488 പുതിയ കോവിഡ് കേസുകള്; 538 ദിവസങ്ങള്‍ക്കിടയിലെ ഏറ്റവും കുറവ്\nജന്‍റം എ.സി ബസുകള് സ് ക്രാപ്പ് ചെയ്യുന്നു May 20, 2022


Velipaadukal വെളിപാടുകള്: Jul 10, 2010\nഎന്റെ തലമുറയ്‌ക്ക് വിദ്യാഭ്യാസ കാലത്ത് ഒരു ഭാഗ്യം ഉണ്ടായിരുന്നു. വിവിധ ജാതിമതവിഭാഗത്തില്‍പെട്ടവര് ഒരേ ബഞ്ചിലിരുന്ന് പഠിച്ചിരുന്നു. ജാതിമത വ്യത്യാസങ്ങള് വിദ്യാര്‍ത്ഥികളായ ഞങ്ങള്‍ക്ക് പരസ്‌പരം ബന്ധപ്പെടുതിനും ഒരു തടസ്സമായിരുന്നില്ല. അധ്യാപകരും വിവിധ മതങ്ങളില്‍പെട്ടവരായിരുന്നു. മതമേതായാലും വിദ്യാര്‍ത്ഥികള് സുഹൃത്തുക്കളായിരുന്നു. രാമായണവും മഹാഭാരതവും യേശുചരിതവും മുഹമ്മദ് നബിയുടെ മതചിന്തകളും ഞങ്ങള് ക്ലാസുകളില് പഠിച്ചിരുന്നു. മത വിശ്വാസത്തിന്റെ പ്രത്യേകതകള് ഞങ്ങളെ ഒരിക്കലും പരസ്‌പരം അകറ്റിയിരുന്നില്ല. ഇന്നു വിദ്യാര്‍ത്ഥികള് വിദ്യാലയങ്ങളില് എടുക്കുന്ന ഭാരതം എന്റെ രാഷ്‌ട്രമാണ് മുതലായ സത്യപ്രതിജ്ഞകളൊന്നും ഞങ്ങള് എടുത്തിരുന്നില്ല. ഞങ്ങളുടെ സത്യ പ്രതിജ്ഞകള് കളിക്കളങ്ങളിലായിരുന്നു. എല്ലാവരും ഒരുമിച്ചു കളിക്കുന്നു. അക്ഷരശ്ലോകം ചൊല്ലുന്നു. കൂട്ടുകൂടുന്നു. ഈ വ്യവസ്ഥ ഞങ്ങളുടെ മനസ്സില് ജൈവമായി ഉണര്‍ന്ന സാഹോദര്യമായി മാറി. ഈ സാഹോദര്യം പുറത്തുനിന്ന് അടിച്ചേല്‌പിക്കപ്പെട്ടതല്ല. മറിച്ച,് വിദ്യാലയ അന്തരീക്ഷത്തില് നിന്നും ജീവിച്ചിരുന്ന സാമൂഹ്യ അന്തരീക്ഷത്തില്‍നിന്നും ആഗീരണം ചെയ്‌തതായിരുന്നു.\n``വഞ്ചീശമംഗളം'' എന്നും സ്‌കൂളുകളില് പാടുക പതിവായിരുന്നു. തിരുവിതാംകൂറുകാരനായ ഞാന് മൈസൂര് സെന്റ് ഫിലോമിനാസില് പഠിക്കാന് പോയപ്പോള് അവിടെ മൈസൂര് മഹാരാജാവിനെ പ്രകീര്‍ത്തിക്കുന്ന ഒരു ഗാനം ഉണ്ടായിരുന്നു. അതും തിരുവിതാംകൂറുകാര് ചൊല്ലി. രാജ്യങ്ങളുടെ വ്യത്യാസം ഞങ്ങളെ ഒട്ടുംതന്നെ ഉള്‍വലിയിച്ചില്ല. കന്നഡികളും കൂര്‍ഗികളും റെഡ്ഡിമാരും റാവുമാരും ഒരേ ക്ലാസിലിരുന്ന് പഠിക്കുകയും ഒരേ ഹോസ്റ്റലില് താമസിക്കുകയും ചെയ്‌തു. പരസ്‌പരം മനസ്സിലാക്കി. പിന്നീട് പ്രസിഡന്‍സി കോളേജില് പഠിക്കാന് എത്തിയപ്പോള് കൂടുതല് വിശാലമായ ഒരു സുഹൃത്‌വലയം ക്ലാസില് കണ്ടെത്തി. ഇന്ന് നമ്മുടെ വിദ്യാഭ്യാസരംഗം വര്‍ഗ്ഗീയവല്‍ക്കരിക്കപ്പെട്ടിരിക്കുകയാണ്.\nഈ അടുത്തയിടെ ചങ്ങനാശ്ശേരി മെത്രാന് ബഹു. മാര് ജോസഫ് പവ്വത്തില് പറഞ്ഞു. ``കത്തോലിക്കാ വിദ്യാര്‍ത്ഥികള് കത്തോലിക്കാ സ്‌കൂളില് പഠിക്കണം''. ന്യൂനപക്ഷാവകാശത്തിന്റെ പേരില് ഇന്ന് പല വിദ്യാലയങ്ങളിലും ഒരേ മതസ്ഥരെയാണ് പഠിപ്പിക്കുന്നത്. ഒരേ മതസ്ഥര് ആയ വിദ്യാര്‍ത്ഥികളും അധ്യാപകരും ചേര്‍ന്ന് നടത്തപ്പെടുന്ന വിദ്യാലയങ്ങളില് പഠിക്കുന്ന വിദ്യാര്‍ത്ഥികളുടെ സാമൂഹികബോധ ചക്രവാളം ഇടുങ്ങിയതായിരിക്കും.\nമതം പള്ളികളിലും മോസ്‌കുകളിലും ക്ഷേത്രങ്ങളിലും ഒതുങ്ങണം. സമൂഹ ജീവിതവും വിദ്യാഭ്യാസരംഗവും രാഷ്‌ട്രീയവും ദേശീയതയില് ഊന്നിയവയായിരിക്കണം എന്ന് ഞാന് വിശ്വസിക്കുന്നു. ഇത്തരം സങ്കുചിത വൃത്തങ്ങളില് വിദ്യാഭ്യാസവും മതപഠനവും നടത്തുന്നവര് തന്റേതല്ലാത്ത മതങ്ങളെല്ലാം വ്യാജമതങ്ങളും തന്റെതുമാത്രം യഥാര്‍ത്ഥമതവും എന്ന മിഥ്യാ ചിന്തയില് മനസ്സിനെ കടുകു വറക്കുന്നു. താന് മാത്രമാണ് ശരി എന്നു ചിന്തിക്കാന് ആരംഭിക്കുമ്പോള് മറ്റവന് തെറ്റുകാരന് എന്ന ചിന്ത അവിടെ കൂടപിറപ്പായി ജനിക്കുന്നു. പത്തമ്പതു കൊല്ലങ്ങള്‍ക്കു മുമ്പ് ഞാന് ദേവഗിരി കോളേജില് അധ്യാപകനായി ചേര്‍പ്പോള് എല്ലാ മതത്തില്‍പെടുന്ന അധ്യാപകരും കേളേജില് ഉണ്ടായിരുന്നു. മതമോ ജാതിയോ പ്രദേശങ്ങളോ അധ്യാപകര്‍ക്കും വിദ്യാര്‍ത്ഥികള്‍ക്കും പ്രശ്‌നമായിരുന്നില്ല. എല്ലാവരും വിദ്യ അര്‍ത്ഥിക്കുന്നവര്. വിദ്യ കൊടുക്കുന്നവര്. അക്കാലത്ത് ഞാന് ഒരു കാര്യം മനസ്സിലാക്കി. ഇന്നത്തെ മലപ്പുറം ജില്ല ഉള്‍പ്പെടുന്ന മുസ്ലീമുകള് തിങ്ങിപ്പാര്‍ക്കുന്ന കോഴിക്കോട് ജില്ലയില് വളരെ കുറച്ച് വിദ്യാലയങ്ങളേ ഉണ്ടായിരുന്നുള്ളൂ. ഇതിനു കാരണം ഏകദേശം പതിനഞ്ചു വയസ്സുവരെ നിര്‍ബന്ധമായി മതപഠനം നടത്തണമെന്നത് മുസ്ലീമുകളുടെ സാമൂഹ്യ നിര്‍ബന്ധമായിരുന്നു. തന്മൂലം ``ഓത്തു പള്ളി''കളില്‍നിന്നും മതനിരപേക്ഷ പഠനത്തിലേക്ക് വിദ്യാര്‍ത്ഥികള്‍ക്ക് വഴിമാറാന് കഴിഞ്ഞില്ല. ഇന്ത്യന് പൗരന്മാരില് ഹൃദയവിശാലത സൃഷ്‌ടിക്കേണ്ടത് വിദ്യാലയങ്ങളാണ്; വിദ്യാഭ്യാസമാണ്. ഈ രംഗത്ത് ഏറ്റവും കൂടുതല് സംഭാവന ചെയ്‌തത് സി.എച്ച്. മുഹമ്മദ് കോയയാണ്. അദ്ദേഹം വിദ്യാഭ്യാസ മന്ത്രി ആയിരുന്ന കാലത്ത് കോഴിക്കോട് ഒരു തമാശച്ചൊല്ലുണ്ടായിരുന്നു. സമ്പന്നനായ ഒരു ഹാജി സി.എച്ചിനെ കണ്ടാല് ഒരു സ്‌കൂള് അദ്ദേഹത്തിന്റെമേല് കെട്ടിവയ്‌ക്കുമായിരുന്നു എന്ന്. പിന്നീടാണ് എം.ഇ.എസുകാര് സ്‌കൂളുകളും കോളേജുകളും ആരംഭിച്ചത്. നല്ല ഉദ്ദേശത്തോടുകൂടി ആരംഭിച്ച ഈ വിദ്യാലയങ്ങളെ വര്‍ഗ്ഗീയവല്‍ക്കരിക്കാന് ഒരിക്കലും അനുവദിച്ചുകൂടാ.\nസംസ്‌കാരവും വര്‍ഗ്ഗീയതയും രണ്ടാണ്. മുസ്ലീമിന് മുസ്ലീമിന്റേതായ പാരമ്പര്യ സംസ്‌കാരമുണ്ട്. അത് കരുണാമയനും കരുണാവാരിധിയുമായ അള്ളാഹുവിന്റെ കല്‌പനകളാണ്. പിന്നീടാണ് കാലഘട്ടത്തിന്റെ ആവശ്യം അനുസരിച്ച് ഖുറാന് വ്യാഖ്യാനങ്ങള് ഉണ്ടാകുന്നത്. ക്രൈസ്‌തവരെ സംബന്ധിച്ചിടത്തോളം ദൈവം സ്‌നേഹമാണ്. ആ സ്‌നേഹത്തിന്റെ ഉള്‍വലയത്തില് ശത്രുക്കള് വരെ ഉള്‍പ്പെടും. ഭാരതീയ ചിന്തയും മറ്റൊന്നല്ല. ``അവനവനാല്‍മസുഖത്തിനാചരിക്കുവ അപരന് ഉപകാരമായി വരേണം'' എന്ന തത്വവും ``അഹിംസോ പരമോ ധര്‍മ്മ'', ``ലോകാ സമസ്‌ത സുഖിനോ ഭവന്തു'' എന്നിങ്ങനെയുള്ള ആശയങ്ങള് മനുഷ്യരെ സഹോദരരാക്കുന്നു. അങ്ങനെ മഹത്തായ സാംസ്‌കാരിക പൈതൃകം എല്ലാ മതങ്ങള്‍ക്കും ഉണ്ടായിരുന്നു. ഈ സാംസ്‌കാരിക പൈതൃകം സംരക്ഷിച്ചുകൊണ്ട് മതസമൂഹങ്ങളുടെ പരസ്‌പരാലിംഗനത്തില് സൃഷ്‌ടിക്കപ്പെടുന്ന സമൂഹത്തിലാണ് നാം ജീവിക്കേണ്ടതെന്ന ഓര്‍മ്മ കുറേപേരില്‍നിന്നങ്കെിലും അകറ്റാന് വര്‍ഗ്ഗീയ വിദ്യാലയങ്ങള്‍ക്കു കഴിയും.\nഎന്റെ മതം എന്റെ ജാതി, ശരി എന്ന സങ്കുചിത ചിന്ത മനുഷ്യമനസ്സില്‍നിന്നും അകറ്റാന് വിദ്യാലയ അന്തരീക്ഷത്തെ മതനിരപേക്ഷമായി നിര്‍ത്തിയേ മതിയാകൂ. എന്റെ മതം ഉല്‍കൃഷ്‌ടവും എന്റെ ദൈവത്തെ അന്യരുടെ ആക്രമണത്തില്‍നിന്നും രക്ഷിക്കേണ്ടത് എന്റെ കടമയുമാണെന്ന ചിന്ത യുവാക്കളില് കടുകൂടാന് അനുവദിക്കുന്ന ഒരു വിദ്യാലയാന്തരീക്ഷം ഇന്ന് പതുക്കെ പതുക്കെ സൃഷ്‌ടിക്കപ്പെട്ടുകൊണ്ടിരിക്കുകയാണ്. ഇതിനെ പ്രോത്സാഹിപ്പിക്കുന്നതിനായി വിദേശത്തുനിന്നും പ്രത്യയശാസ്‌ത്രങ്ങള് ഇന്ത്യയിലേക്ക് പ്രവഹിക്കുന്നു. അവയെ പ്രചരിപ്പിക്കുന്നതിന് ധാരാളം പണവും അവിടെനിന്ന് ലഭ്യമാണ്. ഈ അവസ്ഥ മാറണമെങ്കില് ഇന്ത്യന് യുവാക്കള്‍ക്ക് മത സംസ്‌കാരങ്ങളുടെ സമന്വയത്തെക്കുറിച്ച് പുത്തന് പാഠങ്ങള് നല്‌കേണ്ടിയിരിക്കുന്നു. അളളാഹു കരുണാമയനാണെങ്കില് ആ കരുണ അള്ളാഹുവിന്റെ സൃഷ്‌ടിയായ എല്ലാ മനുഷ്യര്‍ക്കും ലഭ്യമാക്കാന് മുസ്ലീം സഹോദരന്മാര് പരിശ്രമിക്കണം. അവിടെ ജാതി മതവ്യതാസമില്ല. ക്രിസ്‌തു സ്‌നേഹമാണെങ്കില് ആ സ്‌നേഹത്തിന്റെ വലയത്തിലായിരിക്കണം എല്ലാ മനുഷ്യരും. ഇത്തരം ഉദാത്ത ചിന്തകള് സമൂഹത്തില്‍നിന്നും മാറ്റി മതത്തിന്റെ അസ്ഥികൂടം മാത്രം പ്രദര്‍ശിപ്പിക്കുന്ന വേദിയായി മതം മാറിയിട്ടില്ലേ? ഇത് ഭാവി തലമുറയ്‌ക്ക് വളരെയധികം അപകടം ചെയ്യും.\nപോസ്റ്റ് ചെയ്തത് Muralidharan p p ല് 11:16 AM\nക്ഷേത്ര ഗോപുരവാതില് കത്തിക്കല്: അന്വേഷണം നിലച്ചതില് ദുരൂഹത\nകോളിളക്കം സൃഷ്‌ടിച്ച മലപ്പുറം അങ്ങാടിപ്പുറം തളി ക്ഷേത്ര ഗോപുരവാതില് കത്തിക്കല് സംഭവത്തെക്കുറിച്ചുള്ള പോലീസ് അന്വേഷണം നിലച്ചതില് ദുരൂഹത. പോപ്പുലര്‍ഫ്രണ്ടുമായി ബന്ധപ്പെട്ട് ഇപ്പോള് നടക്കുന്ന അന്വേഷണത്തിന്റെ ഭാഗമായി ആ കേസ് വീണ്ടും അന്വേഷിക്കണമെന്ന് പോലീസില് തന്നെ അഭിപ്രായമുയര്‍ന്നു. മൂന്നു വര്‍ഷം മുമ്പ് നടന്ന സംഭവത്തെക്കുറിച്ചുള്ള അന്വേഷണം രാഷ്‌ട്രീയ ഇടപെടലിനെത്തുടര്‍ന്ന് പാതിവഴിയില് ഉപേക്ഷിക്കുകയായിരുന്നു. മലബാറിലെ സാമുദായിക സൗഹാര്‍ദ്ദം നിലനിര്‍ത്താന്, പ്രതികളെക്കുറിച്ചുള്ള വിവരങ്ങള് മറച്ചുവെക്കുന്നതാണു നല്ലതെന്ന പൊതു നിലപാടിലേക്ക് ഭരണ, പ്രതിപക്ഷ പാര്‍ട്ടികള് എത്തിച്ചേര്‍ന്ന സാഹചര്യത്തിലാണ് അന്വേഷണം നിലച്ചത്. കഴിഞ്ഞ ദിവസം നിലമ്പൂരില് ട്രെയിന്റെ ബ്രേക്ക് പൈപ്പ് മുറിച്ചുമാറ്റിയ സംഭവത്തെക്കുറിച്ച് അന്വേഷിക്കുന്ന ക്രൈംബ്രാഞ്ച് സംഘത്തിന്റെ തലവന് ഡിവൈഎസ്‌പി എം.ആര്.മണിയനാണ് തളി സംഭവവും അന്വേഷിച്ചിരുന്നത്. അന്ന് പെരിന്തല്‍മണ്ണ ഡിവൈഎസ്‌പിയായിരുന്നു അദ്ദേഹം.\n2007 ആഗസ്റ്റ് 30ന് പുലര്‍ച്ചെയാണ് പ്രശസ്‌തമായ അങ്ങാടിപ്പുറം തളി മഹാദേവ ക്ഷേത്രത്തിന്റെ ഗോപുരവാതില് കത്തിച്ച നിലയില് കണ്ടത്. കൂറ്റന് ഗോപുരവാതിന്റെ ഒരു പാളി ഭാഗികമായി കത്തിയ നിലയിലായിരുന്നു. വന് സാമുദായിക പ്രത്യാഘാതമുണ്ടാക്കാമായിരുന്ന സംഭവത്തെ തുടര്‍ന്ന് അന്നത്തെ മുസ്‌ലിം ലീഗ് സംസ്ഥാന പ്രസിഡന്റ് ശിഹാബ് തങ്ങള് ഉള്‍പ്പെടെയുള്ളവര് നേരിട്ട് രംഗത്തിറങ്ങിയാണ് സ്ഥിതി ശാന്തമാക്കിയത്. പ്രതിപക്ഷ നേതാവ് ഉമ്മന് ചാണ്ടിയും മന്ത്രി പാലോളി മുഹമ്മദ് കുട്ടിയും ഉള്‍പ്പെടെ സ്ഥലം സന്ദര്‍ശിക്കുകയും ചെയ്‌തു.\nആദ്യഘട്ടത്തില് വളരെ കാര്യക്ഷമമായാണ് അന്വേഷണം നടന്നത്. നിരവധിയാളുകളെ ചോദ്യം ചെയ്‌തു. വ്യാപക റെയ്‌ഡുകളും നടന്നു. സമീപത്തെ മുസ്‌ലിം പള്ളിയുടെ മുറ്റത്ത് മീന് വാരിയെറഞ്ഞതായും അന്നുതന്നെ ശ്രദ്ധയില്‍പെട്ടിരുന്നു. സാമൂഹിക വിരുദ്ധരുടെ ചെയ്‌തിയാകമെന്ന് കരുതാന് ഇത് ഇടയാക്കി. എന്നാല് മലബാറില്, പ്രത്യേകിച്ച് മലപ്പുറം ജില്ലയില് നിന്ന് ഹവാല പണം ഇടപാടുകള് കൂട്ടിത്തോടെ പിടിച്ചതിനു പുറകെയായിരുന്നു ഗോപുരവാതില് കത്തിക്കല്. അതുകൊണ്ടുതന്നെ ഹവാല കേസുകില് നിന്നു പോലീസിന്റെ ശ്രദ്ധ തിരിക്കാന് അതുമായി ബന്ധപ്പെട്ടവര് ചെയ്‌തതാകാം എന്ന നിഗമനത്തിലായിരുന്നു ആദ്യഘട്ട അന്വേഷണം. പിന്നീട് വര്‍ഗീയ, തീവ്രവാദ സംഘടനകളിലേക്ക് അന്വേഷണം നീണ്ടെങ്കിലും ഒരിടത്തുമെത്തിയില്ല. ഒരു പ്രത്യേക വിഭാത്തെ സംശയിച്ച് വ്യാപക പോലീസ് വേട്ടയുണ്ടാകുമെന്നും അതിനെതിരേ രംഗത്തുവന്ന് മുതലെടുപ്പു നടത്താമെന്നും കണക്കുകൂട്ടി ഒരു തീവ്രവാദ സംഘടന ചെയ്‌തതാണ് ഗോപുരവാതില് കത്തിക്കല് എന്ന നിരീക്ഷണം ചില ഉന്നത പോലീസ് ഉദ്യോഗസ്ഥര് അന്ന് മലപ്പുറത്തെ ചില മാധ്യമ പ്രവര്‍ത്തകരുമായി പങ്കുവെച്ചിരുന്നു. എന്നാല് അതിനു തുടര്‍ച്ചയായി അന്വേഷണം നിലയ്‌ക്കുന്നതാണു കണ്ടത്.\nക്ഷേത്ര സംരക്ഷണ സമിതിയും ആര്‍എസ്‌എസും മലപ്പുറത്ത് പോലീസ് സ്റ്റേഷന് മാര്‍ച്ച് ഉള്‍പ്പെടെ നടത്തിയിരുന്നു. സമയബന്ധിതമായി അന്വേഷമം പൂര്‍ത്തിയാക്കിയില്ലെങ്കില് വന് പ്രക്ഷോഭമുണ്ടാകുമെന്ന് പ്രഖ്യാപിച്ച ആര്‍എസ്‌എസും പിന്നീട് നിശ്ശബ്‌ദമാകുന്നതാണു കണ്ടത്. സാമുദായിക സൗഹാര്‍ദത്തെക്കുറിച്ചു ലീഗ് നേതാക്കള് അടക്കം ഇടപെട്ട് സസംസാരിച്ചെന്നും പ്രശ്‌നം വളര്‍ത്തി വലുതാക്കേണ്ടെന്ന നിലപാടിലേക്ക് സംഘപരിവാറും എത്തിയെന്നും മറ്റുമായിരുന്നു അവരുടെ തന്നെ കേന്ദ്രങ്ങള് പിന്നീട് അനൗപചാരികമായി വിശദീകരിച്ചത്.\nഅതിനിടെ, മുന് പിഡിപി നേതാവ് രാംദാസ് കതിരൂരിനെ കേന്ദ്രീകരിച്ച് ചില അന്വേഷണങ്ങള് നടന്നു. രാംദാസിന്റെ വീട് റെയ്‌ഡ് ചെയ്യുകയും സ്റ്റേഷനില് വിളിച്ചുവരുത്തി ചോദ്യം ചെയ്യുകയും ചെയ്‌തിരുന്നു. എന്നാല് രാംദാസ് നിരപരാധിയാണെന്നു കണ്ട് ആ അന്വേഷണ അവസാനിപ്പിച്ചു. മറ്റു ചിലര്‍ക്ക് വേണ്ടി പോലീസ് തന്നെ പ്രതിയാക്കാന് ശ്രമിക്കുകയാണെന്ന് രാംദാസ് പറഞ്ഞിരുന്നു.\nപോസ്റ്റ് ചെയ്തത് Muralidharan p p ല് 6:06 AM\nലേബലുകള്: ഹിന്ദി വീഡിയോ\nക്ഷേത്ര ഗോപുരവാതില് കത്തിക്കല്: അന്വേഷണം നിലച്ചത...


പോസ്റ്റ് ചെയ്തത് ആദി ല് 8:29 PM\nവിനുവേട്ടന് 26/11/16 11:30 PM\nആദി 27/11/16 8:35 AM\nലോകാവസാനം ഉണ്ടാക്കുന്നതിന് തൊട്ട് മുൻപുള്ള സംഭവങ്ങൾ എഴുതി നോക്കിയതാണ്.\nസുധി അറയ്ക്കൽ 27/11/16 12:36 AM\nഎന്തായിരുന്നു ഉദ്ദേശ്യമെന്ന് മനസ്സിലാകാഞ്ഞത് കൊണ്ട് ഞാൻ നിർത്തുന്നു.നന്ദി!നമസ്കാരം.!\nആദി 27/11/16 8:38 AM\nലോകാവസാനം ഉണ്ടാക്കുന്നതിന് തൊട്ട് മുൻപുണ്ടാക്കും എന്ന് ഞാൻ കരുതുന്ന സംഭവങ്ങൾ വെറുതെ ഒന്ന് എഴുതി നോക്കിയതാണ്.\nPunaluran(പുനലൂരാൻ) 27/11/16 12:41 AM\nകഥയിലെ ആശയം വായനക്കാരിൽ എത്തിക്കുവാൻ ശ്രദ്ധിക്കുക..ആശംസകൾ\nആദി 27/11/16 8:41 AM\nലോകാവസാനം ഉണ്ടാക്കുന്നതിന് തൊട്ട് മുൻപുണ്ടാക്കും എന്ന് ഞാൻ കരുതുന്ന സംഭവങ്ങൾ വെറുതെ ഒന്ന് എഴുതി നോക്കിയതാണ്.....\nആദി 27/11/16 8:39 AM\nലോകാവസാനം ഉണ്ടാക്കുന്നതിന് തൊട്ട് മുൻപുണ്ടാക്കും എന്ന് ഞാൻ കരുതുന്ന സംഭവങ്ങൾ വെറുതെ ഒന്ന് എഴുതി നോക്കിയതാണ് ഈ പോസ്റ്റ്\nAnand Sreedharam 27/11/16 2:18 PM\nആപത്കരമായ ഒരു വാക്ക് യുദ്ധത്തിന്റെ പ്രതീതി സൃഷ്ടിച്ചു കൊണ്ട് സ്വയം എരിഞ്ഞമർന്ന ആശയം പോലെ തോന്നി. രീതി നല്ലതാണ്. പക്ഷെ എന്തോ ചില പ്രശ്നങ്ങൾ\nആദി 1/12/16 9:36 PM\nപ്രശ്നങ്ങള് ഇല്ലാതാക്കാന് ശ്രമിക്കാം. വായനക്കും അഭിപ്രായത്തിനും ഒരുപാട് നന്ദി.\nGeetha Omanakuttan 27/11/16 7:47 PM\nഎനിക്കും ഒന്നും പിടികിട്ടിയില്ല. പിന്നെ കണ്ടു ലോകാവസാനം.... എന്നാ ഉദ്ദേശിച്ചേ.. ല്ലേ... കുഞ്ഞേ.. പേടിപ്പിക്കാതെ...\nഎഴുതാൻ നല്ല കഴിവുള്ള ആളു തന്നേ... ആദി... നല്ല സാഹിത്യം ഒക്കെ കലർത്തി എഴുതാൻ കഴിയും ന്ന് മനസ്സിലായി. സീരിയസ് ആയി എഴുതൂ.. ആശംസകൾ.\nആദി 1/12/16 9:38 PM\nസീരിയസ് ആയി എഴുതാന് ശ്രമിക്കുന്നുണ്ട്. ചേച്ചി അഭിപ്രായത്തിനും വായനക്കും പ്രോത്സാഹനത്തിനും ഒരുപാട് നന്ദി\nBipin 30/11/16 3:50 PM\nഎഴുതിയത് എന്തെന്നു തലക്കെട്ടിൽ നിന്നല്ല വായനക്കാരൻ മനസ്സിലാക്കേണ്ടത്. ലോകാവസാനം വരുമ്പോൾ പഴയ കാര്യങ്ങൾ ഓർത്തു നോക്കുന്ന രീതി ആയിരുന്നു വേണ്ടിയിരുന്നത്. ഇത് വ്യക്തത ഇല്ലാതെ കാര്യങ്ങൾ പറഞ്ഞു പോയിരിക്കുന്നു, അവസാനം മുന്നിൽ കാണുന്നു. അതുമായി ബന്ധപ്പെടുത്തി പഴയ കാര്യങ്ങൾ ഓർമയിൽ വരുന്നു. അങ്ങിനെ ഇതിനെ അവതരിപ്പിച്ചിരുന്നു എങ്കിൽ നന്നായേനെ എന്ന് തോന്നുന്നു.\nആദി 1/12/16 9:40 PM\nബിബിന് ചേട്ടന് പറഞ്ഞ രീതി ഞാനും ഇപ്പോഴാണ് ഓര്‍ത്തത്. ഇനി അങ്ങനെ ഇതൊന്നു മാറ്റി നോക്കാം. വായനക്കും പ്രോത്സാഹനത്തിനും അഭിപ്രായത്തിനും ഒരുപാട് നന്ദി.\nPrabhash N K 2/12/16 9:18 AM\nമനസ്സിലാവാൻ23 തവണ വായിക്കേണ്ടി വന്നു എങ്കിലും സാഹിത്യം കൊള്ളാം. കുറച്ചു കൂടി വ്യക്തത അടുത്ത ബ്ലോഗില് പ്രതീക്ഷിക്കുന്നു. എഴുത്ത് തുടരൂ....\nആദി 3/12/16 3:03 PM\nചേട്ട നന്ദി, വായനക്കും അഭിപ്രായത്തിനും പ്രോത്സാഹനത്തിനും\nMuralee Mukundan , ബിലാത്തിപട്ടണം 20/12/16 7:39 PM\nപറയാനുള്ളത് മുകളിൽ പലരും പറഞ്ഞു കഴിഞ്ഞു,...\nഇമെയിൽ വഴി പിന്തുടരുക


ഒന്നാമനായി പ്രീക്വാർട്ടറിലെത്താൻ ഫ്രാൻസ്; അഗ്നിപരീക്ഷക്കൊരുങ്ങി ഡെന്മാർക്കും ഓസ്‌ട്രേലിയയും -\nHome Sports ഒന്നാമനായി പ്രീക്വാർട്ടറിലെത്താൻ ഫ്രാൻസ്; അഗ്നിപരീക്ഷക്കൊരുങ്ങി ഡെന്മാർക്കും ഓസ്‌ട്രേലിയയും\nഒന്നാമനായി പ്രീക്വാർട്ടറിലെത്താൻ ഫ്രാൻസ്; അഗ്നിപരീക്ഷക്കൊരുങ്ങി ഡെന്മാർക്കും ഓസ്‌ട്രേലിയയും\nഗ്രൂപ്പ് സിയിൽ നിർണ്ണായക മത്സരങ്ങളിൽ ഫ്രാൻസ് ഡെന്മാർക്കിനെയും പെറു ഓസ്‌ട്രേലിയയും നേരിടും. ആദ്യ രണ്ടു മത്സരങ്ങളും വിജയിച്ച ഫ്രാൻസ് ഇതിനോടകം തന്നെ പ്രീക്വാർട്ടർ ബെർത്ത് ഉറപ്പാക്കിയെങ്കിലും ഗ്രൂപ്പ് ചാമ്പ്യന്മാരായി അടുത്ത റൗണ്ടിൽ പ്രവേശിക്കണെമെങ്കിൽ ഇന്നത്തെ മത്സരത്തിൽ വിജയം അനിവാര്യമാണ്. രണ്ടു മത്സരങ്ങളിൽ ഒരു വിജയവും സമനിലയുമായി നാലു പോയിന്റുള്ള ഡെന്മാർക്ക് നിലവിൽ രണ്ടാം സ്ഥാനത്തുണ്ടെങ്കിലും ഇന്നത്തെ മത്സര ഫലങ്ങളുടെ ഗതി അനുസരിച്ചായിരിക്കും പ്രീ ക്വാർട്ടറിലേക്കുള്ള ഡെന്മാർക്ക് പ്രവേശനം.\nഇന്ന് ഫ്രാൻസുമായുള്ള മത്സരത്തിൽ ഡെന്മാർക്ക് പരാജയപ്പെടുകയും ഓസ്‌ട്രേലിയ പെറുവിനെ തോൽപ്പിക്കുകയും ചെയ്താൽ ഗോൾ ശരാശരിയുടെ ബലത്തിൽ ഓസ്‌ട്രേലിയയാകും മുന്നേറുക. അതെ സമയം ഫ്രാൻസിനെതിരെ തോൽക്കാതിരുന്നാൽ ഡെന്മാർക്കിന് പ്രീ ക്വാർട്ടറിലെത്താം. ഫ്രാൻസ്-ഡെന്മാർക്ക് മത്സരം സമനിലയിലായാൽ7പോയിന്റോടെ ഫ്രാൻസ് ഒന്നാമതായും അഞ്ചു പോയിന്റുമായി ഡെന്മാർക്ക് രണ്ടാം സ്ഥാനക്കാരായും അവസാന പതിനാറിലെത്താം.\nപെറുവിനെ തോല്പിച്ചാലും ഫ്രാൻസ്-ഡെൻമാർക്ക് മത്സരഫലമാണ് ഓസ്‌ട്രേലിയയുടെ ഭാവി നിർണ്ണയിക്കുക. ഫ്രാൻസിനെ ഡെന്മാർക്ക് അട്ടിമറിച്ചാൽ ഡെന്മാർക്ക് ഒന്നാം സ്ഥാനക്കാരായും ഫ്രാൻസ് രണ്ടാം സ്ഥാനക്കാരായും പ്രീക്വർട്ടറിലെത്തും. ഇന്ന് വെകീട്ട്7.30 നാണ് ഇരു മത്സരങ്ങളും ആരംഭിക്കുക.


പ്രണയം നൽകിയത് മറക്കാനാവാത്ത ഓർമ്മകൾ; ആരാധകർക്കു മുന്നിൽ മനസ്സു തുറന്ന് യുവനടി മമിത ബൈജു.!!\nപറയാതെ പോയ പ്രണയം തനിക്ക് ഒരുപാട് സന്തോഷങ്ങൾ തന്നിട്ടുണ്ട്. അതെല്ലാം ആ പ്രായത്തിൽ ഒരു ക്രഷ് അല്ലേ.. ആ പ്രായം വളരെ മനോഹരമല്ലേ. അതേ കുറിച്ചുള്ള ഓർമ്മകളും വളരെ വലു താണ് എന്ന് പുഞ്ചിരിച്ചുകൊണ്ട് മമിത മറുപടി പറയുന്നു. ഇതൊക്കെയാണെങ്കിലും താൻ ഇപ്പോൾ സിംഗിളായി തുടരുന്നു എന്ന് താരം പറഞ്ഞു. നഷ്ടങ്ങളെ കുറിച്ച് ഓർത്ത് താൻ ഒരിക്കലും വിഷമി ക്കാറില്ലെന്നും നമുക്ക് കിട്ടാനുള്ളത് എങ്ങനെയായാലും നമ്മുടെ പക്കൽ തന്നെ വന്നുചേരും എന്നു മാണ് പ്രതീക്ഷയെന്നും മമിതാ പ്രതികരിച്ചു.


വെള്ളിയാങ്കല്ല് റഗുലേറ്റർ കം ബ്രിജിനോടു ചേർന്നുള്ള പാർശ്വ സംരക്ഷണ ഭിത്തി തകർന്നു: സംഭവം പാലക്കാട് | palakkad local news about wall of velliyankallu regulator cum bridge. - Malayalam Oneindia\nവെള്ളിയാങ്കല്ല് റഗുലേറ്റർ കം ബ്രിജിനോടു ചേർന്നുള്ള പാർശ്വ സംരക്ഷണ ഭിത്തി തകർന്നു: സംഭവം പാലക്കാട്\nUpdated: Fri, Sep 7, 2018, 8:51 [IST]\nപാലക്കാട്: വെള്ളിയാങ്കല്ല് റഗുലേറ്റർ കം ബ്രിജിനോടു ചേർന്നുള്ള പാർശ്വ സംരക്ഷണ ഭിത്തി ഇന്ന് പുലർച്ചെ തകർന്നു വീണു. ഏതാണ്ട് 50 മീറ്റർ പാർശ്വഭിത്തി പൂർണ്ണമായും അടർന്നുവീണു കഴിഞ്ഞു. ബാക്കിയുള്ള ഭാഗത്തും ബലക്ഷയമുണ്ട്. പ്രധാന സ്ട്രക്ച്ചറിന്റെ തൊട്ടടുത്ത് വരെയുളള ഭിത്തിയാണ് തകർന്നിരിക്കുന്നത് എന്നതിനാൽ സംഗതി ഗൗരവമുള്ളതാണ്. അടിയന്തര പുനർനിർമ്മാണത്തിന് ഒരു കോടി രൂപയെങ്കിലും ചെലവ് വരുമെന്ന് സ്ഥലത്തുള്ള ഉദ്യോഗസ്ഥർ പറയുന്നു.\nജലവിഭവ വകുപ്പ് മന്ത്രി ശ്രീ മാത്യു ടി തോമസിനെ വി.ടി.ബൽറാം എം എൽ എ നേരിൽക്കണ്ട് ചർച്ച നടത്തി കാര്യങ്ങളുടെ ഗൗരവം ബോധ്യപ്പെടുത്തി. ജില്ലയുടെ ചുമതലയുള്ള മന്ത്രി ശ്രീ എ കെ ബാലനേയും കണ്ട് കാര്യങ്ങൾ വിശദീകരിച്ചു. അടിയന്തര ഇടപെടൽ നടത്താമെന്ന് മന്ത്രി മാത്യു ടി തോമസ് ഉറപ്പു നൽകിയിട്ടുണ്ട്. പിന്നീട് ജലവിഭവ വകുപ്പ് സെക്രട്ടറി ടിങ്കു ബിസ്വാൾ, ചീഫ് എഞ്ചിനീയർ എന്നിവരുമായും ചർച്ച നടത്തി.\nവെള്ളപ്പൊക്ക ദുരിതാശ്വാസ പ്രവർത്തനങ്ങളിലുൾപ്പെടുത്തി പാർശ്വഭിത്തിയുടെ പുനർനിർമ്മാണം അടിയന്തര സ്വഭാവത്തോടു കൂടി ഏറ്റെടുക്കാനാണ് അഭ്യർത്ഥിച്ചിരിക്കുന്നത്. ഇതിന്റെ ഭാഗമായി സൂപ്രണ്ടിംഗ് എഞ്ചിനീയർ അടക്കമുള്ള ഉദ്യോഗസ്ഥർ നാളെ സ്ഥലം സന്ദർശിച്ച് എസ്റ്റിമേറ്റ് തയ്യാറാക്കും. പ്രത്യേക കേസായി കണ്ട് മറ്റ് നടപടിക്രമങ്ങൾ പരമാവധി ലഘൂകരിക്കാമെന്ന് മന്ത്രിയും ഉദ്യോഗസ്ഥരും പറഞ്ഞിട്ടുണ്ട്.\n13 വർഷം മുൻപാണ് പദ്ധതി കമ്മീഷൻ ചെയ്തത്. യുഡിഎഫ് സർക്കാറിന്റെ സമയം വരെ വർഷാവർഷം മെയിന്റനൻസിനായി പണം അനുവദിപ്പിക്കാൻ സാധിച്ചിരുന്നു. എന്നാൽ കഴിഞ്ഞ രണ്ട് വർഷമായി വെളളിയാങ്കല്ല് മാത്രമല്ല, കേരളത്തിലെ മൈനർ ഇറിഗേഷൻ വകുപ്പിലെ മിക്ക റഗുലേറ്ററുകൾക്കും മറ്റും കാര്യമായ സിവിൽ, മെക്കാനിക്കൽ മെയിന്റനൻസ് പ്രവർത്തനങ്ങളൊന്നും നടത്തുന്നില്ല എന്നതാണ് യാഥാർത്ഥ്യം. വെള്ളിയാങ്കല്ലിലെ ഷട്ടറുകൾ പലതും സുഗമമായി ഉയർത്താനോ താഴ്ത്താനോ കഴിയാത്തതിന്റെ കാരണവും ഇങ്ങനെ യഥാസമയം മെയിന്റനൻസ് നടത്താത്തതാണ്.\nവെള്ളിയാങ്കല്ല് പാലത്തിന്റെ കീഴിലെ ഏപ്രണുകളിലും കാര്യമായ വിള്ളലുകൾ ഉണ്ടായിട്ടുണ്ട്. പാലത്തിന്റെ സുരക്ഷക്ക് ഇത് ഭീഷണി ഉയർത്തുന്ന അവസ്ഥയാണുള്ളത്. ഇതിന്റെ പരിഹാരത്തിനായി ഏതാണ്ട് 15 കോടി രൂപയുടെ ഒരു നവീകരണ പദ്ധതിയും സർക്കാരിന്റെ അനുമതി കാത്ത് കിടക്കുകയാണ്. നിയമസഭയിലും സബ്ജക്റ്റ് കമ്മിറ്റിയിലും ഇക്കാര്യം നിരന്തരമായി ഉന്നയിച്ചു പോരുന്നുണ്ടെങ്കിലും ഫലമുണ്ടാവുന്നില്ല. ഇനിയെങ്കിലും ഇതിനായി ഫണ്ട് അനുവദിക്കണമെന്നും മന്ത്രിയോട് ആവശ്യപ്പെട്ടിട്ടുണ്ട്.\npalakkad പാലക്കാട് bridge wall പാലം മതില്\npalakkad local news about wall of velliyankallu regulator cum bridge.


ക്രിസ്തു എന്റെ നെറ്റിയില് തൊട്ടു- കെ. ബി ഗണേഷ് കുമാര് - Hrudayavayal\nക്രിസ്തു എന്റെ നെറ്റിയില് തൊട്ടു- കെ. ബി ഗണേഷ് കുമാര്\nBy administrator on February 11, 2016, 9:21 am Comments Off on ക്രിസ്തു എന്റെ നെറ്റിയില് തൊട്ടു- കെ. ബി ഗണേഷ് കുമാര്\nജീവിതത്തിലെ പ്രതിസന്ധിഘട്ടങ്ങളില് വച്ചാണ് താന് ക്രിസ്തുവിനെ അറിഞ്ഞതെന്ന് നടനും എംഎല്‍എയും മുന് മന്ത്രിയുമായ കെ. ബി ഗണേഷ് കുമാര്. അമ്മ ചെറുപ്പത്തില് ക്രിസ്തുവിനെ പരിചയപ്പെടുത്തിതന്നിരുന്നുവെങ്കിലും മുതിര്‍ന്നതിന് ശേഷം വലിയ വലിയ പ്രതിസന്ധികളിലൂടെയും തെറ്റിദ്ധാരണകളിലൂടെയും കടന്നുപോയ വേളയിലാണ് ക്രിസ്തു മാത്രമാണ് ഏക ആശ്വാസദായകന് എന്ന തിരിച്ചറിവു തനിക്ക് ലഭിച്ചതെന്നും അദ്ദേഹം വ്യക്തമാക്കി. പ്രതിസന്ധികളെ തരണം ചെയ്യാന് ക്രിസ്തുവാണ് സഹായിച്ചത്. ഒരു അകത്തോലിക്കാ കണ്‍വന്‍ഷനില് ജീവിതസാക്ഷ്യം നല്കാന് എത്തിയ അദ്ദേഹം ആയിരിക്കണക്കിനോട് ശ്രോതാക്കളോടായിരുന്നു തന്റെ ക്രിസ്തീയ വിശ്വാസം ഏറ്റുപറഞ്ഞത്.\nക്രിസ്തു എന്റെ നെറ്റിയില് തൊട്ടു. അവിടുന്ന് എന്നെ കൈകളിലെടുത്തു. കാര്യസാധ്യത്തിനായി നേര്‍ച്ചകളോ വഴിപാടുകളോ നടത്തുകയല്ല ദൈവത്തെ അറിയാന് ശ്രമിക്കുകയാണ് വേണ്ടത്. അദ്ദേഹം ശ്രോതാക്കളെ ഓര്‍മ്മിപ്പിച്ചു.\nപാപം ചെയ്യാത്തവര് ആരുമില്ല. ദൈവത്തിന് മുമ്പില് തെളിയാത്ത പാപങ്ങളൊന്നുമില്ല. ദൈവം എന്റെ തെറ്റുകള് എനിക്ക് ബോധ്യപ്പെടുത്തിത്തന്നു. ദൈവത്തെ ഞാന് സ്തുതിക്കുന്നു. ഇന്നും എന്നുമുള്ള എല്ലാവരുടെയും പാപങ്ങള്‍ക്കുവേണ്ടിയാണ് ക്രിസ്തു ക്രൂശിലേറി മരിച്ചത്. പക്ഷേ അവിടുന്ന് കല്ലറയ്ക്കുള്ളില് അടയ്ക്കപ്പെട്ട ദൈവമല്ല. മൂന്നാം ദിവസം ഉയിര്‍ത്തെഴുന്നേറ്റ് ഇന്നും നമുക്കിടയില് ജീവിക്കുന്ന ദൈവമാണ്. ഗണേഷ് കുമാര് പറഞ്ഞു.\nതന്റെ ഈ ജീവിതസാക്ഷ്യം ചാനലുകാര്‍ക്ക് കോമഡിയായി മാറ്റാനുള്ള അവസരമായിരിക്കുമെന്ന് തനിക്കറിയാമെന്നും എന്നാല് താന് അത് ഗൗനിക്കുന്നില്ല എന്നും ഗണേഷ് അറിയിച്ചു.\nയേശുക്രിസ്തുവിലുള്ള വിശ്വാസത്തെക്കുറിച്ച് ഗണേഷ് കുമാറിന്റെ അമ്മ വത്സല പീപ്പിള്‍സ് ടിവിയ്ക്ക് നല്കിയ ഒരു അഭിമുഖത്തില് വ്യക്തമാക്കിയിരുന്നു. പരിശുദ്ധ മറിയത്തിന്റെ രൂപത്തിന് മുമ്പില് എല്ലാ ദിവസവും വിളക്കുകൊളുത്തി താന് പ്രാര്‍ത്ഥിക്കാറുണ്ടെന്നും ഏതു പ്രശ്‌നത്തിനും കുരിശില് പരിഹാരമുണ്ടെന്ന് താന് മനസ്സിലാക്കിയെന്നും ആ അഭിമുഖത്തില് വത്സല പറഞ്ഞിട്ടുണ്ട്.\nക്രിസ്തു എന്റെ നെറ്റിയില് തൊട്ടു- കെ. ബി ഗണേഷ് കുമാര് added by administrator on February 11, 2016, Time: 9:21 am


മലപ്പുറം ജില്ലയിലെ പൊന്നാനി താലൂക്ക്. ഇഴുവത്തുരുത്തി ഗ്രാമത്തിൽ നെയ്യങ്ങാട് ദേശമാണ് എന്റെ ജന്മഗ്രാമം. ഗ്രാമങ്ങളുടെ വിശുദ്ധിയും നന്മയുമൊക്കെ അനുനിമിഷം നഷ്‌ടപ്പെടുന്നതിന്റെ നേർക്കാഴ്‌ചകൾ എന്റെ ഗ്രാമത്തിലും ദൃശ്യമാകുന്നു.\n“കുഴിവെട്ടിമൂടുക വേദനകൾ, കുതികൊൾക ശക്തിയിലേയ്‌ക്ക് നമ്മൾ” എന്നും ‘ഇടയ്‌ക്ക് കണ്ണീരുപ്പ് പുരട്ടാതെന്തിന് ജീവിതപലഹാരം’ എന്നുമൊക്കെപാടിയ മഹാപ്രതിഭയായിരുന്ന ഇടശ്ശേരി ജീവിച്ചിരുന്നത് ഈ ഗ്രാമത്തിലായിരുന്നു എന്നത് ഞങ്ങൾക്കിന്നും അഭിമാനിക്കാൻ ഇടനൽകുന്നു.\nഎന്നാൽ ഇടശ്ശേരിയെ മറന്നവരാണ് ഞങ്ങളുടെ ഗ്രാമത്തിലെ ആളുകളിൽ ഏറെയും. അടുത്തിടെ ഇവിടെ രൂപം കൊണ്ട നവോദയ കലാസാംസ്‌കാരിക വേദിയെന്ന കലാപ്രസ്‌ഥാനം ഈ ഗ്രാമത്തിന് പുതിയൊരു നാമം നൽകിയിരിക്കുന്നു. “ഇടശ്ശേരി ഗ്രാമം” എനിക്ക് ആദ്യാക്ഷരങ്ങൾ പകർന്ന് തന്ന നെയ്യങ്ങാട് സർക്കാർ എൽ.പി.സ്‌കൂൾ ഇടശ്ശേരിയുടെ വീടായിരുന്ന പുത്തില്ലത്തോട് ചേർന്നുനില്‌ക്കുന്നു.\nപഴയതലമുറയിൽപ്പെട്ടവർ ഇടശ്ശേരിയെ അറിഞ്ഞിരുന്നത് മഹാകവിയായിട്ടായിരുന്നില്ല. മഹാനായ ഒരു മനുഷ്യസ്‌നേഹിയായിട്ടായിരുന്നു. ഒരു കവിക്ക് ഇത്രയും ജനപ്രിയനാകാനും സാധാരണക്കാരന്റെ മനസ്സിൽ ഇടം നേടാനും കഴിഞ്ഞുവെന്നത് വർത്തമാനകാലഘട്ടത്തിൽ ഒട്ടൊക്കെ അത്ഭുതമാണ്. അദ്ദേഹം ജീവിച്ചിരുന്ന ‘പുത്തില്ലം’ പുത്തൻപണക്കാർ ഇടിച്ച് നിരത്തി നാമാവശേഷമാക്കി. ഈ ഗ്രാമത്തിൽ നിന്നും അകന്ന് ഇടശ്ശേരി സാഹിത്യമന്ദിരം നിലകൊളളുന്നു. അവിടെ കൃഷ്‌ണപ്പണിക്കർ വായനശാലയും പ്രവർത്തിക്കുന്നു. ഇടശ്ശേരിയെ ഓർമ്മപ്പെടുത്തുന്ന ഒരു ചെറുപരസ്യപ്പലകയല്ലാതെ മറ്റൊരു ഞങ്ങളുടെ ഗ്രാമത്തിൽ ഇന്ന് നിലനിൽക്കുന്നില്ല.\nപൊന്നാനിയെക്കുറിച്ച് അല്‌പം പറഞ്ഞില്ലെങ്കിൽ നെയ്യങ്ങാട് ദേശത്തെക്കുറിച്ച് പറഞ്ഞതിന് പ്രസക്തിയില്ലാതാകും. മലബാർ കേന്ദ്രകലാസമിതിയുടെ തുടക്കം പൊന്നാനിയിൽ നിന്നാണ്. ഇന്ന് പാലക്കാട് ജില്ലയിലെ ഒറ്റപ്പാലം വരെയും തൃശൂർ ജില്ലയിലെ കൊടുങ്ങല്ലൂർവരെയും നീണ്ടുകിടക്കുന്നതായിരുന്നു ഒരുകാലത്തെ പൊന്നാനി താലൂക്ക്. പൊന്നാനിപ്പുഴയെന്ന് വിളിപ്പേരുളള ഭാരതപ്പുഴ അറബിക്കടലിന് ഹൃദയം കൈമാറുന്നത് പൊന്നാനിയിൽ വച്ചാണ്. പൊന്നാനിയുടെ സ്ഥലനാമത്തെക്കുറിച്ച് പലവാദഗതികൾ നിലവിലുണ്ട്. അതിൽ പലതും വിശ്വാസയോഗ്യമല്ലാത്ത ഐതിഹ്യങ്ങളാണ്. വില്യം ലോഗന്റെ മലബാർ മാനുവലിൽ ‘പനിയാനി’ ‘പുനിയാനി’ എന്നൊക്കെ പരാമർശിച്ച് കാണുന്നുണ്ട്. കോഴിക്കോട് സാമൂതിരിയുടെ പ്രധാനപ്പെട്ട തുറമുഖങ്ങളിൽ ഒന്നായിരുന്നു പൊന്നാനിയെന്നാണ് ചരിത്രം. 1540-ൽ സാമൂതിരിയും പറങ്കികളും തമ്മിൽ നടന്ന പൊന്നാനിസന്ധി പ്രസിദ്ധമാണ്. കേരളഭാഷാ ഇൻസ്‌റ്റിറ്റ്യൂട്ട് പുറത്തിറക്കിയ കേരളസ്ഥലനാമകോശത്തിൽ പറയുന്ന പൊൻനാണയം എന്നതിൽ നിന്നാണ് പൊന്നാനി രൂപപ്പെട്ടതെന്ന് പറയുന്നു. തുറമുഖനഗരത്തിൽ വൻതോതിൽ പൊൻനാണയങ്ങൾ വിനിമയം ചെയ്‌തിരുന്നു.\nഎഴുത്തുകാരെക്കൊണ്ടും സാംസ്‌കാരികനായകരെക്കൊണ്ടും സമ്പന്നമാണ് പൊന്നാനി. പഴയതലമുറയിലെ ദീപസ്‌തംഭങ്ങളായിരുന്ന നമ്മെവിട്ട് പോയ ഇടശ്ശേരി, ഉറൂബ്, കടവനാട് കുട്ടികൃഷ്‌ണൻ, എം. ഗോവിന്ദൻ ഇവരൊക്കെ പൊന്നാനിപ്പെരുമയെ ജ്വലിപ്പിക്കുന്ന ഓർമ്മകളാണ്. കൂടല്ലൂർക്കാരനായ എം.ടി, പഴയപൊന്നാനിത്താലൂക്ക്‌കാരനാണ്. സി.രാധാകൃഷ്‌ണൻ, പി.പി. രാമചന്ദ്രൻ, ആലങ്കോട് ലീലാകൃഷ്‌ണൻ, പി. സുരേന്ദ്രൻ, സി. അഷ്‌റഫ്, രാമകൃഷ്‌ണൻ കുമാരനെല്ലൂർ, വി.പി. രാമകൃഷ്‌ണൻ, കെ.ടി. സതീശൻ നാടക സംഗീത രംഗത്തെ നിത്യ സാന്നിദ്ധ്യമായിരുന്ന വി.കെ. മായൻ പൊന്നാനിയുടെ രാഷ്‌ട്രീയ ചരിത്രത്തിലെ വിസ്‌മയം ഇ.കെ. ഇമ്പിച്ചിബാവ ഇവരൊക്കെ പൊന്നാനിയുടെ മനസ്സിലിടം നേടിയവരാണ്.\nഒന്നരനൂറ്റാണ്ടോളം പഴക്കമുളള പൊന്നാനി മുൻസിഫ് മജിസ്‌ട്രേറ്റ് കോടതി ഇന്നും തെല്ലും ക്ഷതമേൽക്കാതെ തലയുയർത്തി നിൽക്കുന്നു. എന്റെ ഹൈസ്‌കൂൾ വിദ്യാഭ്യാസത്തിന് വേദിയായ പൊന്നാനി എ.വി. സ്‌കൂളിന് നൂറ്റിപ്പന്ത്രണ്ട് വർഷത്തെ പഴക്കമുണ്ട്. രേഖാചിത്രങ്ങളുടെ രാജശില്‌പിയായ ആർട്ടിസ്‌റ്റ് നമ്പൂതിരി പൊന്നാനി കരുവാട്ട് മനക്കാരനാണ്. ചരിത്രപരവും, സാംസ്‌കാരികവുമായ ഒട്ടേറെ ഔന്നിത്യങ്ങൾ പേറുന്ന പൊന്നാനി ഇന്ന് അവഗണനയുടെ താഢനങ്ങളേറ്റ് വിലപിക്കുകയാണ്. ഇടശ്ശേരിയുടെ നെല്ലുകുത്തുകാരി പാറുവും, ഉറൂബിന്റെ ഉമ്മാച്ചുവുമൊക്കെ ചവിട്ടിനടന്ന ഈ മണ്ണ് കേരളത്തിന്റെ സാംസ്‌കാരിക ഭൂമികയിൽ പഴയകാല പാരമ്പര്യങ്ങളുടെ അടയാളവും പേറി നിൽക്കുമ്പോൾ ഒരു പൊന്നാനിക്കാരനാകുവാൻ കഴിഞ്ഞതിൽ ഞാൻ അഭിമാനിക്കുന്നു.


ജാവ ഈ മാസം 22നെത്തും | Metro Journal Online\nജാവ ഈ മാസം 22നെത്തും\n10th October 2019 MJ NEWSDESK0Comments\nമുംബൈ: ഏറെ നാളത്തെ കാത്തിരിപ്പിനൊടുവില് ബൈക്ക് പ്രേമികളുടെ ജാവ ഉപഭോക്താക്കളുടെ കൈകളിലെത്താന് പോകുന്നു. ഏറെ കാലം മുമ്പുണ്ടായിരുന്ന ഒറിജിനല് ജാവയില് നിന്ന് മാറ്റമില്ലാത്ത ബൈക്കാണ് ജാവ അതിന്റെ 90ാം വാര്‍ഷിക എഡിഷന് മോഡലായി ഇറക്കുന്നത്. ഈ മാസം 22ന് ശേഷം ബൈക്കുകള് ലഭ്യമാകുമെന്നാണ് കമ്പനി അറിയിച്ചത്.\nഅതിനായി ഒക്ടോബര് 22ന് മുമ്പായി ബുക്ക് ചെയ്യണം. നിലവില് ബുക്ക് ചെയ്തവര് വീണ്ടും ബുക്ക് ചെയ്യേണ്ടതില്ല. ബുക്ക് ചെയ്തവരില് നിന്നുള്ള ഭാഗ്യവാന്മാര്‍ക്കാണ് നറുക്കെടുപ്പിലൂടെ ജാവ വാങ്ങാന് അവസരമുണ്ടാകുക.\n← ഉത്സവ സീസണില് കോടികള് വാരി ഇ- ഷോപ്പിംഗ് കമ്പനികള്\nപരീക്ഷയില്ലാ സ്‌കൂളുമായി യു എ ഇ →


കാസറഗോഡ് ജില്ലയിൽ 133 പേർക്ക് കോവിഡ് .സംസ്ഥാനത്ത് ഇന്ന് ആകെ സ്ഥിരീകരിച്ചത് 1553 കേസുകൾ.പഞ്ചായത്ത് തിരിച്ചുള്ള കണക്ക് വാർത്തയിൽ - truenewsmalayalam.com\nHome / covid update / കാസറഗോഡ് ജില്ലയിൽ 133 പേർക്ക് കോവിഡ് .സംസ്ഥാനത്ത് ഇന്ന് ആകെ സ്ഥിരീകരിച്ചത് 1553 കേസുകൾ.പഞ്ചായത്ത് തിരിച്ചുള്ള കണക്ക് വാർത്തയിൽ\nകാസറഗോഡ് ജില്ലയിൽ 133 പേർക്ക് കോവിഡ് .സംസ്ഥാനത്ത് ഇന്ന് ആകെ സ്ഥിരീകരിച്ചത് 1553 കേസുകൾ.പഞ്ചായത്ത് തിരിച്ചുള്ള കണക്ക് വാർത്തയിൽ\ntruenewsmalayalam.com September 03, 2020 covid update\nതിരുവനന്തപുരം / കാസറഗോഡ് (True News, Sept 3,2020): ഇന്ന് സ്ഥിരീകരിച്ചവരിൽ. 1391 പേര്‍ക്കും സമ്പര്‍ക്കം മൂലമാണ് രോഗം സ്ഥിരീകരിച്ചത്. ഇന്ന് 1950 പേരാണ് രോഗമുക്തരായത്. കോവിഡ് മൂലം ഇന്ന് സ്ഥിരീകരിച്ചത് 10 മരണമാണെന്നും മുഖ്യമന്ത്രി പറഞ്ഞു. കഴിഞ്ഞ 24 മണിക്കൂറില് 30342 സാമ്പിളുകള് പരിശോധിച്ചു. 21516 ആക്ടീവ് കേസുകളാണ് നിലവില് സംസ്ഥാനത്ത് ചികിത്സയിലുള്ളതെന്നും അദ്ദേഹം പറഞ്ഞു\nഇന്ന് (സെപ്റ്റംബര് 3) ജില്ലയില് 133 പേര്‍ക്ക് കൂടി കോവിഡ് 19 പോസിറ്റീവായി. 120 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അഞ്ചു പേര് ഇതരസംസ്ഥാനത്ത് നിന്നെത്തിയവരും എട്ട് പേര് വിദേശത്ത് നിന്നെത്തിയവരുമാണ്. 170 പേര്‍ക്കാണ് കോവിഡ് നെഗറ്റീവായതെന്ന് ജില്ലാ മെഡിക്കല് ഓഫീസര് (ഹെല്‍ത്ത്) ഡോ.എ.വി. രാംദാസ് പറഞ്ഞു.\nമധൂര്- 13 കാസര്‍കോട്- 26 കയ്യൂര് ചീമേനി-2നീലേശ്വരം- 2\nകാഞ്ഞങ്ങാട്- 10 കാറഡുക്ക-2ബേഡഡുക്ക-1 ചെമ്മനാട്- 12\nചെങ്കള- 8 കുറ്റിക്കോല്- 1 മൊഗ്രാല്‍പുത്തൂര്-6ഉദുമ- 11 മടിക്കൈ- 1\nപള്ളിക്കര-6പൈവളിഗെ-2അജാനൂര്-6കിനാനൂര് കരിന്തളം- 1\nഎന്‍മകജെ-3മുളിയാര്-5പുല്ലൂര് പെരിയ- 1 പുത്തിഗെ- 2\nപടന്ന-2മഞ്ചേശ്വരം-2മംഗല്‍പാടി-2വോര്‍ക്കാടി-1 കുമ്പള-5


ശ്രീലങ്കയില് രണ്ടാം തവണയും അടിയന്തരാവസ്ഥ പ്രഖ്യാപിച്ചു; സര്‍ക്കാര്‍വിരുദ്ധ വികാരം രൂക്ഷം - Media Mangalam\nശ്രീലങ്കയില് രണ്ടാം തവണയും അടിയന്തരാവസ്ഥ പ്രഖ്യാപിച്ചു; സര്‍ക്കാര്‍വിരുദ്ധ വികാരം രൂക്ഷം\nകൊളംബോ: ശ്രീലങ്കയില് സര്‍ക്കാര്‍വിരുദ്ധ വികാരം രൂക്ഷമാകുന്നതിനിടെ പ്രസിഡന്റ് ഗോതാബയ രാജപക്‌സെ വീണ്ടും അടിയന്തരാവസ്ഥ പ്രഖ്യാപിച്ചു. വെള്ളിയാഴ്ച അര്‍ധരാത്രി മുതലാണ് അടിയന്തരാവസ്ഥ ഏര്‍പ്പെടുത്തിയത്.\nഅഞ്ചാഴ്ചയ്ക്കുള്ളില് ഇത് രണ്ടാം തവണയാണ് ലങ്കയില് അടിയന്തരാവസ്ഥ പ്രഖ്യാപിക്കുന്നത്. രാജ്യത്തെ സാമ്പത്തിക പ്രതിസന്ധിയില് പ്രതിഷേധം ശക്തമായി തുടരുന്നതിനിടെയാണ് ലങ്കന് പ്രസിഡന്റ് വീണ്ടും അടിയന്തരാവസ്ഥ ഏര്‍പ്പെടുത്തിയത്. പൊതുക്രമം ഉറപ്പാക്കുന്നതിന് വേണ്ടിയാണ് അടിയന്തരാവസ്ഥയെന്ന് പ്രസിഡന്റിന്റെ വക്താവ് പ്രതികരിച്ചു\nകൊതിയൂറും ശർക്കര പൊങ്കൽ\nസർക്കാരിന്റെ അഭിമാന പദ്ധതിയായ കെ–ഫോൺ വീടുകളിലേക്ക്; ആദ്യ ഘട്ടത്തിൽ 500 വീതം ബിപിഎൽ കുടുംബങ്ങൾക്ക് കണക്‌ഷൻ; കൂടുതൽ വിവരങ്ങൾ ഇങ്ങനെ


വെല്ലൂരിലെ വോട്ടെടുപ്പ് റദ്ദാക്കി-\nApril 16, 2019, 09:32:00 pm\nതമിഴ്‌നാട് വെല്ലൂരിൽ വ്യാഴാഴ്ച നടക്കാനിരിക്കുന്ന വോട്ടെടുപ്പ് റദ്ദാക്കി. പ്രദേശത്തെ ഡി.എം.കെ നേതാകാലിൽ നിന്ന് പണം കണ്ടു കെട്ടിയതിനെ തുടർന്നാണ് നടപടി. മണ്ഡലത്തിലെ വോട്ടെടുപ്പ് റദ്ദാക്കണമെന്നാവശ്യപ്പെട്ട് പ്രസിഡന്റിന് തിരഞ്ഞെടുപ്പ് കമ്മീഷൻ കത്തെഴുതിയിരുന്നു. രണ്ടാഴ്ച മുൻപാണ് വെല്ലൂരിലെ ഒരു സിമന്റ് ഗോഡൗണിൽ നിന്ന് 11 കോടിയോളം രൂപ കണ്ടെത്തിയത്. പണം കണ്ടു കെട്ടിയതിനെ തുടർന്ന് വോട്ടെടുപ്പ് റദ്ദാക്കുന്ന ആദ്യ ലോക്സഭാ മണ്ഡലമാണ് വെല്ലൂർ. പ്രസിഡന്റ്, കത്ത് നിയമ വകുപ്പ് മന്ത്രിക്ക് കൈമാറി അഭിപ്രായം ആരാഞ്ഞിരുന്നു. നിയമ വകുപ്പ് മന്ത്രിയുടെ അഭിപ്രായത്തെ തുടർന്നാണ് നടപടി.\nസംഭവവുമായി ബന്ധപ്പെട്ട് ഡി.എം.ക. ട്രഷറർ ദുരൈ മുരുകന്റെ മകൻ കതിർ ആനന്ദിനെതിരെ എഫ്.ഐ.ആർ. ഫയൽ ചെയ്തിട്ടുണ്ട്. തിരഞ്ഞെടുപ്പിൽ വെള്ളൂർ മണ്ഡലത്തിൽ നിന്ന് ഡി.എം.കെ സ്ഥാനാർത്ഥിയായി കതിർ മത്സരിക്കുന്നുണ്ട്. ഡി.എം.കെ നേതാവ് പൂഞ്ചോലൈ ശ്രീനിവാസൻ, ഗോഡൗൺ മുതലാളി ദാമോദരൻ എന്നിവർക്കെതിരെയും പോലീസ് എഫ്.ഐ.ആർ. ഫയൽ ചെയ്തു.